url
stringlengths 15
6.61k
| text
stringlengths 104
66k
|
|---|---|
https://fitz.hk/sports/running/%E9%98%BF%E7%88%B8%E7%82%BA%E5%9B%9D%E8%B3%BD%E8%B7%91-8%E6%97%A5%E5%85%A7%E4%B8%89%E5%A5%AA%E5%85%A8%E9%A6%AC%E5%86%A0%E8%BB%8D/
|
Bryan Morseman個人最佳時間2小時19分，差1分鐘就可晉身奧運代表。
29歲爸爸Bryan Morseman，8日內參加三場馬拉松比賽，結果全部贏晒，原來係為咗幫患有先天性脊椎分裂嘅囝囝籌集醫療費。
呢位住喺紐約嘅爸爸，原本只打算參加阿拉巴馬州嘅馬拉松，以2小時24分奪冠之後，喺返屋企途中，發現24小時後北卡羅來納州又有比賽，於是又去參加，竟然又以2小時32分勝出，贏埋獎金。唔夠一個禮拜，Bryan又參加維珍尼亞州嘅比賽，再次以2小時24分贏出。
原來呢位任職文員嘅爸爸一啲都嘢少，佢全馬嘅PB係2小時19分，差1分鐘就可晉身美國奧運代表隊。不過呢次連贏三場全馬，雖然破唔到PB，但仍然贏得5,750美元獎金，幫佢囝囝籌集到醫藥費。
連贏3場全場，當然要舉高3隻手指。
|
https://packngo.hk/10766/
|
又有勁減喇！雅高酒店大折扣日本7折起！
近排淡季優惠果然特別多，雅高酒店推出大折扣日本7折起！今次見有沖繩、東京、京都等等地方都有減價，每晚都係$478起，以雅高日本嘅酒店都近鐵路站交通方便度來講，價錢都算唔錯嘅，有興趣就入貨啦！
近期新低價！香港快運航空單程東京$488起！
今晚快運玩乜野？香港快運全線航點$88起！
獨家踢爆 – 網上旅遊保比價平台呃人！邊度買旅遊保最著數？
Next story 對家仲平啲！芬蘭航空來回歐洲$2038起！
Previous story 不加反減！越減越有！中國國際航空深圳來回悉尼$628起！
|
https://www.sundaykiss.com/article/%E9%AB%94%E6%93%8D%E5%A0%B4%E4%B8%8A%E7%9A%84%E6%B0%A3%E8%B3%AA%E5%A5%B3%E5%AD%A9-%E4%BC%8D%E5%A9%89%E7%84%B6-59921/
|
體操既講求力量，亦講求動作優美，三年級就開始練體操嘅伍婉然(Doris)，花咗6年時間，終於晉身港隊。喺體操場上，Doris唔止用優美嘅肢體動作去吸人觀眾嘅目光，佢嘅清純同氣質，都一樣係佢嘅殺手鐧嚟架！
Doris而家喺poly U讀緊BBA，9月開學就會升year3。出身自老牌名校，由幼稚園到中學，都係喺培正度過嘅佢，對學校好有歸屬感，得閒嗰陣，成日都會約埋啲同學一齊返學校探啲老師。
中小學有學界比賽，大學就有大專盃，所以好多院校為咗得到呢隻盃，都會積極羅致運動員入學。不過體操唔係大專盃嘅項目，對Doris嚟講，都冇咩升學優勢可言，所以佢之所以入到大學，絕對係靠成績架！
體操喺香港唔算係太熱門嘅項目，不過經過歷代運動員嘅努力，石偉雄同黃曉盈分別走向世界舞台，體操終於成為「精英項目」，得到政府大力支持。而家Doris呢一批新一代運動員，可以喺體院集訓，同享受學院裡面嘅設施。
Doris鍾意玩體操，係因為呢項運動畀到好大成功感佢。不過佢都唔係未遇過挫折架！暑假去日本參加比賽，喺高低槓比賽嗰陣，Doris一時失手，竟然掛咗喺個槓架上面，當時仲有好多部攝影機影住，真係瘀到想搵窿捐呀！
|
https://hkofficedaily.com/%E5%82%B3%E9%8A%B7%E8%A6%AA%E6%88%9A%E4%BA%82%E5%92%81%E5%9A%9F-%E9%81%87%E5%B0%88%E6%A5%AD%E4%BA%BA%E5%A3%AB%E5%8D%B3%E6%94%B6%E7%9A%AE/
|
有個中咗傳銷毒嘅表姐不嬲好煩膠，次次出嚟食飯都要sell佢啲濕鳩不知名化妝品護膚品，銷售手法仲要係典型嗰種一味踩人，例如話你皮膚好差，唔幫襯佢買product就死㗎喇，總之令人極度反感。
最近一次阿婆大壽，全家出晒酒樓分開幾枱食飯慶祝，今次阿哥帶埋佢個女朋友出嚟，其實佢哋拍咗拖一年左右，耐唔耐會上我哋屋企一齊食飯，不過見咁大班親戚朋友就係第一次。
阿哥37，佢女友都係，始終唔係後生女，所以舉止比較成熟，低調又文靜，但係我同佢係幾好傾，真心鍾意呢個未來大嫂。
跟住個個親戚都讚阿哥女友好勁好專業（除咗傳銷表姐），唔意外啦，所以我一直食花生睇戲，阿哥女友本身就喺一個好出名嘅國際化妝品牌工作，仲要係好高級嗰隻，個brand又高級，佢個職位又高級，人哋啲product用都用唔晒，使用你啲Made in China又扮法國貨嘅不知名卸妝？
哦哦哦哦乜鬼吖，表姐聽完都唔知係乜，搞掂R&D同埋R&B先啦，何況佢話有人買咗兩箱，呢個人都未必存在，吹水想營造件貨好搶手之嘛，呢招同踐踏完人再sell嘢一樣，low啦！
PrevPrevious另一半點為之好？
|
https://www.she.com/tag/%E9%A6%99%E6%B8%AF%E5%B0%8F%E5%A7%90/
|
香港小姐2023｜港姐冠軍莊子璇再被圍剿 落選胡睿涵暗串：好能裝 姜依宁和議？網民不滿賽果：還我10號陳霈錤！
香港小姐2023丨莊子璇大熱奪冠！港姐三甲逐個睇 「投訴王」陳怡名落選即變黑面神 IG預告爆內幕？
香港小姐2023｜大熱王怡然疑退選？ 網民分析佳麗退選潮3大原因：要求即時辭職？
香港小姐2023｜網傳疑似賽果名單流出：冠軍被譽「港版IU」、大熱郭珮文三甲不入？
香港小姐 2023丨爭議性瑜伽老師KOL成功入圍 盤點8位黑歷史港姐：有人即被foul、有人照拎冠軍？
香港小姐2023｜5位大熱佳麗被網民火速起底：翻版范冰冰成大熱、有人面試揹8萬Hermès？
香港小姐再競選｜《香港小姐再競選》最後三強！「升級」李芷晴憑《愛回家》入屋大戰「東張」女神陳懿德、何沛珈爭冠軍！
香港小姐2022丨林鈺洧爆冷奪港姐寶座 曾大談性史曝有5個性伴侶 連續3屆港姐冠軍有2大驚人巧合！
|
https://words.hk/faiman/view/539/%E8%AD%A6%E5%AF%9F%E4%BB%8A%E6%AC%A1%E6%9C%80%E5%A4%A7%E6%97%A2%E5%8A%9F%E5%BE%B7%EF%BC%8C%E4%BF%82%E4%BB%A4%E5%B8%82%E6%B0%91%E9%96%8B%E5%A7%8B%E9%87%8D%E6%96%B0%E6%80%9D%E8%80%83%E5%92%A9%E4%BF%82%E6%B3%95%E6%B2%BB%E3%80%82
|
警察今次最大既功德，係令市民開始重新思考咩係法治。
所以過往先唔反對（同叫人一齊同佢反對）人大釋法，甚至係主權同本地司法權衝突，２３條立法等等。總之呢條就係咩底線黎啦，但係咁多年黎，除左見到班友間唔中出黎著晒黑衫靜默地從一個法院行去另一個法院之後，其實似乎無咩野影響到。更甚者，突然有一日天光先發現，原來自己唔好話底線，連底底都一早無埋。咁又點樣辦呢？
以前大家咁驚２３條，係因為呢個確立既新法律，係制度入面可以令到有一把刀行係大家個頭上面。董伯，葉太當年就係咁搞到焦頭爛額。但時至今時今日，２０１９年，大家唔單止係無２３條情況下，已經俾人無啦啦拉左，係大廈都要被迫下刑式下跪，拒捕，食果種各樣既槍彈大餐，有２３條，同無２３條，又有咩分別係依家既香港人心目中？警察打破左第一個海市蜃樓：
原來只要非常時期，有無２３條都無分別。
你仲唔信？咁行政長官係唔係緊急狀態下用緊急法禁蒙面，律政司多次係呢個時期頻頻申請臨時禁制令，然後法院全數批出，又係咩一回事？今日唔俾蒙面，聽日唔俾出夜街，後日又唔俾夜蒲，然後港鐵又日日話公眾安全理由，閂晒Ｄ車門，唔俾你地出街。你去搵法院尋求公義，睇下人地俾咩你？
所以警察真係係呢場運動入面功德無量。佛地麼係哈利波特入面，除左搵一堆中二病既人周圍殺無意義既人好似食左忽得外，佢最大既功勞，就係俾人知道愛就係選擇，保護親人就可以挺身而出駛出最強魔法。幾多個分靈體都唔會有用。所以法治無謂再提，以後再提，不如話警治可以保障我地好過啦。
註：唔知咩係ＷＯＭ（Ｄ）Ｂ。請快Ｄ向楊岳橋議員查詢。
|
https://www.ridershophk.com/pages/membership
|
「新加入會員」，會有$20購物金！
「會員推薦獎償」，只要使用推薦連結註冊會員，即可再收到$20購物金，新會員完成訂單後，推薦人亦可收到$20購物金！
「會員點數制度」只要每消費$1，即可得到1點會員點數！之後消費100點可作$1現金使用！
「鐵騎VIP」只要累積消費滿$5000，即可成為鐵騎VIP，結賬時訂單可以永久獲得3%折扣優惠！
「鐵騎VVIP」只要累積消費滿$10000，即可成為鐵騎VVIP，結賬時訂單可以永久獲得5%折扣優惠！
*會員賬戶可於網店、門市同時使用。在門市購物結賬時，向店員提供資料，即可使用相關優惠，並賺取點數、累積消費金額！
購物金、會員制度、點數兌換等優惠，「鐵騎部品」保留更動權利，以網站最新公佈為準。
|
https://finance.now.com/news/post.php?id=784116&type=analysis
|
「兩會」行情救唔到美團股價？
截至早上11時止，1小時內《彭博》用戶關注度上升最多港股，依次為騰訊控股(00700)、美團(03690)、創科實業(00669)、比亞迪股份(01211)、新世界發展(00017)。
兩隻科企巨無霸騰訊及美團，今朝見過最少約2個月低位，喺美國加息預期升溫下，不利科技股，後市係咪易跌難升？「兩會」行情對中資科技股又有冇幫助？
富昌證券聯席董事譚朗蔚認為，投資者唔好太睇好短暫反彈或利好勢頭，因為大市下滑，ATM都會遭殃，其中美團跌幅顯著，股價上月初已跌穿1月遭騰訊派發除淨後嘅160元低位，現時要下試129元嘅11月低位。佢又話，美團轉弱可能係大市出現下一輪跌浪嘅先兆。
Stevan指，雖然內地對平台經濟、科網等行業嘅監管放寬，但較早前已經反映喺股價反彈上，「兩會」再有呢類消息，未必會構成額外嘅利好因素，反而近日市監總局要求外賣平台完善餐品描述、制止餐飲浪費，有機會令美團再試低位。
|
https://amyng888.blogspot.com/2021/12/partyatorrege-adxmas-set.html
|
比聖誕折扣+VIP九折後更抵！
有3款產品，合共8件：
抑制細菌滋生，出少D痘痘。
用時又冇乾繃繃，仲可化妝，好方便。
Keep住用，就可以靚靚美肌去Party啦！
LED美妝鏡！
產品由 Atorrege AD+ 提供。
|
https://yue.wiktionary.org/wiki/kia
|
（箕）指示詞，即粵語嘅「嗰個」，跟喺名詞後，指人、事、物離自己遠，或者離某處（此處）遙遠。
（箕）指示未講到或未做到嘅事。
（箕）指過去嘅時間。
（箕）指將來嘅時間。
（箕）放喺特定嘅時間詞，表示尋日。
（箕）指示離自己距離遠嘅嘢，用於物品。同đây、này相對。
（箕）指距離遠嘅埞方。
（箕）放喺句尾，意指強調呢個句嘅含義。
呢一頁嘅最後修改係響2019年5月10號 (禮拜五) 13:01。
|
https://flyagain.la/tag/%E4%B8%89%E8%98%AD%E6%B8%AF/
|
想踏足非洲大陸？今次介紹一張冷門平機票啦！阿提哈德航空推出坦桑尼亞優惠：香港經阿布扎比來回坦桑尼亞三蘭港（Dar Es Salaam）HK$3,510起（連稅HK$4,391）起。除咗肯亞，坦桑尼亞都係著名睇動物大遷徙嘅地方，Serengeti National Park橫跨坦桑尼亞同肯亞，每年7-9月係睇動物大遷徙嘅熱門季節。就算其他季節去，都一樣可以親親小動物㗎！
提提大家：去坦桑尼亞係須持有有效黃熱病疫苗證書。
想睇場面震撼嘅動物大遷徙奇觀？機會嚟啦！卡塔爾航空做緊非洲優惠，去東非或南非最平只係4千蚊咋，仲可以暑假出發，正正係東非動物大遷徙嘅季節，勁吸引！
坐卡塔爾航空香港經多哈來回非洲各地HK$3,180起，連稅計：坦桑尼亞三蘭港HK$4,053起、肯亞奈羅比HK$4,056起、南非約翰內斯堡/開普頓HK$4,123起！今次優惠可暑假出發，7月底至8月出發都有平，但回程就要9月1日或之後。7-8月係東非動物大遷徙嘅季節，有機會睇到呢個必看自然奇觀！優惠可Openjaw（不同城市往返），即到卡塔爾航空官網訂啦！
一講起非洲就諗起機票好貴？今日話您聽：絕對唔係呀！坐卡塔爾航空去非洲最平3千5咋！襯Weekend介紹個冷門優惠先！
經官網訂用埋信用卡折扣碼「MASTERCARD」後，香港經多哈來回肯亞奈羅比(NBO)/南非約翰內斯堡(JNB)/坦桑尼亞三蘭港(DAR) HK$2,710起，連稅計：三蘭港HK$3,576起、奈羅比HK$3,583起、約翰內斯堡HK$3,622起！平時非洲優惠唔多，機票都講緊四五千起跳，今次講緊只係3千5左右真係平平平！
成日都歐洲歐洲，不如轉場去探索非洲風情，親親大自然啦！每年7至10月左右係東非仲有機會睇到動物大遷徙嘅奇觀㗎！
|
https://hk.news.yahoo.com/%E9%BA%A5%E7%95%B6%E5%8B%9E-%E5%92%96%E5%95%A1-%E5%81%9C%E6%AD%A2%E4%BE%9B%E6%87%89-%E5%87%8D%E7%86%B1%E5%92%96%E5%95%A1-%E5%8D%B3%E7%A3%A8%E5%92%96%E5%95%A1-mccafe-011952846.html
|
麥當勞突發於Facebook官方專頁宣佈將停止供應麥當勞咖啡，當中包括凍/熱優質濃香咖啡及優質即磨咖啡，即睇內文：
麥當勞咖啡突發停止供應！麥當勞今早（4日）突發於Facebook官方專頁宣佈將停止供應麥當勞咖啡，當中包括凍/熱優質濃香咖啡及優質即磨咖啡，最後供應時間為至今日晚上6時，不少網民對麥當勞此舉表示不解及不滿，認為「一間連鎖飲食快餐店連咖啡都無」，大感疑惑。
麥當勞今早於Facebook官方專頁宣佈麥當勞咖啡將會退休，包括凍/熱優質濃香咖啡及優質即磨咖啡，最後供應時間為至今日晚上6時，屆時麥當勞咖啡將會成為歷史。麥當勞Facebook官方專頁原文如下：
不少網民對麥當勞此舉大感不滿。
唔認同，麥當勞咖啡之外仍有好多選擇。
合理質疑，大家都好奇為何要暫停供應咖啡。
聰明的顧客直中問題紅心。
|
https://timable.com/en/blog/2151148
|
因為一個 20 年都冇變過嘅電話號碼，再次將台灣藝人大 S 徐熙媛同韓國元祖一代團之一CLON (酷龍) 成員具俊曄拉返埋一齊，甚至令佢哋拉埋天窗。喺好多年輕人問緊「who？」嘅同時，其實亦令唔少有一定年資嘅粉絲回想返當年喺資訊 / 互聯網未咁發達嗰陣，追星嘅日子。
唔知以下小薯仔介紹嘅呢幾個團體，大家又有冇追過或者對佢哋有所認識呢？
兩位成員本身係高中同班同學，亦都喺佢哋學校同學校附近區域出晒名非常鍾意跳舞。畢業後佢兩個就參加咗個跳舞比賽，被李秀滿發掘，做咗當時得令嘅歌手玄振英嘅舞蹈員，變咗「玄振英與 Wawa」 1 期成員，不過之後因為要服兵役，所以好快就退出咗。
喺 1996 年就被天王級嘅音樂製作人金昌完發掘，於是就組成咗「CLON」呢個雙人組合，主打 Hip-Hop 舞曲同饒舌曲風。第一隻碟嘅主打歌〈Kungtari Shabara〉一推出就非常受歡迎，仲喺各個音樂節目攞咗 12 個 1 位，最後以新人身份攞埋首爾歌謠大賞嘅大賞 (即係全個頒獎禮最大嘅獎)！而 1997 年推出嘅第二隻碟，裡面兩首主打歌〈빙빙빙 (Bing Bing Bing)〉同〈도시탈출 (都市逃出 / 逃離城市)〉除咗紅遍全個韓國，連喺台灣、香港、中國同其他亞洲國家都有好高人氣，歌曲亦被台灣歌手徐懷鈺同香港歌手杜德偉改編做中文版本～之後更加喺台灣同北京舉行演唱會！
如果話上面 CLON 已經好紅，咁 H.O.T. 作為當時啱啱創立嘅 SM 娛樂所推出嘅第一組男團，人氣強勁程度絕對有過之而無不及，主宰咗大眾文化，令當時嘅青少年瘋狂迷戀，出碟、週邊產品、演唱會門票每次一出都好快被搶購一空。「H.O.T. 症候群」轟動韓國社會之餘，甚至奠定埋現今韓國偶像產業嘅發展方向，包括偶像文化、應援文化等。
佢哋喺 1996 年 9 月出道之後，第一隻碟嘅主打歌〈전사의 후예 (폭력시대) (戰士的後裔)〉用咗非常短嘅時間就獲得大量粉絲嘅支持，更有一段長時間高鋸各個音樂節目排行榜嘅榜首！後續曲〈Candy〉嘅可愛形象，為佢哋帶嚟咗更多嘅少女粉絲～而之後推出嘅歌曲同專輯都令人氣有增無減，甚至喺其他地方都有唔少粉絲，所以令佢哋喺 2001 年解散之前，一直都係韓國男團嘅頂峰！
而佢哋推出嘅歌曲題材，除咗最大路嘅愛情，仲包括唔少社會議題，好似係反對校園暴力同呼籲老師唔好體罰學生，歌詞亦非常緊扣主題，被視為係當時青少年嘅「代言人」，仲有服裝同髮型髮色，都為當時仲係偏向保守嘅韓國社會，帶嚟非常大嘅衝擊。
喺 2018 年，韓國節目《無限挑戰》特輯就成功邀請到佢哋合體演出，喺第一日開放觀眾申請入場嗰陣，就超過 10 萬人作出申請，令官方網站死 server！呢個特輯仲令節目收視率比起同時段所有節目都高㖭！
水晶男孩係當年 SM 娛樂嘅競爭對手 DSP Media ，為咗抗衡已經非常成功嘅 H.O.T. 而打造出嚟嘅組合。SECHSKIES 其實係德文，解做 6 粒水晶，意指係可以左右命運，而佢哋都非常成功地同 H.O.T. 一齊被韓國媒體並稱為 90 年代後期韓國樂壇兩大山脈。
1997 年出道後嘅第一首主打歌〈학원별곡 (學園別曲)〉係批判當時教育制度，而同名專輯推出咗之後都獲得極大迴響，令佢哋人氣急速上升，成為咗各種廣告商嘅新寵，亦理所當然地變成咗當時 H.O.T. 嘅最大對手。喺 1998 年推出咗〈Couple〉呢首歌，仲唱到街知巷聞～甚至喺呢年嘅「首爾歌謠大賞」，兩個團體仲一齊獲得「年度大賞」呢個最大獎項！
然而喺 2000 年 5 月，仲喺事業巔峰嘅佢哋突然喺酒店召開記者會，宣佈解散。直到 2016 年，韓國節目《無限挑戰》特輯 (冇錯又係《無限挑戰》)，邀請佢哋擔任主角，先再次合體出現喺大眾面前 (除咗已經退出咗娛樂圈嘅高志鎔)，亦因為呢個節目舉辦嘅游擊演唱會非常成功，所以令佢哋正式重新開始團體活動。不過到 2019 年，因為姜成勳宣佈退出團體，水晶男孩就正式變咗 4 人組合。
神話呢個團體，同佢哋個名一樣，都係神話嚟！1998 年 3 月出道之後，到呢一刻，成員嘅構成冇變過，人數冇加減，亦冇解散同冇暫停過團隊活動，係韓國史上最長壽嘅偶像組合！佢哋亦以呢樣嘢登上咗健力士世界紀錄！
同時每次團體合約完咗，都係將 6 位成員嘅團體合約一齊轉去新公司，佢哋甚至係 K-pop 史上，第一隊自己成立公司去管理團體合約嘅組合㖭！
話就話係第一代男團，不過喺成員全部服完兵役嘅 2012 年，再次完整體活動期間播出嘅團體綜藝節目《神話放送》就吸引咗唔少年紀比較輕嘅粉絲，而且佢哋由嗰陣開始都有繼續出團體新歌，都令到唔少人可以透過音樂接觸返佢哋。
|
https://flyagain.la/date/2022/07/10/
|
尖咀極高CP值嘅酒店又有超抵優惠！
結論：一字記之曰：抵！百樂酒店一直都好抵玩，今次包埋tea都係7百幾蚊，平時去酒店食個tea都唔止！唔鍾意食tea就揀餐飲額，因為百樂酒店餐飲比較平，600蚊真係夠食有突！唔夠食行過去DONKI都仲得！
夏天就係要食榴槤！隔住個MON都索陣味～～仲要係自助下午茶，今次真係食到嘔先得！
下午茶精選美食有咩：
結論：西式自助餐就食得多，但東南亞美食加榴槤自助下午茶就真唔多啦。比三百幾蚊就可以無限食榴槤，野食又多，又可以對住個海chill下享受一個悠閒下午，其實都真係幾抵諗！所以真心推薦比大家，搵個星期六日出發食下！
|
https://mamidaily.com/article/42691/%E7%AC%AC%E6%99%82%E4%B8%80%E5%AE%9A%E5%94%94%E6%9C%83%E4%BC%BC%E9%98%BF%E5%AA%BD%E5%92%81--%E4%B8%8D%E8%87%AA%E8%A6%BA%E6%AD%A5%E5%AA%BD%E5%AA%BD%E5%BE%8C%E5%A1%B5%E5%98%855%E4%BB%B6%E4%BA%8B
|
做女嘅時候，總覺得媽媽係一種好麻煩嘅生物，咩都要干涉、日哦夜哦、郁啲就情緒大爆發⋯⋯暗暗同自己講，第時一定唔可以好似自己媽媽咁，反而要成為優雅又時尚、同仔女做好朋友嘅媽媽。然而，當自己成為媽媽後，先發覺自己亦開始有當時自己媽媽嘅影子，先醒覺到原來媽媽嘅呢啲性格特質，都係被自身家庭日復日塑造而成。
「起身！摺被！」、「去邊？幾點返屋企？」⋯⋯生活上嘅大小事都會受到媽媽嘅干涉，連自身嘅自由都要管埋一份，做女嘅時候總覺得媽媽管太多 。但當自己做媽媽之後，就會發現小孩總係三催四請先叫得郁做某件事，唔叫就直情唔理自己，唔問就一定唔會主動同自己講，令媽媽習慣性每樣嘢總會重複提醒小朋友去做，再寡言嘅媽媽都會慢慢變得長氣。
媽媽好多時都會覺得一日24小時都唔夠用，時間都係分秒必爭，當遇到小朋友總係慢吞吞食嘢、出門返學前總係有好多搞作而遲遲出唔到門，但媽媽又要趕住做下一件事，耐性就會好易被磨滅晒，所以好多時都會好急咁叫小朋友「食快啲！」、「啲嘢凍晒喇！」、「返學遲到喇！」令小朋友覺得媽媽係咁催自己而唔開心，但又唔明媽媽咁急做咩。
每日都有大量工作要做，無時無刻都令媽媽充滿壓力，當小孩各種事情都不如媽媽理想嘅進行，就好易令媽媽情緒爆發，而向家人發脾氣。
連去個廁所、好好食個飯嘅時間都冇，時間都通通用喺照顧屋企人，為小孩配襯衫褲上，反而媽媽就唔會點裝扮自己，多數都係著簡單方便嘅衣著，懶得去搭襯，著嚟著去都係嗰幾件衫，慳返用喺自己身上嘅時間，有時會令小朋友覺得，媽媽好懶於打扮自己。
買嘢會講價、買返嚟嘅嘢有少少損壞就要拎去退換、有著數優惠就會衝去同一班師奶搶⋯⋯好多事喺做女嘅時候都會覺得有啲丟臉而唔會去做，不過當做咗人媽媽後，會覺得好多嘢都應慳得慳，小朋友嘅嘢唔可以將就，所以就算覺得有少少丟臉都會去做。
|
https://www.geogaholic.com/post/dse%E8%80%83%E7%94%9F%E6%87%89%E8%A9%B2%E9%BB%9E%E6%A8%A3%E7%9C%8B%E5%BE%85%E6%A0%A1%E5%85%A7%E8%A9%A6-%E5%AD%B8%E6%A0%A1%E6%A8%A1%E6%93%AC%E8%A9%A6-mock-%EF%BC%9F
|
DSE考生應該點樣看待校內試/學校模擬試 (mock exam)？
我覺得校內試嘅重要程度對每個人黎講都唔同。如果你係需要用predicted grades黎報大學(e.g. UCAS, Sciences Po)，你F5校內試嘅成績就會影響倒。除非你有信心就算你失手個老師都可以pre好d，如果唔係保險起見都係應該盡量考好d校內試啦～若然你係唔需要predicted grades，我又覺得唔使過分在意。
校內嘅試題有時會set得好離地，完全唔跟DSE個模式黎出。咁樣嘅話，就算你考得好/唔好都唔代表d咩。考得好，當然可以自high吓，畢竟都係靠自己嘅努力換去番黎嘅成績。但自high完就算啦，繼續操番DSE PP，做完睇吓自己去到咩位啦～如果你考得唔好，都唔使太頹。因為個老師可能真係唔識出卷。但同時間，你都可以反省一下自己有咩地方可以進步。係咪溫漏咗d野？定係未溫熟？
校內試真係唔可以同DSE比架，就算你話佢好似DSE嘅出題模式blah blah blah。因為考試呢d野好睇臨場應變同心理質素架嘛，DSE好多人一定會好緊張好怯，而校內試嘅你可能個心態係得就得，唔得就再試過。所以你而家應該訓練到自己reach倒>100%，等到時就算緊張都唔會變成失手。
撇除校內試對predicted grades甚至係reference letter嘅影響，我覺得校內試真係唔代表d咩。最終都係DSE says it all (esp for報JUPAS嘅寶寶們)！加油呀各位🔥 臨近12月大家都可能好chur，記住保重身體同有適當嘅休息！
|
https://ieatplus.com/products/%E7%9B%9B%E7%94%B0%E5%B0%BE%E5%BC%B5%E7%94%B7%E5%B1%B1%E6%B8%85%E9%85%921-8l-jpw04a
|
講起食海鮮，一定會諗起日本。作為島國嘅日本將魚類、海鮮發揮極致，煮出各款精緻料理。你又有無諗過，食海鮮最啱配咩酒？可能唔少人會諗起白酒，但根據科學研究，原來白酒嘅鐵質、亞硫酸會引發海鮮腥臭味，相反日本清酒無呢兩種成分，而當中嘅香氣粒子仲會僻魚腥味，仲比白酒多5倍氨基酸，大大提昇海鮮嘅鮮味。
想食到海鮮嘅終極鮮甜，除咗靠廚師功力外，你揀清酒嘅眼光都好重要㗎！薰、爽、醇、熟，代表著日本酒嘅「香」同「味」。其實呢四個形容詞正正描繪著各類型清酒。
「薰」香氣高雅 大吟釀酒系：薰酒帶有果感，好啱配搭味道輕盈嘅菜式。
「爽」爽快輕柔 普通酒系．Sparking 系．本釀造酒系．生酒系：「香」同「味」都簡單爽快，可以帶出食材鮮味。
「醇」酒體札實 純米酒系：酒味較濃郁，入口質地都比較濃厚，適合配濃味等料理。
「熟」熟成感重 長期熟成酒系：最具熟成感，要配啲味濃、油脂豐富或香辛料理。
|
http://orientaldaily.on.cc/cnt/finance/20120301/00210_001.html
|
第二輪長期再融資操作（LTRO）喺尋日收市後揭盅，達5,295億歐元，叫做多過預期，但消息公布後歐洲魚缸同美股期指反應唔大，但尋日亞洲魚缸已做好起跑準備，港股再升111點，除咗再創半年收市新高之外，亦逼近已經上移至21,779點嘅保力加通道頂部，如果破位之後，古勝會相繼調高埋止賺位。
亞洲魚缸淨得A股下跌，無非係睇好LTRO公布後有得炒，但市場點樣解讀則好難估，正如大笨象（00005）成績表有人讚有人彈一樣，理論上放水力度愈大愈會刺激通脹同資產價格。道指隔晚卒之升穿萬三點收市，同港股一樣打好底先升，尋日港股成交亦成個禮拜冇見過7字頭。
尋日恒指亦唔係由頭升到尾，有兩段時間曾經輕微倒跌，但都好快趣反彈，大笨象亦重上70蚊。滬綜指8連升之後斷纜，內房同內險A股全線下跌，上海叫停二套房政策喺時間上幾令人愕然，但本港內房股算跌得少，仲有超過10隻中細價內房有得升，睇個款又係抖完氣再升格。
講到國策，喺兩會前夕密密出台，尋日大炒LED燈補貼政策，其實呢單嘢盛傳喺舊年尾推出，但拖到家陣，碰啱市況氣氛又好，燈膽股尋日靚爆燈。古勝自己就算有3成補貼都暫時冇興趣買LED燈，但當LED價格漸普及化就會出現最後贏家，除咗尋日炒起嗰3隻之後，仲有隻德普科技（03823）亦已轉型做LED燈。
另外，阿爺亦公布文化產業「十二五」規劃，之前已炒過兩次，所以班扮有文化股冇乜鑊氣。不過，阿爺要文化產業5年內升值1倍，的確係好有錢途，而焦點又放喺動漫同遊戲兩方面，但隻喜羊羊（00585）仲係懶洋洋，較為好樣係第一視頻（00082）。
呢兩日派完成績表嘅大隻佬，尋日全部倒跌，包括港交所（00388）、新地（00016）、新世界（00017）同信置（00083）等。彤叔宣布退休，佢嘅股一向難玩，好似新時代（00166）4日內由幾毫炒上兩蚊，但依家又得番一半。
iPad 3盛傳喺下周三出世，一眾蘋果公司概念股又可埋位。兩日後中國電信（00728）亦正式賣CDMA版「哎瘋4S」，單嘢由流傳到成事已好多個月，大行報告亦好分歧，因為中電信初期要補貼手機開支又要增加宣傳開支，但所謂蝕頭賺尾，對公司長遠來講係好事，可吸收一批高端客戶。
花旗出過報告，話如果中電信每月可收到30萬個「哎瘋」用戶，就直情賺夠有凸。中電信亦因大行報告「彈弓手」，股價跌完又再升。如果確信對公司長遠有利，股價下跌其實唔怕趁低買，依家中電信股價只比舊年尾稍高幾個巴仙，所以當市場輪流炒落後嘅時候，中電信發威重上5蚊樓上亦大有可能。
|
https://www.koreanbeautysecret.com.hk/skin-care/numbuzin-pore-makeup-cleansing-balm
|
係嫁，而且一次過由卸妝、潔臉、清毛孔、到毛孔收緊，見住黑頭少左，毛孔隱左形，真係好有治癒感嫁！
黑頭係皮膚油脂喺空氣中氧化而形成，黑頭既形成可以因為陽光曝曬、清潔不當、用手擠壓皮膚污垢、壓力及荷爾蒙分泌失調等有關。
而出現左黑頭點好呢？
用佢啦，除左卸妝之外，仲可以同時去埋黑頭、收埋毛孔嫁。
all in one 卸妝 + 潔臉 + 毛孔泥膜！
實測證實使用2週：
嚴選天然成分，溫和又唔刺激，除左可以去黑頭之外，仲可以預防黑頭同粉刺產生嫁，而且每晚都可以用，可以講係最安全又有效既去黑頭方法。
一take過深層潔淨 face lip eye，就算防水化妝品都得嫁， 就算唔化妝都可以用，因為依家環境實在太污穢，出完街用佢按摩加深層清潔真係覺得乾淨哂。
佢有雙重清潔既優點，可以卸妝 + 潔臉之餘，仲可以吸附過盛皮脂出油，淨化、收縮、鎮靜毛孔，同時進一步幫助排毒和平衡肌膚，而且膏狀得黎好輕盈，唔會有油笠笠既感覺，可以同時去除臉上既微細污穢野同化妝品，最重要係洗完一啲都唔會乾，保濕又水潤唔會乾燥繃緊，令你可以搵番皮膚既天然油脂同水份。
去黑頭粉刺功能，絕對係佢既皇牌，只要輕輕畫圈按摩，唔需要hold喺臉等，就可以令堵塞毛孔既角栓、黑頭自然浮出，20-30秒後就可以沖凈，而且黑頭白頭粉刺有好顯著既改善嫁。
最重要係清完黑頭之後，幫你收縮、鎮靜返毛孔，咁又唔會又積返啲污垢啦！
|
http://www.lims-afmd.com.hk/comment
|
講解得好詳盡，處理過程及跟進過程都好好。
都有問過幾間公司了解過，最後我都選擇左你哋，因為網上太多呃人，所以都係選擇返律師樓穩陣D！
多謝你地好好，唔嫌我煩咁多問題問，同事都好好細心咁解答我。
你地講解我好清楚，令我明白邊個方案係最岩我，對我既工作影響最少，多謝你地。
好彩聽你地講，無相信到個D中介 ，如果唔係我應該都要去破產，有你地幫我我先唔使去到呢步。
工作認真， 跟進得好好， 有問題問時回覆都好快，非常滿意。
服務好好,效率好高 最重要可以whatsapp 諮詢左先 , 再上律師樓面談。
係Youtube 見到Bob 推薦果然無介紹錯, 你地團隊和同事都非常專業解答我既問題。
同事專業有問題都好願意解答，值得信賴。
之前搵過其他律師樓都唔係好肯答我野，你地就好好唔嫌我煩多問題都好耐心咁講解比我知。
|
https://holiday.presslogic.com/article/163347/%E6%BE%B3%E6%B4%B2%E5%B1%B1%E7%81%AB-5%E5%80%8B%E6%9C%88%E5%85%A7%E5%85%B1%E6%8E%92%E6%94%BE4%E5%84%84%E5%99%B8%E4%BA%8C%E6%B0%A7%E5%8C%96%E7%A2%B3-%E5%A0%B1%E5%91%8A%E9%A1%AF%E7%A4%BA%E7%85%99%E9%9C%A7%E8%B6%B3%E4%BB%A5%E8%A6%86%E8%93%8B%E4%BF%84%E7%BE%85%E6%96%AF
|
澳洲山火自去年9月焚燒至今仍未平息，引致樹熊同袋鼠等動物無家可歸。近日有報告顯示，澳洲山火燃燒至今，總共排放約4億噸二氧化碳，煙霧排出嘅範圍足以覆蓋成個俄羅斯。
澳洲山火持續近5個月，世界各地人民都非常關注。根據哥白尼大氣監測服務 （Copernicus Atmosphere Monitoring Service，CAMS）近日發出嘅數據顯示，目前澳洲山火一共排放約4億噸二氧化碳。
數據亦顯示，今次山火所釋出嘅二氧化碳量，已超出2018年，全球116個二氧化碳排放量最低國家嘅總和。專家預料大火會加劇當地氣候變化。
事件導致澳洲各地出現乾熱風，有助加劇山火問題。另外，現時非洲大陸大部分地區嘅降雨量處於低水平，土壤同植被亦已變得非常乾燥。
報告亦指出，山火排出嘅煙霧已達至2000萬平方公里，足以覆蓋整個俄羅斯，甚至有可能擴散至3份1個歐洲咁大。
早前有科學家發現，新西蘭冰川同雪地已經被煙塵污染到由白色變成黃色。變色後會因為無法將陽光反射從而加快融化速度。
|
https://holiday.presslogic.com/tag/%E9%BA%A5%E7%BE%8E%E6%81%A9
|
李施嬅揚威海外/郭可盈曾成為四大花旦 盤點11位事業發展好落選港姐！
大台將推出全男班選秀節目，由麥美恩、吳若希擔任經理人？！傳二人為「爭仔」吵架？參賽者圖片率先睇！
諸朋好友｜林盛斌曾歷家道中落 決心賺錢養家「金牌媒人」10年撮合4對明星夫婦！
諸朋好友｜胡定欣單身6年拒認揀擇 直言有人因自己身份才想發展關係！
各位觀眾4條傾｜C君爆林盛斌Bob笑一男星綵排戴黑超造作 雖被消音 但被口型出賣身份！
麥美恩教佳麗禮儀口才被網民質疑！ 水底寫真環節同ViuTV十分相似？！
李佳芯奪得視后/黃心穎絕跡幕前！盤點15位昔日「是非精」近況 ，發展最好竟然係呢位？
|
https://football.fanpiece.com/heatalkmu/%E7%96%8A%E5%9F%8B%E5%BF%83%E6%B0%B4%E8%81%AF%E8%B3%BD%E4%BF%9D%E5%9B%9B%E5%90%8C%E8%A1%9D%E7%9B%83%E4%BB%94%E9%83%BD%E4%BF%82%E5%A5%BD%E4%BA%8B-%E8%B3%BD%E5%BE%8C%E7%B0%A1%E8%A9%95-%E8%A5%BF%E7%B6%AD%E7%88%BE%E5%B0%8D%E6%9B%BC%E8%81%AF-c1439209.html
|
賽前傷左一隊人既曼聯，臨開波前先確定華舒福、梳爾、馬拿斯亞同薩碧沙都可以隨隊出戰歐霸盃次回合賽事。因般奴費南迪斯停賽，坦克決定先起用薩碧沙踢正選而非費特踢中場推前艾歷臣，我覺得非常合理。近幾場薩碧沙踢呢個位置可以話係出奇地好，前一仗更梅開二度。左閘位置則用番上場有波入既達洛治。梳爾同馬拉仔都係剛傷癒，有隨隊已經可以還神，所以都係先列後備。其餘位置都係「緊局」。龍門迪基亞；中堅繼續麥佳亞拍連迪路夫，右閘係雲比沙加；卡斯美路拍艾歷臣踢防中；兩翼係辛祖同安東尼支援前鋒馬斯亞。
曼聯踢左8分鐘就失左第一球，原因係後場組織派膠。迪基亞選擇地波交俾係中路既麥佳亞。麥佳亞知道佢被三人包圍，所以想第一時間彈橫俾雲比沙加，但竟然交左個地波，俾安拿斯尼成功攔截，再係中路輕鬆盪入領先。
呢球波戰犯大家都必定落係麥隊長身上，但呢下不能只怪佢。迪基亞肯定見到麥隊被三人圍困，就算見到佢要波都唔應該選擇地波交到中路呢個危險地帶，又或者照交然後提佢直接轉身向前。迪基亞理應大腳踢走就冇事發生。麥隊長當然有責任。如果知道自己被圍，根本就唔應該call波；就算call左波要轉去右邊，理應chip高用高波轉俾雲比沙加，避免對方係地面中途截劫。反而麥隊唔選擇轉身係可以理解，因係中路咁樣轉身係好危險，另外都可以相信係冇人提佢可以轉身。連環決定錯誤就導致曼聯好快落後。
曼聯全場錄得16射3中，上半場只得7射1中。主要原因除左西維爾體力明顯佔優，高位壓迫有效率，針對艾歷臣施壓，中場遮線功夫做得好，曼聯自己問題亦較多。今場賽事既中場三人組應該係第一次正選登場，中路缺乏默契，加上薩碧沙同艾歷臣剛傷癒未有十足狀態，兩者缺乏聯繫，未能係中場運送到個波入禁區。今場安東尼同辛祖繼續正選。兩個都係上腳型球員，缺乏左福仔果種單騎推進既侵略性，兩邊側擊既風格都十分類似，個人突破力唔係太高，令到西維爾既二閘球員相對容易防守。好老實地說，一周雙賽再加上國際賽，賽程太密令到曼聯球員體能明顯跌watt，只要曼聯一輸中場，前場就更難有供應去埋門。
防守死球就一向都係曼聯問題，今場幾次被對手輕鬆利用死球攻門，最後亦係因角球而輸第二球，死球教練真係要諗諗辦法正視問題。
換人方面則有斟酌餘地。半場落後一球用梳爾換入雲比沙加係可以理解，希望加強番二閘出擊力，同係後場用波能力。同時間將表現一般既辛祖換走，換入華舒福加強攻力係正路，多番一個衝刺力強既突破點，改變左路進攻模式。韋賀斯換入受傷既馬斯亞又係「冇計」。68分鐘換入費特則較為奇怪。當時球隊已經落後到二比零，場上形勢亦唔見得有任何改善。人就一定要換，被換果個都一定係薩碧沙，但坦克竟然選擇依家先換費特入黎搶中場，時間上我覺得係錯既，一係你就半場換佢入黎搶番個中場拎主導權。落後到兩球，隊波係需要改變進攻模式或加快進攻速度。我個人會選擇換入柏利斯迪踢右路，嘗試將安東尼移入中路，加強係中路既持球點。柏利仔可以係右路斬燒味，中間圓規更接近龍門口可以施展安一招。換費特入黎作用唔係太大，除非當時只差一球，否則呢個調動冇乜效果，唯一想法係坦克想推前卡斯美路去幫手進攻。
第三個失波就冇咩好講，完全唔知當刻既迪基亞諗緊咩，成個出腳動作都係好奇怪。坦克如果真係想隊波從後場組織上黎，夏季真係要諗諗買一個門將。
呢場波優勝劣敗，除左戰術換人有斟酌外，球員體能不足，部分球員缺態，都係非常明顯。打少一項盃賽，唔駛周中左飛右飛，專注FA Cup同聯賽保頭四未嘗不好。馬斯亞係賽事中再次受傷，相信球隊夏季都肯定會買一個前鋒做主力，等馬斯亞做替補會係一個較佳選擇。
|
https://www.babydiscuss.com/t/topic/68401
|
背景：30幾歲，同男友一齊6年，同居中，佢依家暫時唔想走，因為供緊樓+唔想放棄依家人工，覺得去到搵萬零2萬蚊生活唔到，又話就算回流都未必搵得返依家人工，我人工唔高而且咁岩可以行到stream b, 老實講真係有d想試。
如果真係決定去就要自己一個人，一個人去我有少少驚，佢有話都可以注冊先我再去，之後又話唔想我去，但我覺得去左對我地將來都比較好，如果生小朋友可以係果邊讀書，而且趁依家父母仲健健康康可以移左先，將來touch wood 佢地有咩事真係少左一個機會走，好矛盾唔知點決定好…大家可唔可以比d意見我？
如果真係視佢為結婚對象，真係共同進退會好啲。佢話唔想放棄而家既野住，咁佢覺得去到邊個位佢會放棄到？定由頭到尾都唔會放棄？
如果佢好堅持留係度，你就要諗諗。
我有朋友情況同你類似，最後照去，但無結婚先，因為佢話如果到時有咩事，結左婚要離仲麻煩。無事就拎左pr 或者佢肯過去先結。
不過你男友純粹因為人工同供樓而唔去，你預左佢之後都唔會走，反而諗下，呢樣價值觀會唔會影響你地繼續走落去，到時拎左pr,你肯返香港？
same, 我有朋友都係咁。冇結婚, 女嘅Stream A過去, 然後男嘅暫定會久唔久飛過去陪佢一兩個星期。女嘅話拎左PR就會返香港。本來女方一propose 想行Stream A, 男嘅因為要照顧單親的媽媽一定跟唔到去覺得好唔開心, 但係佢地攤開來傾, 其實啲野唔係咁死, 唔係一定要唔去就分手。佢地大家都有心維繫, 對段關係好樂觀。
自己照去啦⋯stream B 就完，將來既事無人知！不過去到拎到PR，都唔爭在拎埋護照，PR會過期架。
我十幾年前澳洲讀書，當時香港有個男朋友，我一畢業拿拿聲返香港，無諗過留係澳洲。最後我都係拍左成9年拖，婚又結唔成，外國護照又無。15年好想返澳洲，發現好難返⋯早兩年因為生左仔，覺得一定要走⋯搵左好多方法，最後今年終於拎到PR，下年一家可以返澳洲！
Stream B真係基本上零成本移民，唔去就笨！
我想問係咪要定期返澳洲住？基本上個個PR一樣？
拎得PR又無護照，有咩事無領事保護⋯仲揸住本特衰護照把鬼咩？
完全同意！！
好坦白，千其唔好結左婚或訂婚先。
近期睇住啲錢流走，真係唔知仲有幾多年錢揾。
呢句真係過來人、聽太多故事嘅心聲，雖然咁講好老土。
我都覺得唔好畀男友「拖住你後腳」，呢個係人生一個好大嘅決定，應該要以自己嘅心意為主，尤其是你地未結婚，唔需要有commitment，同佢嘅將來未有定案，不如先去捉緊一啲你可以靠自己把握到嘅野（移民）。
而你男友，聽落似價值觀唔一樣多過因為現實條件限制而唔移民，所以值唔值得為佢而放棄自己想要嘅野，呢點要再諗諗。
|
https://rainsora.com/weatheringwithyou/
|
因為工作關係，經常都有機會可以睇到電影嘅優先場或者試映會。作為新海誠死忠嘅我，今次就去咗睇天氣之子。
呢個世界，原本就係痴撚線。但係，即使呢個世界係痴撚線，都唔好覺得係理所當然，身為世界嘅居民，我地有責任去了解，去承擔，呢種痴撚線嘅常態。
當你以為你嘅做法、你嘅取態係叫「習慣」，其實只係逃避。逃避面對解決唔到嘅問題，逃避面對承擔唔起嘅責任。或者呢點唔係成套戲嘅中心思想，但對於目前嘅我，對於身處目前香港嘅我嚟講，睇完成套戲之後就得出一個咁嘅結論。
世界癲狂，當習慣成自然，將唔會有任何改變。
因為嚴格嚟講呢個post都算係影評，所以就唔拉埋太多政治嘢嚟講。呢套戲可以話係貫徹新海誠嘅風格，又可以話同以往嘅作品有啲細微分別。喺氣氛營造上同以往有少少唔同，寂寞嘅感覺變得無咁濃烈，至於係好定唔好就見仁見智。
前段鋪墊上節奏有啲略慢，不過中後段漸入佳境，劇情環環相扣。每個角色嘅故事都圍繞中心主題，亦將一種矛盾嘅概念呈現得恰到好處，唔會顯得太過刻意造作。
值得一讚嘅係起歌位真係起得好好，不過起歌方面從來都係新海誠作品嘅殺手鐧。（秒速個起歌位我喊到仆街）同埋新海誠繼續發揮佢嘅強項，角色嘅情感描寫非常細膩，令人好容易同角色產生共嗚。除此之外，笑位亦都多咗。
絕對唔可以唔提嘅係天氣之子入面有個幾有趣嘅彩蛋，一定要留意。
|
https://www.hospitalzh.com/ycmb/lgmb/1257.html
|
可能有唔少朋友都有考慮過咗牙齒漂白，咁牙齒漂白嘅注意事項大家又知道幾多呢？今日我哋就一起嚟睇下啦。
（1）牙齒漂白效果會因著色原因、個人牙釉質緻密程度、通透性嘅差異有所唔同，漂白之前很難明確顏色嘅改變程度。
一般嚟講，牙齒通透性高嘅人，漂白治療見效快，但相對容易反彈，而且發生敏感嘅幾率也大。
（2）漂白前應該先治療齲齒、根尖周病以及容易導致牙敏感嘅楔狀缺損、酸蝕症、牙本質敏感、牙隱裂等疾病。
（3）牙漂白可能會對部分充填材料產生影響，前牙區若存在銀汞充填材料，應喺漂白前更換為複合樹脂材料。
（4）漂白治療後24小時內應盡可能避免外源性嘅染色因素，尤其系飲食來源嘅色素。
（5）漂白後應注意口腔衛生，儘量減少進食深色食物，進食後儘快擦牙漱口。
以上就系「牙齒漂白嘅注意事項，快D睇下」嘅具體介紹，希望對大家有所幫助。
上一篇：牙齒漂白嘅適用人群有邊啲？
下一篇：點解牙齒會變黃？
|
https://openholidays.hk/%e3%80%90%e5%85%83%e6%9c%97%e7%be%8e%e9%a3%9f%e3%80%91%e9%8c%a6%e4%b8%8a%e8%b7%af%e6%b3%b0%e5%9c%8b%e9%a2%a8%e6%83%85%e9%a4%90%e5%bb%b3%ef%bc%81%e7%8e%bb%e7%92%83%e5%b1%8b%e5%a4%a7%e8%b1%a1%e5%99%b4/
|
周圍都俾樹木包圍住，各位揸車人士呢度仲有個超大停車場，中午時分係免費停泊。
因為日頭都比較少人嚟，任你影都得。
噴水池入面嘅大象都係嚟自泰國。
泰國餐廳當然唔少得要嗌番個泰式生菜包。
仲有串燒、椰青同泰式豬頸肉。
|
https://mamidaily.com/article/36725/%E9%A3%9F%E5%A4%AA%E5%A4%9A%E5%90%AB%E8%83%A1%E8%98%BF%E8%94%94%E7%B4%A0%E9%A3%9F%E7%89%A9-bb%E7%9A%AE%E8%86%9A%E6%98%93%E8%AE%8A%E9%BB%83
|
有啲媽媽會發現BB嘅皮膚愈嚟愈黃，就會好擔心BB有黃疸或肝臟問題，但原來BB皮膚變黃係同飲食有好大關係㗎！當BB開始加固後，如果進食太多含蘿蔔素嘅食物，BB嘅皮膚就會變黃。
胡蘿蔔素係人體無法製造而必須喺食物中獲取嘅營養素。胡蘿蔔、木瓜、南瓜、蕃薯、番茄、芒果等等，都含有非常豐富嘅胡蘿蔔素。
胡蘿蔔素會經由皮膚嘅皮脂腺排出體外，但係當人體攝取過多胡蘿蔔素嘅時候，佢哋就會大量累積喺皮脂腺豐富或角質比較厚嘅地方準備排出，例如臉、手掌同腳掌等。
不過爸爸媽媽可以放心嘅係，過量累積胡蘿蔔素並唔會危害到BB嘅身體。即使BB嘅皮膚變黃咗，只要均衡飲食一段時間就可以慢慢改善返。
但爸爸媽媽亦要注意，雖然各種新鮮蔬果對BB身體有益，但都要均衡攝取各種食物嘅營養素，唔好只畀BB食嚟食去都係某幾種食物，因為除咗令BB有機會變成小黃人之外，亦會欠缺其他食物先有嘅營養。
|
http://www.dreammakeriris.com/2008/08/hello-kitty-black-wonder_3.html
|
Hello Kitty Black Wonder 今日係最後一日喇，不過我已經玩過喇，唔駛再玩多次，我只係見上次有d野漏左，所以今日上完現代舞就會合老公，去九展果陣運吉喇，哈哈！
呢個就係我其中一樣漏左0既野，無去Sanrio twon 度變身呀！所以一入去就去返囉！
呢張好正常0既，見唔到XO呀！
佢第二張先曉出現返呢！好搞笑呀！
會場附近都無人呢！
樓上d圍欄原來都有Kitty 架！
我終於去左呢個Hello Kitty Snack Corner 喇！
d 野食全部都有Kitty 樣架！好得意呢！
呢兩款睇落好好味，但我地無叫到呢。
呢個就係佢0既Menu 喇！得4款，每款32 蚊要加一連一杯玫瑰花茶。
呢個係老公果個Mousse，但Kitty 樣無左邊左花花呢！咁都得？
我個Tirimisu就無事，個Kitty 整得好靚呢！！
呢杯就係玫瑰花茶喇，好香好好飲！
講真，d野都唔預佢好食架喇，係貪得意0既0者，佢叫做ok囉，又唔算太貴都算係咁啦！
仲有呢個係申請大新咭送架，其實我之前已經申請左，所以叫老公申請，因為我覺得要一個就夠喇嘛！！
好喇！運吉完畢勁滿足，唔捨得都要同Kitty say goodbye 喇！
|
https://ohtria.blogspot.com/2021/06/wir-sind-wien.html
|
Wir sind Wien 呢個活動回歸喇。呢個係喺6月維也納22個區巡迴演出嘅免費文化活動。
6月5去咗我住嗰區。
首先有個戶外攝影展。主題Almost。疫情期間唔可以出遊，攝影家就喺維也納發掘一啲同外國差唔多嘅風景。
似唔似香港同東京？
右邊嘅話似北京嘅CCTV大樓喎。
表演因為限制觀眾人數，所以今年要一早網上攞飛。
錯咗衣著，夜晚好多蚊螆降落喺我隻腳。
表演者係MUK嘅學生（維市也納音樂同藝術大學）. 攞飛時以為係音樂表演。原來係當代舞蹈團。。。。第一組一出場就喺地下抽晒筋。。。中伏！
樂器又騎呢。
入場睇嘅戶外都要戴口罩。
眼見好多位都吉咗。唔知係咪日頭天氣好,好多人去咗第二度。
最後嘅表現有現場音樂伴舞。
表現約一個鐘。
在場睇嗰時要戴口罩。
6月6 冇攞飛。諗住喺外圍睇, 因為舒服啲唔使戴罩。
表演係Wiener Symphoniker。
其中一位仲要唱埋。曲目係拉丁美洲歌。麻麻哋，冇睇晒就返屋企開飯。
6月15 呢日已經改咗唔使戴罩。
入場要有3G證明(德文)。呢位仁兄冇，即場當面撩鼻，阻住晒。
話人阻住晒。其實上一場未完。早咗嚟，就喺外圍睇睇。
又係MUK（維市也納音樂同藝術大學）嘅學生。今次係唱歌劇。好睇好多。
到我攞咗飛想睇嘅表演喇。Wiener Symphoniker演奏嘅West Side Story嘅音樂。但係啲節奏改咗啲，唔係好認得啲歌。
6月17 去睇一位女藝人嘅演唱。
啲歌好似讀歌詞咁(話係奧地利一種歌嘅style喎)。我唔識欣賞嘞。
唔知係咪呢個社區太多元文化（文化差別大）。外面圍觀嘅街坊好唔尊重個表演。有人發表偉論。有小朋友喺度瘋狂恥笑。有人扮表演者嘅唱法。。。
完全唔尊重。
道德 、社交禮儀 被人視為舊式封建思想要摒棄。
自由、 個人主義、 敢言批判別人/表達自己感受才是主流風氣。呢個西方思想已影響東方已至全世界。
尊重別人邊會有人話係封建思想㗎！！
ALMOST 個主題幾好，有意思。
認識更多維也納。
好似讀歌咁。
|
https://hkcasino365.com/2023%E5%A5%B3%E5%AD%90%E4%B8%96%E7%95%8C%E7%9B%83%E6%B1%BA%E8%B3%BD%EF%BC%9A%E8%A5%BF%E7%8F%AD%E7%89%99vs-%E8%8B%B1%E6%A0%BC%E8%98%AD%EF%BC%8C%E8%AA%B0%E5%B0%87%E7%8D%B2%E5%BE%97%E5%86%A0%E8%BB%8D/
|
“2023女子世界盃決賽：西班牙vs.英格蘭，誰將獲得冠軍？”
冠軍戰焦點：羅倫佔安士復出點排陣？
2023女子世界盃新王者即將誕生！
2023女子世界盃決賽戲碼出爐！西班牙再次發揮強大攻力，準決賽2:1擊敗瑞典率先晉身決賽；呢屆賽事發揮冇釐嘅「歐洲冠軍」英格蘭，四強階段終於打出歐洲王者氣勢，3:1人篩東道主澳洲。
兩支四強負方球隊澳洲與瑞典，禮拜六（十九日）喺季軍戰三撼；冠軍戰喺星期日（二十日），究竟系英格蘭繼舊年歐洲國杯之後再下一城，定系由西班牙封后？
季軍戰焦點：「女伊巴」阿絲蘭妮世界盃最後一呀？
冠軍戰之前，先由準決賽兩支負方球隊瑞典與澳洲對戰。呢屆賽事一路打出表現嘅瑞典，四強終被西班牙阻落嚟，33歲「女伊巴」阿絲蘭妮（Kosovare Asllani）出動八寶依然系敗陣，賽後喊到淚人，受訪時更稱，「我已經為呢種大賽嘅眼淚覺得筋疲力盡。」2016、2020兩屆奧運決賽敗陣，呢屆世界盃四強亦繼2019年後再度落敗，呢場季軍戰會否系意興闌珊嘅阿絲蘭妮最後一場世界盃賽事？
上屆季軍戰瑞典對英格蘭，瑞典先開紀錄一球正系嚟自阿絲蘭妮，最終2:1擊敗英格蘭獲得第三名。
季軍戰戰果不嬲都預測，唯可以肯定嘅系，澳洲同瑞典均擁有一班頂級攻擊籃，有望延續季軍戰「入球騷」傳統。
冠軍戰由西班牙大英格蘭，西班牙女足起步較遲，近10年由巴塞隆納牽頭增加投放喺女子足球資源，近年漸見成果。2015年首戰世界盃分組賽咗出局，2019年嗰屆16強止步，呢屆就算系較早時「十人兵變單嘢」，冇徵召巴塞中堅莉安（Maria León）、防守中場姬乜路（Patri Guijarro）同門將班約絲（Sandra Paños）三大中後場主力，仍可一路突破歷史佳績，甚至首度殺入決賽，一大原因嘅系進攻籃嘅質素同默契。
23人大軍人員主要嚟自西甲三大班霸巴塞隆納、皇室馬德里同馬德里體育會，即使2022歐國杯10名人員冇入選，球後佩迪雅絲前十字韌帶啱傷癒爭態，前線上有仲有老將艾莫素（Jennifer Hermoso）羅軍，巴塞中場邦瑪迪穿針引線，翼鋒列當度（Alba Redondo）、卡丹蒂（Mariona Caldentey）均發揮不俗。西班牙喺呢屆賽事頗有巴塞同西班牙國家隊全盛期嗰種「地下強」嘅味道，利用精準趕傳個波同轉向尋找位，以攻代守，呢屆6場比賽攻入18波，入球量冠絕各隊。
西班牙攻力雖強，但喺8強對荷蘭一仗，喺對手頑練迫搶同防守下，門前把握能力，令人扼腕，如果唔系，早喺90分鐘內已可解決對手。狂牛兵團朕中有件超級新星芭娜威露（Salma Paralluelo），呢位田徑選手出身嘅十九歲翼鋒速度驚人，呢屆頭4場賽事正選上陣未有入球，對荷蘭一仗後備入同就喺加時起奇功。
實決賽對瑞典，芭娜威露再度後備上陣為西班牙先開紀錄，冠軍戰當比賽後段陷入膠著，呢位巴塞小將嘅速度同爆炸力將會好有用，隨時再做英雄。
決賽另一支球隊為應屆歐洲冠軍英格蘭，決賽禮拜之前有美特（Beth Mead）、就過（Fran Kirby）同隊長莉亞威廉臣（Leah Williamson）三大主力因傷未能入選，實削弱。佢哋由分組賽到8強晉級過程，發揮均喺水準以下，尤其系面對主守球隊嘅時候，進攻火力嚴重瞓，表現備受外界同傳媒批評。
嘅右掣布朗絲（Lucy Bronze）對批評不以為然，指出大賽無需每場都打到好，「如果我哋未能晉身四強，我會話我哋系水準以下，好多人話英格蘭表現會下滑，我哋嘅表現真系未算本身最好，但成績已說明一切。」準決賽面對主辦國澳洲，英格蘭終於打出歐國杯冠軍嘅王者氣勢，3:1勝出靚一仗首度晉身決賽。
面對西班牙，英軍主帥網域雯有個「幸福嘅煩惱」，16強踩對手紅牌畀逐兼停賽兩場嘅新星羅倫佔安士（Lauren James）可候命上陣，霸安士與東妮（Ella Toone）兩個愛將之間，會點取捨？相信佢會繼續沿用愈用愈順嘅3-4-1-2陣式，三中堅、2翼衛、雙防中，進攻重心正系支援路齋（Alessia Russo）同漢普（Lauren Hemp）對箭頭嘅10號位球員。
冠軍戰焦點：英格蘭可唔可以連贏兩項大賽？
英格蘭主帥網域雯2022歐洲國杯羅軍主場封后，當時佢最為人津津樂道一啲，正系善用朕中23個籃，老將、小將交替運用同輪換，不時出每場5後備，令上陣籃成日活力充沛，唔會有離譜癐嘅問題。呢屆世界盃佢就「一反常態」，堅持淨系用一班愛將，基本上冇輪換。神奇嘅系，表現一再喺水準以下，仍可一路過骨，實決賽更及時返勇勝出靚一仗，首度置身決賽。
英格倫2015、2019連續兩屆世界盃準決賽咗出局，2022歐國杯嘅冠軍獎盃，系佢哋突破樽頸重要一步，歐國杯後一班老將褪落嚟，呢屆世界盃陣容開始以後生一代為骨幹，可唔可以乘勢攻陷世界盃？
對上8屆世界盃，只有4隊冠軍，美國4度捧杯，德國兩度封后，日本、挪威各勝一次。美國系女足王國，一系就發展得早，二來喺強大學界基礎同發達職業聯賽雙線支援下，歷年球星輩出，即使世界排名第一，呢屆賽事遇上球隊新老交替同籃傷病影響發揮，創下16強咗出局歷來最差成績。
歐洲大陸方面曾由德國長年壟斷，頭11屆歐國杯佢哋贏得8屆之多，千禧年代初系全盛期，連贏2001年歐國杯、2003年世界盃、2005年歐國杯、2007年世界盃、2009年歐國杯。時至今日德國隊實依然系強大，舊年歐國杯到亞軍，世界排名第二個佢哋呢屆賽事就大鑊失準，意外喺分組賽咗出局。另一支能夠連贏女子歐國杯同世界盃隊波系挪威，佢哋喺一九八零至90年代曾與美國一時瑜著，1993年贏曬歐國杯，1995年再贏世界盃。假設2022歐國杯冠軍英格倫可以擊敗西班牙奪冠，將會成為第三支達成同成就隊波。
不過，無論最終由英格蘭定西班牙捧杯，呢屆女子世界盃均肯定都會由新王者誕生。
|
https://skinproshop.hk/en/blogs/news/4%E5%A4%A7%E9%98%B2%E8%84%AB%E9%AB%AE%E7%94%A2%E5%93%81%E6%8E%A8%E4%BB%8B-%E7%94%B7%E5%A5%B3%E9%81%A9%E7%94%A8-hairmax%E5%9C%A82022%E7%86%B1%E8%B3%A3%E6%8E%92%E5%90%8D%E7%AC%AC%E4%B8%80
|
每次洗頭或梳頭，手上都會抓出一大撮脫落嘅頭髮，髮量開始變得稀疏？頭髮越甩越多的確令人擔心😰，先了解脫髮嘅原因，及早採取改善脫髮方法啦！
除此之外，頭髮護理不當，使用含有大量化學物質嘅洗頭水或過多造型產品，都會阻礙頭髮毛囊生長，令髮質受損。無論男士或女士，Keep濃密頭髮絶對有減齡作用。除咗肌膚要保養，頭髮護理都十分重要💡。
*醫學研究報告顯示：堅持使用，26週後脫髮情況有改善！
日本KASUI「育毛洗髮護髮系列」由諾貝爾獎得獎團隊設立嘅「RIKEN理化學研究所」研製，針對頭髮稀疏及脫髮問題，有效改善頭皮環境，預防脫髮同時有育毛作用，每日keep住用，令頭皮頭髮變得更健康，頭髮豐盈、回復彈性。👏育髮三部曲- 洗髮水>護髮素>精華素，一個療程為三個月，連續使用半年﹐效果更為顯著！
KASUI「保濕潔淨洗頭水」，好多客人一試就愛上，因為佢質地好清爽，用完頭髮唔會好乾，仲好保濕，可以解決潮濕天氣導致頭髮又扁又笠嘅問題！
洗髮護髮後，於頭皮上搽上KASUI 「育毛保濕精華」，既保濕又能帶來清爽嘅感覺。精華含有效育毛成分VPP，獲獨家專利，有助強化機能，給予頭皮健康嘅生長環境，讓精華深入滲透至角質層每個部分。
|
https://std.stheadline.com/realtime/article/1819581/---
|
諸葛紫岐同囝囝疫情下難忍為食本色。
Marie同薛嘉麟結婚10年，Marie有時都會向老公撒嬌，呢日離開超市都主動拖老公。
Marie同老公薛嘉麟育有兩子，分別是8歲的Arthur及2歲的Anderson。
近年受幾波疫情影響，薛嘉麟啲卡拉OK成日都要停業，生意頗受影響。
薛嘉麟跟實老婆買嘢，都係行吓睇吓，買咩其實都係老婆話晒事。Marie呢日主攻啲即食嘢，好似麵包、即食燕麥片、殼物片、蛋糕等，仲買埋日本拉麵禮盒，應該都係食咗當去咗日本啦！而薛嘉麟就買雪糕畀個仔，又買杯嘢飲畀老婆。Marie平時湊開兩個小朋友，有晒經驗，帶得兩個工人出街一定有原因嘅，之唔係派個工人陪住細仔囉！自己就同老公爭取時間，喺細仔食完雪糕前買晒啲嘢，真係好聰明呀！
Marie買完雪糕都忍唔住除罩食兩啖。
帶仔女行超市，好易畀佢哋搞到買漏嘢，不過小朋友有嘢食就會定晒，真係同「電子奶嘴」一樣咁有效，Marie兩公婆都深明呢個道理，一入超市就買杯朱古力雪糕畀細仔食，靚媽仲忍唔住食咗兩啖，Anderson食得鬼咁滋味，由本來企定定食，到後來直接坐喺人哋啲擺設度慢慢歎。期間同工人姐姐有傾有講，不過話晒有疫情，喺街除口罩食嘢都幾危險。Marie就同老公爭取呢一杯雪糕嘅時間，買晒所需用品，非常快手。
阿媽買朱古力雪糕𠱁Anderson，小朋友好開心，因為唔使戴罩又有得食。
薛嘉麟行超市都冇乜畀意見，主要都係由Marie揀買乜嘢。
疫情下連Tea都少食，Marie都買Cake返屋企慢慢歎。
除咗食物，Marie仲買咗支液體維他命B，睇返介紹就話有助提神醒腦、舒緩壓力、增強抵抗力，仲話液體配方更易吸收，大人小朋友都食得。疫情下抵抗力好緊要，尤其家中有小朋友，相信Marie都好怕小朋友中招，埋單前仲搵個員工問清楚，比起買其他食物更加認真。以往Marie入得商場可能都會去行吓名店，但當日佢哋一家離開超市就直接上車返屋企，避免在街上逗留太耐增加染疫風險。
Marie仲買咗支液體維他命B，幫成家增強抵抗力。
行完超市即刻上車走，避免疫情下喺街留太耐。
往年Marie同老公一有時間就會成家去旅行，但疫情下只能去主題樂園。
疫情又升溫，Marie都好少外出，大多留家照顧小朋友。
|
https://www.blackbearstore.net/products/%E6%97%A5%E6%9C%ACuyeki%EF%BD%9C%E6%B4%97%E8%A1%A3%E6%A7%BD%E5%B0%88%E7%94%A8%E9%99%A4%E9%9C%89%E5%8A%915%E5%9B%9E%E5%8C%85
|
✅有效瞬間清除洗衣槽內部囤積嘅霉菌。
✅可用於全自動、滾筒式、雙槽、不鏽鋼槽、塑膠槽等各種機種。
✅洗衣機清潔洗衣槽殘餘髒物，讓洗衣機潔淨無菌，保持衣物乾淨。
✅每個月使用一次即可，超級省用量。
🙅🏻♀️不含氯系清潔劑，無刺鼻器味。
5. 再次啟動洗衣機正常程序:流程運轉一次即可。
|
https://eatwo.info/?p=5491
|
平時有去體育館做運動嘅朋友，未知有否留意以下呢間小店呢？今次記者於柴灣體育館發現呢間匿藏喺體育館內，非常神秘嘅餐廳，價錢相宜，值得拍拖去醫吓肚。
小店位置比較隱秘，需要步上一樓，並非出Lift直達，重需要經過幾個活動室，並且行到末端先會見到呢間日式定食屋。甫坐低，店員都會細心介紹有咩好食，最後食完只用咗200蚊左右埋單，兩個人人均只係$100！
第一樣想試就係鰻魚飯，京都風蒲燒鰻魚箱飯$98配麵豉湯，飯量好充足，食完好飽肚。鰻魚唔係細細條，至少打橫舖晒個飯盒，醬汁唔算鹹，味道唔錯，有啲黏稠感，鰻魚燒得恰到好處，魚質軟嫩，無燒燶到。
店員推介入秋鍋物，今次最鍾意試新嘢，揀咗一個最平嘅鍋物和風牛肉鍋 $68，湯底有豬骨、鰹魚、醬油、麵豉、辛辣任揀，揀咗鰹魚湯底。除咗肥牛就係雜菜鍋，湯底幾清，食完鰻魚飯再食呢個鍋清清哋就好舒服。雜菜鍋有娃娃菜、小棠菜、京蔥、洋蔥、豆腐、芋絲等等，配菜多過10款，啲菜好清甜，不過舊豆腐更軟滑可口。
加咗$28有招牌貓飯、麵豉湯、前菜、沙律，貓飯本身有木魚、紫菜、牛油同日本醬油。店員有提過醬油要逐少落，唔夠先再落，但第一下唔小心落多咗，結果就食到底會愈食愈鹹。入口木魚味好重，鍾意木魚陣味嘅人會鍾意，佢單買好平，糧尾食佢都唔錯，不過小編就唔太鍾意木魚陣味。
小食有紫芋甘栗餅、南瓜可樂餅，每款都只係$20，南瓜入口細綿，紫芋甘栗比較香甜，入面好似芋泥咁軟淋淋，有一粒粒栗子喺入面，加咗栗子多咗層次，有咬口。不過，小編反而覺得南瓜好食啲，可能質感更軟綿，磨成蓉更幼細，南瓜香甜味比較重，配脆炸呢種方式，好似香甜啲好食啲。
(1) 小店每晚截單時間為20:30。
(2) 於柴灣體育館上一樓行到最盡頭就見到，門口有啲乒乓波枱。
|
https://www.lionrockinstitute.org/2012/08/2012-09-03-03-37-17/
|
噚日，朝早有消息話思歪特首會推出港人港地，搞到地產股全線冇運行。
原來，港人港地講吓就算，真正重點都係前朝留落嘅置安心同居屋貨尾。有朋友話，思歪搵野來搞，都係想開學前分散下大家嘅注意力，唔好畀份份報紙都係學生絕食。咁又係，學生絕食呢個題目，向來都係新中國政治大忌。
講返思歪所謂嘅樓市措施。有人話，連房委會攞180個單位出來咁大把，都要講一餐，一睇就知技窮。不過，我就留意到兩樣嘢：
一，房委會工廈轉住宅，以思歪夠膽死嘅脾性，應該話：「我聽到市民訴求，所以決定拆鬼晒房委會工廈，變成50層高嘅公屋。邊個反對，就係高樓價幫兇！」但係，思歪竟然話，考慮到地區人士想保留H型歷史回憶，所以保留工廈原結構及外貌。咁怕事嘅思維，睇來係公務員手筆。似乎，思歪終於學識同個制度妥協。
二，加快審批預售樓花，發展商真係拍爛手掌。我一早都話咗，思歪嘅階級敵人，並唔係地產；佢成世人都係靠地產開飯，下意識點都會做啲嘢去幫發展商。可以加快預售，貨如輪轉，我係發展商嘅話，見到外圍咁差，都會想快啲套現。呢個思歪特首，認真唔話得。
至於港人港地，慢慢研究啦，到時都不知人間幾何。
|
https://hkcarchannel.com/2019/12/%E3%80%90%E9%A7%95%E9%A7%9B%E6%85%8B%E5%BA%A6%E3%80%91%E5%8F%8D%E6%AD%A3%E9%83%BD%E8%A6%81%E7%84%97%E9%81%8E%E6%BC%86-%E4%B8%80%E6%96%BC%E5%A4%9A%E6%89%8B%E5%8A%A0%E5%B9%BE%E7%AD%86/
|
通常大家喺馬路上面，遇到啲唔知點揸車嘅人揩花碰瘀自己架車，應該都係嬲到震…明嘅…人無事都好，淨係整車要嘥錢嘥時間已經好令人討厭。
只不過，有無考慮吓拎車身傷痕娛人娛己呢？
臺灣有網民喺停車場見到一架FIAT 500，車身有一堆花痕，離遠或者以為係車貼或者塗鴉…但行埋啲睇…喂！正喎！
照睇應該係當日司機揸呢架FIAT 500出街嗰陣遇上咗一個「三寶」級大媽司機，被對家「嘭！」就撞咗。
停車走人留電話 咁畀號碼點樣打？
節日泊車搵位難？ 勿令消防好為難！
星期日嘅朝頭早 唔撞唔知車身好？
|
https://words.hk/faiman/view/26/%E3%80%8A%E7%9B%B8%E7%B4%84%E6%98%9F%E6%9C%9F%E4%BA%8C%E3%80%8B%E8%88%9E%E5%8F%B0%E5%8A%87%E8%A7%80%E5%BE%8C%E6%84%9F
|
早喺九月，《相約星期二》喺地鐵登晒海報宣傳。雖則我喺一二年已經睇過「第十度」公演，都忍唔住去買兩張飛睇；而訂飛時，驚覺周末嘅戲飛都搶購一空，好彩撲得「星期二」飛兩張。到咗葵青劇院，人頭湧湧，座無虛席，可見香港舞台劇都有興旺嘅一面。正如演藝學院戲劇學院前院長，鄧樹榮所言：「香港需要長壽劇目，以支持長遠藝術發展。」的確，「第十九公演」，係實力嘅證明，無論叫座力定質素都有保證。
喺情節編排上，睇得出作者同編劇嘅匠心。老人家劇本添上嘅自嘲無能，唔單止為戲劇添上趣味，亦將老年人「咩都無所謂喇」嗰種心態刻劃得入木三分。攙扶老人家個位，亦令我諗起照顧家中長者，昔日情景歷歷在目。原著偏於描寫個慕理嘅機智幽默，而劇場則係兼寫慕理面對死亡嘅嘆息，而對學生十六年後先踐約而有所微言。文字着重描寫感受，而劇場嘅改編就使角色更加立體。出眾嘅演技，使青年嘅空虛、老人嘅無助、人生嘅哲理、精警嘅對白，發揮得淋漓盡致，正係呢套劇精粹所在。
當然，鹹魚百菜，各有所愛。呢種勵志劇目，劇情單調、「講耶穌」多，有人鍾意，都會有人嫌悶，始終呢啲「勵志書」、「哲理書」都唔係個個受落，搬到舞台亦然。齋睇現場觀眾，反應就唔錯，笑位、「催淚彈」，處處受落。
提起觀眾，不得不提「劇場三聲」：笑聲、鈴聲、紙巾聲，聲聲入耳。
笑聲——香港人睇戲劇，笑點從來都好低。我明白香港有宇宙最高工時，壓力大，需要宣洩；但有啲顯然係老教授用吓自嘲手法，輕輕帶過，唔使捧腹大笑，但唔少觀眾都有理無理笑咗先，笑足全場。其實都幾影響其他觀眾。
鈴聲——熄電話睇戲係基本禮儀，但喺演出期間，都響過五、六次電話，甚為滋擾。調轉頭諗，咁都反映，呢套戲吸引咗唔少「業餘觀眾」、「睇戲初哥」進場；但香港人嘅睇劇禮儀，仍然有待改善。
紙巾聲——此劇屬「悲／正劇」，但就算遇上催淚位，眼淚照計無聲。一開頭明哲同慕理喺畢業典禮吻額道別，我料會係劇末嘅伏筆，教全場一片淚霧。點知睇到最後，當我睇到入神，蘊釀眼淚出緊之際，不料右邊嗰位、前邊嗰位、四方八面，都傳黎將「TEMPO」從膠包裝中抆出嘅「嘶咧」、「嘶咧」之聲，令場面感人程度可以用「嘶咧」次數量化，個場面反而幾好笑。只係希望大家可以抆定紙巾，唔好打擾到隔籬位。
最後都想略談劇本嘅翻譯。原作嘅中文譯本一向為人詬病，但睇得出此劇譯者用「地道香港口語」嘅巧妙，例如將「the day is not so far」等譯為「嗰頭近」等，慕理帶有六十年代粵語講法，老人口吻維肖維妙，明哲嘅「hea」、「走堂」亦十足年青人，為戲劇笑位加二百分。不過，劇中哲理名言都有可以斟酌之處，如「I'm on the last great journey here-and people want me to tell them what to pack」，劇中將what to pack譯為「帶乜行李」走，我以為用「執拾啲乜嘢」會更近本意。而「awareness of death」，劇中係「對死亡嘅明瞭」，始終我覺得明瞭喺口語唔多用，用覺悟或者好啲。
於我黎講，全劇都稱得上係中上之作。可惜嘅係，《相約星期二》本身著重體現人身哲理，但全劇節奏較快，對白飽滿而唔敢留太多停頓，甚至每一句都講得較快，反而令到焦點聚喺台詞，而演員嘅神態、表情，台詞深意，倒不及原作有空間細味。或者係舞台劇要迎合港人口味，避免冷場，唯有喺短短兩個半鐘，盡現書中各種精華情節、對白。
香港戲劇正需要更多類型嘅劇目，去吸引唔同觀眾去觀賞。《相約星期二》係好成功移殖本港嘅作品。雖然唔係大劇作，但呢套劇或者，會為忙碌工作嘅香港人帶黎少少親切感，諗起屋企嘅老人家，以及對生命意義嘅一啲啟發。
|
https://www.carousell.com.hk/u/soundtrackmusichk/
|
購物與零售，接受電子消費券四大付款方式均可以 深水埗門市實體店及優質商家認證旋轉拍賣平臺十大我最喜愛商戶 專營耳機，耳機線，解碼轉頭，播放器，藍牙線，藍牙耳掛交收時間請預約網店功能請向客服查詢。讚好及公開分享購買可享有優惠價格多謝。自家工廠及工場深水埗設有門市交收及網店多種付款方式歡迎查詢讚好及，分享購買可享優惠價格。多種優惠產品線材，藍牙耳機耳機及播放器等其他相關產品及多款品牌行貨，代理合作分銷批發行貨水貨歡迎查詢。致力為顧客帶來最高性價比產品及最優惠價格產品畀我哋嘅顧客，及尊貴嘅會員老友。
優質解碼轉換頭轉接頭 安卓蘋果 type c iphone 難解碼有芯片。
1MORE PistonBuds PRO Q30 真無線降噪藍牙耳機 黑色白色現貨。
dc06pro 手機解碼轉接頭平板可用 ipad lightning type c iphone 15 vivo 華為 三星 小米 3.5 +4.4 mqa 另有不同款式解碼轉接頭轉頭解碼插頭藍牙耳機耳機耳機升級線材。
BGVP X ST MMCX IEM HI-RES 雙動圈人聲甜美人聲調音機內線使用stp8 mk3 mod 原裝行貨一年保養 暖聲另有冷聲及低音調音。
mashall jack 鎖匙扣掛墻 配件飾物。
有解碼 高品質硬件解碼芯片蘋果手機 iphone to 3.5mm lightning to 3.5mm 香港行貨一年保養 ios 抗疫期間全部產品支援順豐速運 或門市或地鐵站交收。
|
https://www.bhjsalumni.com/newsPage.php?id=9dcb88e0137649590b755372b040afad
|
回饋母校嘅途徑有好多種，例如最常見嘅成立獎學金，為母校增添可再生能源設施，都係一個唔錯嘅方法。電力工程專家李銳波博士，有鑑於氣候暖化日趨嚴峻，節能減碳實在刻不容緩，發現學校校舍嘅耗電量都好大，於是斥資為母校安裝太陽能板，既慳電又可以向師弟妹灌輸再生能源嘅知識。
今年五月喺中電董事局退休嘅李銳波，舊年年尾就萌生構思，打算喺母校何明華會督銀禧中學嘅天台安裝太陽能板，而相關工程喺七月中展開，一百四十四塊太陽能板喺上周四全數完成安裝，並喺尋日舉行併網發電儀式，而學校可將天台太陽能發電板嘅電力售予電力公司，並將所得嘅金錢撥到獎學金，或投放喺清貧學生嘅教育需要上。
身兼校董嘅李銳波話儘管學校舊翼天台逾半面積鋪咗太陽能板，但所產生嘅電力都只能夠抵銷日常用電量嘅兩成左右，反映學校嘅耗電偏高，因此有必要做好能源稽核嘅工作，促使太陽能發電嘅對沖比率能有所提升。
謝展寰（左一）聽取同學講述對太陽能項目嘅睇法。
王莉莉（右）同陳婉玲期望學生對再生能源有更深入嘅了解。
雖然母校成為咗目前全港最大規模嘅學校太陽能發電項目，但係李銳波認為大家都致力邁向低碳未來，邊個規模第一都無咩所謂；校長王莉莉就話期望善用太陽能系統，向學生灌輸再生能源嘅知識，實踐可持續發展嘅理念同價值。
李寶椿聯合世界書院校董會主席湯啟康、聖公會中學校長會主席陳婉玲同環境局副局長謝展寰都有出席儀式。講起低碳生活，謝展寰自問學唔到佢上司黃錦星慳電嘅成績，又話自己嘅慳電方法，不外乎係轉用慳電照明，盡量少開冷氣，同養成唔用就熄燈或關機嘅習慣。佢又話設法延緩氣候變暖，係關乎人類生死存亡嘅一項挑戰，所以佢希望大家集思廣益，研究進一步嘅減碳方法。
|
https://www.openrice.com/zh/hongkong/promo/%E9%8A%85%E9%91%BC%E7%81%A3oouli%E9%AB%98%E7%B4%9A%E7%B2%BE%E7%B7%BB%E9%9F%93%E5%9C%8B%E6%96%99%E7%90%86-a6236
|
「OOULI」有別傳統西式或日本菜，呢度主打韓國新鮮海鮮，每日由韓國直送到餐廳。以新鮮材料入饌，不失傳統精髓之餘，配合細膩手法製作正宗韓國菜式。
加上韓國釜山人老闆兼主廚Jim Kim，選用韓國自家農地種植嘅大米，由種植、稻穀脫殼至奉上予客人享用，皆保留最傳統韓國釜山風味。
餐廳位於銅鑼灣Sugar Plus，擅長高級精緻韓國料理。只要細心留意餐廳logo，會發現釜山標誌性「波浪」符號，並藉由餐廳名「OOULI」(意︰我們) 喻意成為食客與釜山之間嘅連結，將釜山主廚、韓國直送食材、正宗韓國手藝，以7/ 8/ 9道菜式展現韓國料理嘅極緻精美。
特選2款韓國海苔，並用米磨成米漿包住海苔炸成脆片，入口鬆脆；配合3款自家製豆腐醬，層次再昇華。
海苔米漿脆片鬆脆可口，自家製豆腐醬令層次昇華。
韓國人每逢招待尊敬嘅重要朋友，都會熬製呢款粥品。當中加入牛肉、蜆肉、蘑菇等精心熬製12 - 15小時，配埋特別方法製造嘅米餅一齊食就更有口感。
粥品軟綿入味，材料新鮮、暖心入胃。
大廚以細膩刀工將橡子果凍切成璀璨綻放嘅花朵，配上厚度適中、鮮嫩彈牙嘅八爪魚切片，附以零卡路里嘅自家製涷湯，既是一道精美手工菜，更是一道美味開胃小菜。
將果凍切成綻放鮮花，極考驗大廚刀工。
另一邊廂嘅炸豆腐三文治，同樣顯出大廚創意功架。內裡以薄切軟滑豆腐暗藏鱈魚子及主廚親醃泡菜；外層再用紫菜包裹油炸，糅合鬆脆、軟滑雙重口感。鱈魚子同泡菜喺豆腐中融和，更做出獨特質感。
雖然豆腐經過油炸，但依然細嫩幼滑。
傳統韓國人極注重呢道米飯菜式，因為佢哋堅信呢款係令人感覺幸福同充滿能量嘅食品！「OOULI」以人蔘雞湯烹調Risotto，每一啖都滿載人蔘味，連同雞絲一齊食，滋補非常。
作為韓國餐廳必有菜式，滋補而充滿正能量。
利用韓國直送嘅紅魚、蘿蔔自家熬製，將海鮮清湯打成泡沫，清新可口。
將海鮮清湯打成泡沫狀，表面灑上少許辣椒粉，清甜可口。
日式刺身食得多，但其實韓式刺身同樣出色。「OOULI」每日特選韓國直送嘅唔同刺身，今次用咗左口魚、八爪魚、營養價值極高嘅海參，以及香港人較少接觸嘅海菠蘿作刺身拼盤。所有食材均為時令特選，並由韓國新鮮直送，因此會隨唔同季節時令變化。
海菠蘿初嚐帶甘，其後略帶苦味，最後又返回甜味，配合自家製辣海鮮醬口感層次更豐盈。
特選韓牛充滿油脂甘香，又鮮嫩多肉汁好juicy。配上自家製輕甜蘿蔔蓉，完美配襯濃郁韓牛，食落唔會油膩。
韓牛豐盈juicy、蘿蔔蓉綿滑甜香，兩者配搭相輔相成。
將濟州直送豬腩肉以以傳統方式烹調，並輔以韓國芝麻葉、薄酸蘿蔔片包裹豬腩肉同食，味道清香。
將韓國芝麻葉、薄酸蘿蔔片包住豬腩肉，味道清爽。
鰻魚貴為韓國料理中嘅高級食材，「OOULI」不但烤得極為甘香，更以特別嘅帶薑味薯蓉襯托，配合少少辣嘅自調海鮮汁，口感一絕。
鰻魚烤得香，薑味薯蓉夠特別，令人一試難忘。
呢碗米飯驟眼好似無特別之處，但其實大有來頭。因為米飯均由老闆兼主廚Jim Kim於韓國釜山自家農場出產，當中由種植、收割都源於韓國。
當稻米直送香港後，會於餐廳現場即時剝殼，再用韓國特別訂製蒸飯機即時煮製，絕不交由外人處理。配上每日熬製十多小時嘅新鮮魚湯；以及5種配料—韓式黑豆甜合桃、醃製芝麻葉、魚鰾伴菜、韓國辣椒、牛蒡配飯食，絕對係「OOULI」誠意推介。
米飯由老闆兼主廚Jim Kim於韓國釜山自家農場種植，加上新鮮魚湯及5種配料，誠意滿分。
「OOULI」打破坊間常用麵粉所製waffle，改以糯米粉製作，做出Q彈煙韌口感更有韓國特色。配上自家製雪糕，為呢餐fine dining畫上完美句號。
Waffle以糯米粉製作，口感煙韌有彈性。
「OOULI」不但料理花滿心思，更與唔同酒廠達成協議，積極引入大量香而不濃、醇而不膩嘅美酒。惟供應有限，記得預早查詢。
所有酒類均為期間、數量限定，記得查詢預約。
|
https://edwinor.blogspot.com/2010/06/1.html
|
話得最喜愛，即係成日會去啦，所以有好多之前可能都寫過。。。
除左食物，理境只有一個要求，唔好咁嘈，嘈係會煩到食唔到野架。。。
呢个series我要save起至得，第日返港有得逐一领教。
至少參茸海味魚生鵝肝魚子醬都唔係我杯茶，加上個景幾靚﹐應該一試。
阿媽教我唔好亂彈野食﹐所以只要唔係好惡食(連我都煮都好食過佢既話)﹐我都會唔會好挑剔架。
我都係咁話，唔好太嘈坐得舒舒服服已經好唔錯架喇，有埋海景嘅話就算食身物差少少都無所謂。
|
https://holiday.presslogic.com/article/168461/%E5%85%A8%E7%90%83%E9%A6%96%E5%80%8B-%E9%A6%99%E6%B8%AF%E8%BF%AA%E5%A3%AB%E5%B0%BC%E6%96%B0%E6%8E%A8frozen%E4%B8%BB%E9%A1%8C%E5%9C%92%E5%8D%80%E3%80%80%E6%9C%80%E5%BF%AB2021%E5%B9%B4%E9%96%8B%E5%B9%95
|
全球首個Frozen主題園區 最快2021年開幕！
全球首個！香港迪士尼新推Frozen主題園區 最快2021年開幕！
之前巴黎迪士尼樂園就就公開咗嚟緊魔雪奇緣園區嘅「Frozen Land」設計藍圖，相信一眾Fans都好期待。
園區會以阿德爾冰雪王國作為背景，大家喺園區中可以穿梭於美麗嘅冰雪村莊同冰川之中。
而園區將位於「小小世界」同「反斗奇兵大本營」中間。
喺遊樂設施方面，園區內將設有「魔雪奇緣永恒國度」（“Frozen Ever After”）以及「奧肯魔法雪橇」（“Wandering Oaken's Dancing Sleighs”）兩個遊樂設施。
同時亦會提供各款主題美食、飲品及紀念品。
另外，除咗有全新園區之外，之前嘅「睡公主城堡」亦會以全新嘅「奇妙夢想城堡」同大家見面，全新嘅城堡中唔再只有睡公主，今次嘅設計及裝飾會包含13位各有特色嘅迪士尼公主故事添，粉絲們記得唔好錯過喇！
園區最快2021年就會開幕！
|
https://www.loholiday.com/2019/05/10/buy_spatone_diary/
|
Home 親子育嬰 太太剛懷孕要飲鐵水 原來搵到英國版比香港平一半有多！
話說早前太太大左肚有BB(係個女黎)，作為老公/準爸爸就當然好緊張，想知有咩岩大肚婆食，而大肚婆就搵到一隻叫Spatone既鐵水好岩用，相信咁多個大肚婆都一定聽過，今編就講下個購買經歷，同埋點樣買先最抵！！
同埋點解飲鐵水好：
（其實已經於2019年3月生左）回憶返大概於去年懷緊B第4個月時，有一日話有件要收仲超級重，佢大住個肚拎唔到就叫我去拎，先知道原來有一隻野叫Spatone鐵水。
果時太太剛剛有左3個月，去過醫院既產前營養講座，話需要多吸收鐵。而醫生就比左一大大粒既鐵丸佢，大到超難吞，仲話食完有機會便秘。而佢就後來搵到一隻英國Spatone鐵水，每日飲1-2包就可以補充到鐵，飲過幾次都話好，好快就Feel到有用，就開始Keep住用了。
點樣買Spatone抵得來又方便？
香港版 – 最貴：
一開始都係去出面連鎖地方度買，大概就$168一盒，得14條，平均都要$12一條。港版既分別係最外面包裝盒多左中文說明，而其實內部都係一樣。
港版英國版價錢差3倍 識買一定係買英國版！
一搵之下先發現，原來港版同英國版原完一樣，但價錢差咁遠！
未計運費，兩者差別有成3倍！
事關要飲落肚就要小心啲，而我地做過比較，發現港版同英國版其實係原全一樣，只係外盒多左個中文包裝，而入面既鐵水都係用獨立包裝一條條咁，成份同小包裝都都係一樣。
雖然英國Amazon有得賣仲平好多，但就唔可以直接寄來香港，需要做轉運或者搵當地朋友幫手。我就試過曬搵英國朋友同埋自已搵轉運。
英國朋友就打擾一次半次好了，要朋友幫手收件再運過來。
用集運公司運過來，都係一個好方法。先由英國Amazon寄到英國倉，再轉寄來香港。試過2-3次，可能因為鐵水始終太重太大盒，運送來到後，平均每盒運費都要額外再比$50+，而且仲有損壞情況，D角撞到壞曬！而且時間要等好耐，由訂到收到前後要差不多一個月。
壞盒圖示：
其實仲有其他方法：
二手拍賣網：我都有試過去一啲二手拍賣網度搵，問過幾個買家都唔準時回，有次買左後過左數等左成個星期都未有收到，整日擔驚受怕，而收左貨後仲係D盒撞壞曬，仲有滲水情況，打開後有幾條係穿左漏曬水唔飲得！二手拍賣呢邊面就唔會再考慮了，始終飲落肚都係有信譽好啲，怕來左假貨。
網上店都有好多選擇：
就咁Search下鐵水/Spatone，見到都有好幾個網有得賣。
佢地都係賣英國版鐵水，而且仲有現貨添，一落訂大概3日就收到，仲可以去到智能櫃收件，我屋企樓下就剛好有個勁方便既智能櫃，真係一訂就可以樓下收到。
試好幾間，以下呢2個網都好好：
可能男人鍾意試野同比較，由市面連鎖，英國Amazon、二手網，到網上店，最後都係揀網上店，皆因佢地都係香港註冊公司，香港有樓上門市，備有現貨可以即時出貨，仲要有包郵，呢幾個都係重要因素。
以下搵咗可以係香港買到英國直運嘅現貨店鋪，分析佢地有咩優勢之處！
第一間：Never Thirty：
Nutribrother：
|
https://holiday.presslogic.com/article/242566/%E9%99%B3%E6%9B%BC%E5%A8%9C-%E8%B1%AA%E5%AE%85-%E5%AE%A2%E5%BB%B3-%E7%84%A1%E6%95%B5%E6%B5%B7%E6%99%AF-%E6%8A%95%E8%B3%87-%E5%AF%8C%E5%A9%86
|
陳曼娜喺圈中著名富婆，年年佢都會喺家中睇到維港煙花，近年佢已退休無再拍劇，近日佢大晒好友送畀佢嘅花，位於紅磡2,500呎豪宅曝光，擺設如藝術館，極具氣派！
陳曼娜有「Manna姐」、「萬朱莎華」等暱稱，曾效力亞州電視、TVB、香港電視等，佢喺TVB做嘅角色多數都係有錢人。事實上佢亦係圈中有名嘅富婆。
早於多年前佢屋企可以睇到維港放煙花，更會每年邀請好友去佢屋企開party！咁多年嚟佢投資股票、物業有道，幾乎從未失手。
有指陳曼娜為女兒準備$700萬嫁妝，佢本人亦好中意跳拉丁舞，仲參加過比賽，同電視劇嘅富婆生活無異！
日前陳曼娜嘅好友就送咗一啲花畀佢，佢影上facebook時就曝光咗豪宅內部。客廳一排落地玻璃可以飽覽無敵維景海景，採光又好。
室內以白色為主調，有唔少燈光同鏡，睇落超有氣派！
飯廳有一張圓枱，坐到12個人，餐具都十分高級，而且飯廳亦有電視。陳曼娜家中擺設整齊，而且不乏玻璃、雲石裝飾，整體感覺相當奢華。
TVB選秀節目《聲夢傳奇》參賽者姚焯菲（Chantel）年僅14歲，日前節目組就同另一參賽者林君蓮（Kaitlyn）上姚焯菲屋企，意外曝光佢家境富裕家住豪宅，又發現曾指唔識姜濤、李克勤嘅Chantel原來係韓國女團嘅fans。
TVB選秀節目《聲夢傳奇》喺YouTube公開片段，參賽者之一嘅Kaitlyn就突擊上Chantel屋企做任務。
Chantel屋企地方闊落，木地板同白色牆身感覺乾淨企理，一入門口就係飯廳同客廳，一啲雜物都無，空間感極大，飯廳仲有一張長型飯枱，可以坐到8個人。
Chantel有一個妹妹，不過屋企房間多佢兩姊妹可以擁有自己單獨嘅房間，從客飯廳中間嘅走廊右手邊就係Chantel間房。
Chantel房間有大窗台，採光唔錯，雖然空間唔算超大，但書枱、書櫃、衣櫃等一應俱全。
原來Chantel中意嘅歌手係韓國女團BLACKPINK，房間收藏唔少偶像嘅周邊、poster，房間亦好少女心以粉紅色為主，有好多毛公仔。
即睇姚焯菲屋企環境：
|
https://incubator.wikimedia.org/wiki/Wq/yue/%E5%94%90%E4%BC%AF%E8%99%8E%E9%BB%9E%E7%A7%8B%E9%A6%99
|
《唐伯虎點秋香》係1993年7月喺香港首映嘅喜劇電影，由周星馳主演。
十室九貧，湊得八兩七錢六分五毫四厘，猶且三心兩意，一等下流！
畫圖裡，龍不吟虎不嘯，小小書僮可笑可笑。棋盤內，車無輪馬無韁，叫聲將軍提防提防。
鶯鶯燕燕翠翠紅紅處處融融洽洽。雨雨風風花花葉葉年年暮暮朝朝。
我上等威風，顯現一身虎膽。你下流賤格，露出半個龜頭。
冚家剷泥齊種樹，汝家池塘多鮫魚，魚肥果熟嫲撚飯，你老母兮親下廚。
唐伯虎：燒雞翼我鍾意食。
師爺：但係你老母講你就快釘。
唐母：越係快釘之所以越要整多隻，如果而家唔食以後冇機會再食。
師爺：你真係就快釘？
三人：如果而家唔食以後冇機會再食！
唐伯虎：嘩，你都要十兩，唔好去搶？
人妖：冇錯，就係搶。靚仔攞錢嚟！
眾人：使唔使咁重手啊？
唐伯虎：搶錢嘅，呢條死人妖！
祝枝山、文徵明：人妖？我啱啊！
文徵明：真唔抵，畀佢搶先一步。
唐伯虎：喂，陣間开檔嘅嘞，你死人都唔好喐吖。
船夫：你話將賣到啲钱畀晒我，你唔好老點噃。
唐伯虎：以你嘅智慧，邊有人點到你啫？
船夫：噉又係。
|
https://words.hk/faiman/view/428/%E5%88%86%E9%9D%88%E9%AB%94%E6%82%BC%E5%BF%B52017
|
好喇好喇好喇，話咁快又差唔多黎到２０１７年既尾聲喇。你係咪又開始想感嘆緊自己一年又一事無成呢？咁岩晒大家咁話，唔怕徙多幾分鐘係度睇我９吹啦。
我相信好多人係今年，都會對於自己既將來或者香港既將來係感到無比咁灰心同絕望既，而呢兩樣野唔多唔少都會互為影響。例如本土派俾人夾粗打走晒，一地兩檢方法亦都係類同，種種現象係話俾你知唔熱烈投共係無咩其他出路既（詳情可以請教方老先）。當然世界亦都好混亂，北泡肥仔搞搞震，ＴＲＵＭＰ ＴＲＵＭＰ原來只係識得係咁發ＴＷＥＥＴＳ，而英國脫歐就搞黎搞去都只會最後搞出一個大頭佛。係各家自掃門前雪好似愈黎愈明顯既情況下，當然更加無人理咩中東問題、氣候變化種種一直都係咁棘手既野。
無錯，其實成個世界都係充滿住失望。周圍都仲係有戰火呀種種隔離呀傳染病恐怖襲擊等等，好多人都好想快Ｄ世界末日，但係又無發生，所以只好夾硬繼續生活。當然我唔會講果Ｄ「其實香港相對起其他國家已經好幸福」呢種廢話，因為香港既樓價同租金仍然係全世界最高既，你要用成副身家去買一百呎，實在好難會覺得幸福。只不過，大家可以有時窮遊下，返老家日本抖下氣，雖然因為自己衰又好社會衰又好，最後又一事無成左三百六十五日，但係你總算都仲有Ｄ方法去逃避現實，都總好過突然成條街爆炸你就咁一命嗚呼呀。
市儈Ｄ講，留住條命仔（同埋攬住幾個臭＄）都係幾緊要既。就等於某Ｄ戰略遊戲打到去最後一兵一卒，你已經俾人搶晒Ｄ地，死晒所有兵，然後無晒金銀銅鐵錫，但你往往都係想留番最後一口氣，想復辟，想東山再起。雖然遊戲同人生似乎無辦法直接去比較，但你有時諗下，依家有Ｄ野甚至比ＧＡＭＥ ＳＥＴＴＩＮＧ更加兒嬉。你又何苦迫自己一定要做悲壯既英雄？做狗雄，甚至 #戀熊，有時或者係一條新出路黎。
當然去到某些時間係咪要殺身成仁，係 #選擇 同 #意義 問題。退一萬步黎講我都想大家記住要審慎地（樂）悲觀，最好努力地係新一年嘗試下唔好咁頹廢，真係認真咁樣裝備下自己，雖然依家睇落係無路可走，咁唯有只能等既係下一個機會。有定無完全係唔知，但鑽研下自己既興趣呀，諗下點樣可以令到自己伴侶開心Ｄ呀，孝順Ｄ唔仆街既父母呀，呢Ｄ如果係力之所及既野，做到出黎有成果，咪可以自己都高興下囉。我成日都係果句，大局控制唔到，就玩小局；小局都搞唔到，咪就咁做好一樣小事囉。
|
https://news.schoolneeds.hk/%E5%92%96%E5%95%A1%E6%97%A2%E3%80%8C%E5%8F%A6%E9%A1%9E%E9%A3%B2%E6%B3%95%E3%80%8D%EF%BC%8C%E5%98%97%E8%A9%A6%E6%90%B5%E8%BF%94%E7%94%9F%E6%B4%BB%E6%97%A2%E5%B9%B3%E8%A1%A1/
|
九月份，又踏入新一年學期既開始，學生需要收拾心情準備返學，教育學生既老師都要準備好開始全年忙碌既教學工作。
忙碌既教學工作令老師既休息時間愈嚟愈少，咖啡可能就係好多老師每日唔少得既精神良伴。朝早起身飲返杯、放小息個陣又可以飲返杯，而除咗平時大家飲開既咖啡口味之外，其實仲有好多唔同口味既咖啡。
當你飲到厭嗰陣，不妨可以參考下面幾種咖啡既「另類飲法」。
得閒轉吓其他口味，或者可以有意想不到既驚喜呢！
呢款咖啡係越南傳統咖啡之一，咖啡表面好似Cappuccino咁有層幾厚既奶泡。朝早離開屋企之前可以飲一杯，鼓勵一下自己。
以平時沖咖啡既方法，將2包 Organo™️ 有機至尊黑咖啡沖好。同時，將蛋黃與煉乳混合在一起，攪拌至質地起泡。當你開始攪拌時，就可以慢慢加入咖啡。當咖啡面有奶泡時，越南雞蛋咖啡即係已經製作完成。
呢款係喺葡萄牙當地相當受歡迎既咖啡。據聞起源於1940年代既阿爾及利亞，當地既法國士兵為咗可以消暑降溫而發明出黎既凍咖啡。
喺一個合適既平底鍋中，用中火溶解糖同水。 當糖完全溶解至變成糖漿，就可以熄火。
然後，揾一個合適既大水壺，將Organo™️ 有機靈芝極品人參拿鐵咖啡同檸檬汁混合，加入糖漿、冰塊和蘇打水。再用檸檬片裝飾，就製作完成啦！
Affogato意大利原文有「淹沒」既意思，形容「香醇咖啡淋上雪糕面，淹沒雪糕既表面」呢種特別既雪糕食法。
將一勺雲利拿雪糕放入水杯中，然後將 Organo™️ 有機靈芝黑咖啡倒係上面，然後加入朱古力針。
|
https://ola.tech/zh-hk/product/sony-xperia-xz3-sov39-64gb-%E9%8A%80%E7%99%BD%E8%89%B2/
|
環保個個識講，但係Ola就唔係講，係做到環保事業。
佢地嘅電話雖然係二手，但係都檢查過無問題先賣俾我地，而且有一年保養。
第一次購買有啲擔心咁去試，結果仲介紹埋俾朋友一齊買。
支持你地繼續收集更多優質電話，減少電子垃圾。
機身手感好，設計唔錯。
|
https://chun2a.blogspot.com/2021/10/
|
今胎又係咁喇！
所以要出動到Q Flash 既滅蟑凝膠套裝。
一支5g 專業滅蟑凝膠 ＆ 8個蟑螂藥餌盒。
專為香港環境同蟑螂品種配制。
產品亦經香港漁護署認可，可以安心使用。
達至全群中毒死亡。
或者吱到所需位置。
美觀之餘，重可以防止小朋友同寵物觸摸到。
暫時都未見有小強出沒。
MSDS物料認可，安心使用。
以防誤食。
|
https://dorablahblah.blogspot.com/2007/12/blog-post_8109.html
|
有所成見！
乜巨蟹唔係母性好勁好顧家咩？？？
雙子女，認識既都好好，深交就米，好朋友一定做到；雙之男呢，認識既都好陰濕。
巨蟹確係母性強，好包容，咩都收埋含辛茹苦，包括唔開心既野，熬好耐。
天秤座，花心，有品味，不過賤，自欺欺人，坦白得不識時務，根本自私既多，包括小弟。
天秤男如果最花心，咁最花心既女應該係雙魚女，水性高，智慧低，花心不在情，而在好奇心，神秘感，"了解"就最無癮，不過偏偏最有女人味既亦係雙魚女。
好有趣既係，有家室既雙魚男都好顧家，對屋企好大承擔，幾好。
獅子真係好鍾意控制，不過要lead但係又唔係真係有能力既比較多。
天竭擁有慾真係好強，對性，真係好投入好大須索，不過好純淨，唔等於濫；以性為工具滿足對情／美既要求，如天瓶／雙魚者，反而仲濫。
最討厭山羊金牛，現實，悶，有利用價值就friend，無就散band，無義氣。
最仰慕水瓶女。
最夾人馬男女。
不過其實最難頂，永遠都真係係同星座果d；幾有趣，最難接受/最唔滿意都係自己！
和virgo反目....？不會吧...我是virgo啊。
不喜歡就避得遠遠，不會死細胞吵架反目喇。
|
https://holiday.presslogic.com/article/126965/%E5%8D%80%E5%8D%80%E9%81%8A-%E5%85%83%E6%9C%97%E5%90%91%E6%97%A5%E8%91%B5%E8%8A%B1%E6%B5%B7-%E8%BE%B2%E5%A0%B4%E9%96%8B%E6%94%BE%E5%85%8D%E8%B2%BB%E7%9D%87-%E5%94%94%E4%BD%BF%E5%9D%90%E9%A3%9B%E6%A9%9F-%E9%A6%99%E6%B8%AF%E9%83%BD%E6%9C%89%E9%9D%9A%E6%99%AF
|
以為喺香港呢個城市已經再無大自然？估唔到喺元朗新田小磡村嘅信芯園，呢個後花園仲有一大片向日葵花海可以睇到！
梁生仲好貼心整咗幾部製冷機，同埋更增設咗藍色嘅帳幕畀人遮太陽！任何人都可以嚟呢度打卡、欣賞呢片咁靚嘅向日葵花海，唔使坐飛機去日本。
交通方面，可以坐九巴76K、綠色小巴76號、紅色小巴17號喺「石湖圍」巴士站落車，沿左邊大水渠直入，行7分鐘左右就到！
除咗有咁大個人嘅向日葵之外，仲有細細棵嘅向日葵，可以買返屋企種都得！
另外梁生今年仲特別整咗啲紀念襟章，只要入去佢嘅農場就會免費送返一個，相當有心！
1. 花田佈滿泥濘，如果唔想整污糟就，就避免着白色或者新鞋啦！
|
https://blog.carousell.com/hk/trend%E4%BB%8A%E6%9C%9F%E7%86%B1%E9%96%80/%E6%9C%AC%E5%9C%B0%E6%9C%80%E6%96%B0%E7%BE%8E%E9%A3%9F%E6%BD%AE%E9%BB%9E/
|
香港貴為美食之都，經常都會有新餐廳令人食指大動，今次就同大家介紹下本地最新美食潮點啦！
呢間日本餐廳屬於貴價高級壽司料理，成間鋪得15個座位，確保客人可以靜靜地享受美食。餐廳所有食材全部都係從日本入口，由壽司米、米醋同埋魚生嘅選材都一絲不苟，唔洗特登飛去日本都會食到原汁原味嘅日本壽司！
鼎鼎大名嘅食家蔡瀾無人不曉，平時佢成日走訪世界各地搵食，今次決定將佢情有獨鍾嘅越南牛肉粉帶黎香港，主打清香牛骨湯同鮮製河粉，仲話唔夠飽可以任添，包保客人回味無窮喎！餐廳仲有越南滴漏咖啡同越式炸春卷、香茅烤豬頸肉呢啲傳統小食，好有越南味道。
要數近年最hit、曝光率最高、最易呃like嘅食物，相信牛油果認第二冇嘢敢認第一。來自墨西哥嘅廚師就開咗間餐廳，號稱全店6成食物都係用「國寶」牛油果整嘅，健康又好味，而且仲好多款式。最吸引嘅就係牛油果漢堡，用牛油果取代麵包，好啱減肥人士。
韓國過江龍「 百味堂 」本身係韓國本土牛奶公司，近年開咗甜品店，主打牛奶雪糕、甜品同飲品，之前喺香港開過兩間pop-up 大受歡迎，所以就正式開咗分店。海港城店仲做緊限定產品「新鮮芒果牛奶雪糕」，芒果嘅香甜加上牛奶雪糕嘅濃郁，簡直係完美嘅配搭。
今個暑假黑糖珍珠奶茶大熱，不過唔洗我講都知珍珠奶茶極度唔健康，飲一杯就等於食咗一大碗飯，成日飲仲點著背心呀？其實台灣仲有另一種大受歡迎嘅飲品，就係水果醋，不甜不膩，酸咪咪得黎又唔會嗆喉，仲可以加上鮮果，清涼解渴，都不失為一個消晶佳品！
糯米糍相信係好多人嘅童年回憶，細個時媽咪嫌零食唔健康，都會成日買芝麻花生糯米糍俾我醫肚，雖然材料簡單，但係就又煙韌又多餡，食極唔厭。傳統新鮮手工即包嘅糯米糍買少見少，但呢間嘅都只係賣$7/粒，仲有香濃芝麻糊𠻹！
呢間新開張餐廳主打自家製 Kebab，以獨門秘方同多種自家製香料炮製，仲搵咗本地手工啤酒廠 Black Kite 同 Kowloon Bay 合作，有15款手工啤任君選擇，食耐咗普通西餐覺得悶悶地，都可以同朋友試下新嘢架！
香港人對茶記嘅熱愛可以話係永垂不朽，滑蛋多士、火腿通粉、茄牛通、滑蛋叉燒飯……要將簡單嘅常餐變成天上人間嘅美食，都唔係容易架！餐廳主打靚蛋忌廉炒蛋、豬骨湯底通粉，就算係平凡食物，都可以有不平凡嘅滿足。
澳門唔係淨係得豬排包同葡撻出名架！呢間餐廳主打地道澳門菜同特式澳葡土生菜。好多食材都由澳門直送，例如路環鹹魚、蝦籽同葡國腸等等，咁就唔洗專登過大海都有好嘢食！餐廳仲有提供澳門風味下午茶，等大家可以體驗下澳式休閒。
咁多新嘢試，今個暑假嘅飯局實有著落啦！
Previous article喺Carousell賣嘢用「泵」定「熱門推廣」？
|
https://www.vjgamer.com.hk/articles/2017/08/16/27191/switchset-16082017
|
未買機嘅朋友，任記再次引你落坑！
好多朋友成日都問「Switch Joy-Con 幾時先有得自己揀色」，而家機會黎啦！任記剛剛公佈，2017.08.22 或以後網上預約購買 Switch 嘅顧客，都可以事前揀定左右 Joy-Con 要咩顏色！
目前提供嘅自選顏色分為：Joy-Con （5 色）以及 Joy-Con Strap（7色），大家而家喺市面上應該都見過實物圖架啦！不過如果你唔知道左右顏色點配搭好，不妨睇吓以下嘅購買流程：
所以自選顏色 Switch 價錢就係：Switch 本體（連一套 Joy-Con ＆ Joy-Con Strap）＋你所選嘅遊戲＋配件＋保護套，四樣嘢加埋嘅價錢，2017.08.22 開始接受信用卡網上預約，預計 10 月發貨！
雖然目前可以揀嘅色唔多，但我諗任天堂之後應該會繼續喺「自訂手制配色」呢方面越出越多色，坑大家課金！買咗機嘅你，不妨坑個朋友買新機，同佢夾吓有無得交換手制顏色吖！
因為 8 月 22 日先開放預約，所以呢一刻大家會見到好多嘢都 Sold Out 的～有興趣的朋友到時自己上網落單啦！
遊戲雜食向，FPS 苦手，全種類 RPG 專攻，重度聲優控。使用機種：Xbox Series X｜PS5｜Nintendo Switch｜Steam Deck。
|
http://portuget.com/2021/01/election/
|
美國總統選舉可以話係呢排嘅大新聞，不過，其實喺大西洋嘅另一邊，葡萄牙都係上星期日（2021-1-24）完成佢地嘅總統大選。
今日不如等我哋一齊簡單咁了解吓葡國總統選舉嘅小知識啦！
今次總共有7位候選人角逐1月24日嘅大選，而保守派現任總統德索沙（Marcelo Rebelo de Sousa）係選前最被睇好當選，而選舉結果都係德索沙當選。
葡國總統職位其實係由普選制產生， 只要有葡萄牙國籍嘅公民，而且年滿35歲，就可以競選總統。 不過仲要喺選舉日期30日之前收集到7500至15000個選民簽名，再交去憲法法院先合資格成為總統候選人。
當市民投完票之後，只要邊個攞到50%+1嘅有效票就可以當選，但如果喺第一輪投票入面冇人過半數嘅話，就會喺21日後再選，但候選人只會淨番係第一輪攞到最多票數戈兩位。勝出嘅人可以做為期5年嘅葡萄牙總統，可以連任一次。
不過其實葡萄牙總統係冇太大嘅政治權力， 但係發生政治危機嘅時候就好重要啦。例如佢可以解散國會，提前舉行大選。
今次總統選舉會喺2021年1月24日舉行，不過葡國國民可以係1月12日至20日之間提前投票。
|
https://chefblogging.com/%E8%8F%8A%E8%8A%B1%E9%A3%B2%E5%93%81/
|
1.將所有材料洗乾淨，放入真空杯裏面，用滾水焗5分鐘，然後將水到去。
2.再次加入滾水焗一個鐘，就飲得啦。
1.飲完第一杯之後可以再加熱水再焗多一次。
2.喜歡嘅話，可以加入一茶匙嘅蜜糖。
今次介紹另外一款焗既飲品，方便返工人仕簡單又方便，提提神補補氣！
近排需要多d精神做野，所以要求冲返杯來幫幫手！
好簡單只要將材料用水冲洗一下，放入暖水壼 內焗2-3小時，飲前才加入蜂蜜，蜂蜜另外用室溫水開後再倒入已焗好既茶內。
|
https://holiday.presslogic.com/article/195465/%E6%B6%88%E5%A7%94%E6%9C%83%E9%9B%B6%E9%A3%9F%E6%B8%AC%E8%A9%A6-77%E6%AC%BE%E4%B8%AD%E9%80%BE9%E6%88%90%E9%A9%97%E5%87%BA%E5%8F%AF%E8%87%B4%E7%99%8C%E7%89%A9%E8%B3%AA%E3%80%80%E8%96%AF%E7%89%87-%E8%9D%A6%E6%A2%9D-%E8%96%AF%E6%A0%BC%E9%80%9A%E9%80%9A%E6%9C%89%E4%BB%BD
|
薯片、蝦條等零食係唔少人煲劇、打機、睇戲必備嘅零食之一，加上最近新冠肺炎疫情關係，大家留喺屋企嘅時間就更加多，食零食嘅機會就會增加，不過依啲零食除咗解饞同致肥之外，原來仲會帶嚟致癌風險。消委會測試咗市面 77 款預先及非預先包裝嘅香脆零食，發現當中 70 款含可致癌物質丙烯酰胺，逾3成樣本嘅丙烯酰胺含量更超出歐盟法規嘅基準水平。
消委會檢測咗市面上 67 款預先包裝香脆零食，包括 29 款薯片及薯條、13 款蝦片及蝦條、12 款粟米脆片及粟米條、7 款蔬菜脆片、3 款藜麥片、3 款番薯及甘薯類脆片；另外，仲有 10 款喺快餐連鎖店熱門嘅非預先包裝即食薯條、薯格及薯餅。
喺全部樣本中都檢出唔同含量嘅致癌物質丙烯酰胺，每公斤就有 12 微克至 2,614 微克，相差超過 216 倍。當中只有 7 款蝦片及蝦條樣本含量沒有超出每公斤 750 微克參考基準水平。
丙烯酰胺其實係一種有廣泛工業用途嘅物質，被國際癌症研究機構歸類為「可能令人類致癌」（第2A組）。一些食品檢出丙烯酰胺，係因為天然存在於食材、處於游離狀態嘅還原糖（例如葡萄糖和果糖）與一種名為天冬酰胺（asparagine）嘅氨基酸，喺高溫下發生化學反應而產生。例如，游離天冬酰胺含量較高嘅薯仔，喺製造薯片、薯條類產品時，經油炸、烤焗等高溫（高於120°Ｃ）及少水份嘅程序，就會產生丙烯酰胺。
檢測中9款嘅丙烯酰胺含量高於基準水平，而含量最高嘅日本製「Topvalu」Best Price Potato Chips Salt Flavor每公斤就達 2,614 微克，比基準水平每公斤 750 微克，超出近 2.5 倍。
消委會同時測試10款非預先包裝即食薯條、 薯格及薯餅。各丙烯酰胺含量介乎每公斤 38 微克至 964 微克， 相差約 24 倍，其中含量最高嘅「Five Guys」Fries 達每公斤 964 微克，比基準水平高 90%。
另外，今次測試中亦檢出 55 款預先包裝零食樣本屬於高脂，當中以預先包裝薯片及薯條類最嚴重。香港生產嘅卡樂B宅卡B紫薯條(原味)總脂肪含量最高，每 100 克食物達 43.0 克，按產品建議食用分量17克計算，進食一份便攝取7.3克脂肪。
整括而言，預先包裝嘅薯片、薯條丙烯酰胺平均含量，比非預先包裝嘅高；消委會提醒，無論預先包裝或非預先包裝嘅零食，其丙烯酰胺含量差距極大，為咗身體嘅健康都係少食多滋味。
|
https://hkjoyride.com/%E9%A3%9B%E9%B5%9D%E5%B1%B1/
|
都唔洗我多介紹啦。今次小編都係介紹番有咩風景呀，風景呀，風景呀，同埋風景囉。當然啦，上飛鵝山係比較危險嘅一件事，如果係經驗較少（揸車我指）嘅車友呢就唔係咁建議你揸車上去啦，始終路段都係比較斜，所以大家都係儲返咁上下經驗先好上去。
其他野，自己係文中參詳下啦。
係清水灣道見到飛鵝山既牌就轉入去。
條路上上下就係係單程路，重要唔多避車處，所以千其唔好咁傻豬沿路上沿路落啦，記住要係扎山道落，附上地圖一張。
另外飛鵝山有時都好大霧，上去個陣記住開車頭燈啦, 自己睇清楚之餘都要小心無端端有對頭車落黎 (單程路都有既lol)。好似我地今次上去咁，真係咩都睇唔清楚 so sad。
唔好講笑，上車個陣左兜右兜，旁邊重要無野圍住，點解有D似打緊頭文字D既喂！
唔好比咁多朋友仔耳濡目染話上面係偷情聖地先得嫁,其實飛鵝山既景致迷人,係九龍最高既山;係頂上面可以遠眺東九龍及西貢白沙灣既景致。而且係東九龍市區揸車上去半個鐘就到,一家大細都好岩去嫁。好彩D,天氣好既,係度重會睇到雲海同市區夜景添!不過今次小編就無咁好彩啦,雲就大把,不過就得雲囉。
不過睇番地圖,原來前少少係警崗…..睇黎要當我無講過了。
|
https://sucsongmoi.com.vn/con-son-ca-bai-ca-con-son-nguyen-trai-tinh-yeu-thien-nhien-manh-liet-cua-nguoi-thi-si/
|
吾以為琴弦。
吾以為簞席。
吾於是乎偃息其中。
吾於是乎吟嘯其側。
半生塵土長膠梏。
飲水飯蔬隨分足。
元載胡椒八百斛。
首陽餓死不食粟？
亦各自求其所欲。
畢竟同草木。
一榮一謝還相續。
死後誰榮更誰辱。
勸渠聽我山中曲。
Ta nghe như tiếng đàn cầm bên tai”
Ta ngồi trên đá như ngồi chiếu êm”
Dưới màu xanh mát ta ngâm thơ nhàn”
|
https://www.dse00.com/2018/07/cuhkyear1.html
|
揀邊間書院好？
中大有九間書院，每年新生第一件事就係揀書院。九間書院各有不同特色，而且一入就四年，到底應該點揀？
九大書院分為 4 舊 （ 4間舊書院）同 5 間 新 書院（2010 後招生），以下係各間書院既特色。
最後，以上只係坊間對九大書院既普遍感覺，每個人都有屬於自己既大學生活。
科大 9 個 Hall 點樣揀？
|
https://www.ulifestyle.com.hk/member/newsletter?channel=utravel&utm_source=menu&utm_medium=website&utm_content=utravel
|
《社群》大派主題樂園門票100張！
全球唯一迪士尼主題沙雕展登陸台灣福隆海水浴場！獅子王、三眼仔逐個睇│東京激抵懷舊掃街聖地「砂町銀座商店街」港紙$4-12平掃串燒/天婦羅！
直擊東京華納兄弟哈利波特影城20大攻略！魔法部+移動樓梯全球首登場│東京卡通Cafe 12大推介！朝聖Hello Kitty/多啦A夢/SPYxFAMILY！
沖繩酒店2023！11間新酒店推介 全海景房/無邊際泳池/直達沙灘│哈利波特期間限定店登陸東京站一番街！過百款精品/擺設/盲盒！
加拿大黃刀鎮極光地點懶人包！一年超過200日看到極光 追光必到景點│2023-2024韓國觀光100選出爐 訪韓必去熱門地！
|
https://edwinor.blogspot.com/2009/12/blog-post_11.html
|
天氣凍，最想食煲仔菜；買個新煲，自己得閒整下先；我無某人咁富貴，只係買左個細細嘅瓦煲。。。
但係同某貴煲優點一樣喎！。。。
鳴門果然發功儲印花！
加油！加油！加油！加油！
魚翅撈飯~~我都鍾意喎！
你儲到幾多？
我都已經係幫手啦喎，幫上幫？
你有三個瓦煲？
瓦煲好易爆，天冷成日食一品鍋，會用康寧煲整。
煲日本菜呀？
|
https://www.pinewoodwine.com/blogs/news/collaboration-exquisite-mooncake-and-wine-pairing
|
一年一度嘅中秋節就到啦！愛食月餅但同時又愛酒，Mx & Match 款款都想試！而且禮盒包裝高貴時尚，為送禮自奉之佳品！
雙黃白蓮蓉月餅配襯法國波爾多金龍船葡萄酒，直接將傳統月餅昇華至極致層次，皮薄鬆軟，香濃幼滑！而奶黃月餅充滿蛋黃咸香，口感濃厚！配襯葡萄酒就非常合襯！
紅酒採用世界知名Bordeaux Blend波爾多風格，混合梅洛、赤霞珠、品麗珠 3款葡萄，果香濃郁而口感幼滑，白酒則採用同樣世界知名的長相思，果香清新而口感爽朗。與月餅嘅質感十分匹配！令月餅食起來更與眾不同！
四款月餅組合現於各大網上平台有售！
於指定商店購買禮券及成功付款後，將安排順豐速遞實體券送到府上 (價錢已包括運費)，顧客亦可憑實體券到指定利苑分店換取月餅禮盒一盒及法國波爾多金龍船白酒/紅酒(750ml)一支。
|
https://www.cleanskincare.com.hk/blog/2018/04/blog-post_26-3.html
|
即時ｄ朋友都走過黎關心下我有冇事（可能我當時叫得太大聲，嚇親人^^），之後有朋友叫我記得敷冰，話可以消腫，但又有朋友叫我熱敷，話會快ｄ好返，所以搞到我都唔確定冷敷定熱敷好，所以就揾左ｄ資料順便分享俾大家作參考啦。
其實當撞到或扭親後要即時冷敷先，因為該患處會出現紅腫，發炎，疼痛等症狀，所以用冰敷係最適合的，因為冰冷既溫度可以有效地令該患處既血管收細，減慢血液循環，從而減少痛楚，紅腫同發炎既狀況。
咁之後要係24小時後或48小時後先要熱敷呀？作用又係咩呢？
其實唔一定係24小時或48小時後，因為要視乎患處仲有冇紅腫發炎既情況先再決定要唔要熱敷，而熱敷既作用係擴大患處既血管，加速新陳代謝，讓血液帶走發炎後既代謝物，加快復原。
一般無論熱敷或冷敷既時間係10至30分鐘，如果係脂肪位較多既部位（如大臂或臀部）就可以敷耐d，但為左避免凍傷或燙傷，所以要隔住毛巾敷噢。但如果紅腫，發炎既情況持續3日（或以上），又或者整傷既即時已感到非常痛楚，咁請立即求醫噢。
Next: 點解成日手冷腳冷？
|
https://hkbook.co/review/6
|
本來喱個秋天檔期滿心期待沙丘2，可惜因為荷李活嘅罷工牽連，上映時間要到出年三月，對於科幻迷嘅我係有啲痛。
結果我就將喱份盼望寄托轉移到《A.I.創世者》，以人工智能做題材嘅電影已經不勝枚舉， 今次嘅故事背景放喺四十幾年後嘅世界，美國洛杉磯受到一次核攻擊，之後就將矛頭指向人工智能所為，所以美國要全力韱滅所有人工智能，唯獨電影中被稱為 新亞洲嘅盟國仍然繼續研發，美國條氣好唔順就整架母艦喺人地國家上空盤旋，又 barcode laser 周圍掃，見到人地機地就導彈射炸人(聽落幾似911之後出征伊拉克)。
故事開頭都有啲場口會帶到啲問題探討，人工智能係咪有情感呀？佢地係 good boy 定 bad guy？都係嗰啲陳腔濫調嘅話題，除左真人同機械人之外，去到中段仿生人慢慢滲入劇情主軸，而成場仗美國人要擊殺新亞洲嘅秘密武器就係仿生人細路，仿生人又唔算完全機械人，雖然都係被製造出黎，但係以一個真人複製出黎。
而喱個仿生人細路西利喇，the chosen one 般的存在，我以為 stranger things 嘅 eleven 亂入，只要佢合埋眼雙手類似合十嘅手勢，就可以打橫行，所有機械電子設備要開就開要閂就閂，基本上帶住喱個細路係一定唔會卡關。
另外如果喜歡睇爆炸嘅話我十分推薦，五花八門嘅爆炸都有，導彈炸、自殺式炸、c4炸、深水炸，如果要將喱套戲歸類，佢係同明日戰記同組別，畫面特技係出色嘅。
人工智能對我最大嘅影響就係令到一眾嘅荷李活工作人罷工，沙丘2要推遲上畫。
|
https://holiday.presslogic.com/article/123168/%E6%9C%80%E6%96%B0%E6%8E%83%E8%B2%A8-%E9%9F%93%E5%9C%8Bspao%E8%81%AF%E4%B9%98-%E5%8F%8D%E6%96%97%E5%A5%87%E5%85%B5--%E5%84%AA%E7%8D%B8%E5%A4%A7%E9%83%BD%E6%9C%83-%E8%B6%85%E5%8F%AF%E6%84%9B%E4%B8%89%E7%9C%BC%E4%BB%94-%E6%A8%B9%E6%87%B6-fans%E5%BF%85%E5%85%A5%E6%89%8Bt-shirt
|
韓國SPAO又出招喇！瘋狂出聯乘商品，又《百變小櫻》，又《蠟筆小新》，掃貨都掃到手軟！嚟緊又有新嘅聯乘系列喇！
5月，韓國SPAO將會推出新品，今次係同迪士尼聯乘，又到fans大出血嘅時候喇！
呢次聯乘嘅主題有《反斗奇兵》同埋《優獸大都會》，超吸引呀！
《反斗奇兵》系列，當然有主角「胡迪」同「巴斯光年」，連其他朋友仔「三眼仔」、「抱抱龍」（Rex）、「勞蘇」同埋「薯蛋頭」先生、太太都有！
今次呢個系列入面，三眼仔有多啲款揀，鍾意三眼仔嘅fans，機會來了！
三眼仔真放大版、卡通版、刺繡版⋯⋯咩版本都咁可愛呀！
除左《反斗奇兵》，《優獸大都會》都好受歡迎嫁！
主角Judy 同Nick咁得意，點捨得唔買？
Judy 同Nick嘅動物世界同佢地嘅冒險好引人入勝，但仲有一個角色比佢地更出位？！
原來係Flash（樹懶），佢嘅慢～動～作～令人好深刻，覺得佢搞笑又可愛～一於掃埋佢翻屋企啦！
呢 2個系列喺 5月 17日先推出，襯最近韓圜新低位，約埋三五知己嚟掃貨啦！
|
https://hksecretparty.com/2018/11/21/57552/
|
咁不停都有水，即係不停地舒服。
雖然主持們就對屎眼無愛，但好在都有朋友有，幫手抽插下，同時刺激住。左摸摸，右插插，上含含，下舐舐。
有一幕，我地都好想影比大家睇，就係四眼哥哥嘅手技。
唔。。。。。我只能話有出席到嘅朋友先至親眼見證呢d現場！
期待下次再戰！
|
https://flyday.hk/68512/
|
嘩～萬眾期待嘅國泰fanfares 激安大減Round 2黎喇！繼續有4個航點做減價，11月30日前出發 (視乎航點)，連稅計曼谷$1,390、首爾$1,695、福岡$2,901、洛杉磯$4,982。要數最吸引當然係曼谷同首爾線，價錢仲直逼今年最低價添！另外福岡同洛杉磯就比平常fanfares價再平啲。記得準時較鬧鐘起身，先有機會搶到曼谷/首爾暑假尾平飛架！
以下少少Tips俾大家搶飛，根據上次經驗，記得做足以下措施：
1) 一早開定2個browsers，load定2個fanfares頁面，一到8點準時撳refresh。
2) 每個交易只有30分鐘，過咗30分鐘就要再排過，要快狠準。
3) 盡量避開紅日、旺季日子，同埋最好同朋友夾定幾個出發日子！
4) 宜家去定國泰fanfares官網登記做會員，搶飛時最好排隊入到網站後先好login (會員登入限時只有30分鐘)！
|
https://shifiles.hk/posts/10332/%E6%97%A5%E4%BD%94%E6%99%82%E6%9C%9F%E5%AF%B6%E9%9B%B2%E5%B1%B1%E5%B1%B1%E9%A0%82%E6%9C%89%E5%BA%A7%E5%BF%A0%E9%9D%88%E5%A1%94-
|
日佔時期寶雲山山頂有座忠靈塔？
喺三年零八個月入面，日軍除咗佔領同破壞過唔少重要建築之外，都有嘗試喺香港建立一樣好特別嘅建議，就係當年仲未成功建成嘅忠靈塔。
呢座建築建喺寶雲山山頂，即係灣仔峽同埋馬己仙峽之間，日軍當時預計呢座塔建成之後將會係香港嘅地標，而且維港兩邊大部分地區都會見得到。忠靈塔塔身高達80米，由大麻石堆砌而成所以重達900噸。由呢座塔大概都可以估到，其實就係日軍用嚟供奉喺侵略香港期間而戰死嘅日軍。
據講早喺1941年12月25日果陣，日軍就已經有興建忠靈塔呢個決定。至於點解會選址寶雲山山頂，就係因為當時寶雲山山頂係打算興建新嘅港督府，所以山上有唔少大麻石，日軍就索性利用呢個地方去興建忠靈塔喇！成座塔嘅興建喺1942年2月9日開始，但直到1945年8月15日日軍投降為止，呢座忠靈塔都仲未興建好。
呢座由敵人留低嘅建築物，到底當時嘅英國係點處理？答案就係喺1947年2月26日好高調地成座炸咗佢，並且喺原址興建咗一座金馬倫大廈。
|
https://flyformiles.hk/22447/%E4%B8%80%E7%94%B0nintendo-switch-x%E3%80%8A%E9%9B%86%E5%90%88%E5%95%A6-%E5%8B%95%E7%89%A9%E6%A3%AE%E5%8F%8B%E6%9C%83%E3%80%8B%E5%A5%97%E8%A3%9D%E6%8A%BD%E7%B1%A4
|
DBS 信用卡x KKday精選手信直送香港優惠！最高可減HK$70！
超抵！美國運通派錢呀！AE卡於任何商戶簽賬累積淨值HK$50就有HK$10簽賬回贈！每卡可享2次！
一田Nintendo Switch x《集合啦! 動物森友會 特別版》／RingFit Adventure健身環大冒險套裝抽籤 ！套裝由$1,356起！
一田又有得抽Nintendo Switch啦！ 仲要係《集合啦! 動物森友會 特別版》主機套裝呀！名額共700個！除咗主機之外仲有一樣熱門既RingFit Adventure健身環大冒險套裝抽添呀！
兩套套裝分別係：
只要喺6月10日上午10時至2020年6月11日早上8:59或之前登入指定網址，填妥資料按「參加」提交就可以參加抽獎！
抽籤後結果將於6月11日下午6時喺一田facebook專頁公佈，以SMS及電郵通知安排購買事宜！中籤者購買日期係2020年6月13日至6月16日！購買及取貨地點係一田沙田店，取貨地點一經登記不能更改，不設送貨服務！
Set A就唔吸引啦，逼你一野買3隻game，但Set B就正呀！有森友會主機！所以老虎蟹都抽咗先啦！
|
https://workman.com.hk/%E5%87%BA%E5%B8%AB%E6%A1%88%E4%BE%8B/%E5%85%83%E6%9C%97%E5%A4%A7%E6%A3%A0%E8%B7%AF%E6%9B%89%E9%96%80
|
如客人唔肯定或唔係以上條件，都可以穩我地師傅了解，我地會先了解客人情況後，同客人約時間上門檢測電源點，師傅會用專業儀器同專業技術實地考察，同客人簡單描述情況，做出一份詳盡計劃書。
客人希望能安裝位置同提出要求，師傅都會一一做到最好！實在做唔到，都會提供更好建議畀客人，讓客人滿意！
計劃書及報價確實後，師傅會叫客人入紙申請上升總線同意書，等中電核批准後確認施工日期，進行安裝。
中電核批准後，師傅會在施工日期進行更換開關刀掣，使用儀器安裝微型斷路器（MCB）同漏電斷路器（RCCB）。準備好三相四線，安裝充電器同保護箱。
於9月7號充電樁安裝完畢，師傅會用汽車充電樁測試儀測試機器同電纜線通電情況。客人測試充電情況後，好滿意！話會向親朋戚友大力推薦！！！
|
https://holiday.presslogic.com/article/110736/%25E9%25A3%259F%25E5%25AE%25B5%25E5%25A4%259C4%25E5%25A4%25A7%25E5%25A5%25BD%25E8%2599%2595-%25E7%259E%2593%25E5%2589%258D%25E5%2585%25A9%25E5%2580%258B%25E9%2590%2598%25E5%2594%2594%25E9%25A3%259F%25E5%25B0%25B1ok-%25E7%25A0%2594%25E7%25A9%25B6-%25E9%25A4%2593%25E4%25BD%258F%25E7%259E%2593%25E5%258F%25AF%25E8%2583%25BD%25E4%25BB%25B2%25E6%2598%2593%25E8%2582%25A5
|
唔少人都會覺得食飽瞓係引致肥胖嘅主要原因，不過其實兩者一啲關係都冇㗎！
早前日本岡山大學就進行咗一個為期三年嘅研究，研究中發現原來喺瞓前兩個小時食嘢並唔會影響血糖水平及體重。唔單止有影響，其實仲有好處添！
依個研究一共觀察咗1,573名日本西部嘅中年人及老年人，佢哋就發現體重增加係因為血糖水平高，而當中就發現就算喺瞓前兩個小時進食，對血糖嘅高低並冇太大嘅影響，換言之「食宵夜」並唔係體重增加嘅主要原因。
咁到底係咩引致肥胖，研究中指血糖水平高其實係同飲食或生活習慣有關，如你嘅BMI指數，吸煙或飲酒量等。
另外，其實喺外國就有研究指出飽肚瞓唔止唔會肥，仲有其他好處添！
如果你曾經因為減肥而選擇夜晚捱餓，咁你就大錯特錯喇！研究指人喺感到飢餓時身體並唔係燃燒脂肪，而係先消耗蛋白質。過量嘅蛋白質消耗甚至令身體嘅肌肉比例下降，脂肪比例相應上升，咁對減肥係毫無幫助嘅。當然亦唔代表你可以因此而暴飲暴食，只要適量同均衝進食先可以做到事半功倍。
睡覺時身體其實係仲會運作，而依個運作就係幫身體進行新陳代謝。當中嘅新陳代謝就正正需要「燃料」，依個時候如果適量嘅進食，咁依啲食物便會變成身體嘅「燃料」，幫助脂肪燃燒之餘亦能阻止飢餓酵素產生，有助減肥之餘仲可以令身體更加健康。
其實空肚低血糖係會妨礙睡眠，影響第二日嘅精神。相反，如果瞓前進食穩定血糖，令身體喺休息時有之前提到嘅「燃料」使身體正常運作，有助改善睡眠品質。
捱餓嘅感覺會令人難以忍受，更有可能會令人半夜餓醒，影響睡眠品質，從而帶來壞心情，而呢種心情亦好容易被帶到第二天，令人無心工作，辦事效率下降。因此適量嘅進食可以幫我哋提升工作效率。
總括嚟講，雖然食宵夜可以有以上4種好處，不過大家都唔好過份放縱。咁樣嘅話，以後就可以大條道理食宵夜都冇問題喇！
不過最後都要提提大家研究實屬實驗性質，得出嘅結果可因唔同國家嘅飲食文化而有所不同。
|
https://findmyplay.com/210822-01/
|
優先登記成為會員免費夾公仔，NAMCO「盡情玩樂365日 Fun Fair」體驗展，閒時我鍾意帶小姊弟去大型連鎖日本遊樂中心 NAMCO 玩！而今年係NAMCO進軍香港 45 周年！奧海城二期亦即將迎來第12間全新分店，所以特別選址商場中庭舉辦首個大型玩樂體驗展「盡情玩樂 365 日 Fun Fair」。場內特設4大玩樂專區齊賀周年盛典：
俾你搖身一變成為今期「限定景品」，更可即場下載及開啟NAMCO手機應用程式內使用會場專屬打卡相框。
小朋友係夾公仔機圖畫紙塗上色彩，畫出鍾意嘅景品並即場提交作品，可獲得NAMCO限定環保袋一個（限量400個，送完即止），仲有機會贏取兩間 Asobipark PLUS主題遊樂設施嘅門票。
每位入場人士登記會員獲得限量NAMCO香港 45週年貼紙（數量有限，派完即止）同時獲得Pre-Member卡，係奧海城新店開幕後到店免費換領 NAMCO45周年限定版電子金幣遊戲卡，及享有額外增值優惠。
持Pre-Member卡即享免費夾公仔體驗一次，超多款會場限定人氣景品！Leanna輕易夾中咗隻公仔！
|
https://mamidaily.com/article/37128/%E7%A7%81%E5%AE%B6%E9%86%AB%E9%99%A2%E7%94%9Fb%E5%85%A8%E6%94%BB%E7%95%A5-%E9%82%8A%E9%96%93%E9%86%AB%E7%99%82%E4%BF%9D%E7%99%82%E6%80%A7%E5%83%B9%E6%AF%94%E6%9C%80%E9%AB%98
|
早前同大家介紹過性價比好高，可以包埋分娩費嘅醫療保險。
唔少讀者就即刻問我哋詳情，不過好多已經懷孕嘅媽媽話「點解咁遲先知道」，大呻蝕底。所以如果仲計劃緊生BB嘅你，不妨考慮一下呢個保險。同時唔好忘記，呢類計劃本身係醫療保險，保障十分唔錯！
今次想同大家分享下，呢類保險有咩保障或福利！
雖然上次同大家比較過3間公司都有提供含分娩保障嘅醫療保險，但最受歡迎都係G公司。所以今次先同大家講下點樣可以去用G公司，或者同佢類似嘅A公司嘅保障啦。
因為本身呢兩個計劃都係醫療保險，受保期間能有高達每年2000萬高端醫療保障。情況許可下，可以考慮將現有嘅住院醫療保險暫停，避免重複保障。
想用到呢2間公司嘅分娩保障，就要注意一年生效期。即係保單第一年，分娩保障仲未生效，任何有關分娩嘅開支，包括產檢及分娩費，都係未可以包住。要等到第二保單年度開始，分娩保障先會生效。
如果買咗無耐就有BB，就好可能用唔到個分娩保障啦。所以想用到保障的話，情況許可下盡可能都要計劃時間表啦。
以G公司為例，15萬分娩保障係可以包埋產前、產後檢查，有需要都可以好好利用，唔好以為只係包生bb費用呀！
4.住私家房！開刀自然分娩都OK！
記住記住，以G公司為例，包嘅係標準私家房（單人房）！所以可以放心，到時記得揀返同級房，開刀抑或自然分娩都可以！
以G公司為例，每年都會提供一個保健項目比投保人，最多可claim $2500作身體檢查或疫苗注射等。
點樣用最抵？
都明白BB唔係話有就有，要來都擋唔住！但都等我比少少意見點樣用到呢個保險分娩保障啦！
假設2018年10月1日保單生效，當係第二保單年度即2019年10月1日就可以有分娩保障。最快的話，就係2018年12月至2019年1月（保單生效2至3個月）時開始懷孕，當第二保單年度（2019年10月1日）即可用15萬分娩保障作分娩！不過，以上情況只係一個假設，最重要都係要以實際情況而定。
因為佢有一年等效期，所以計劃想三年抱兩，甚至四年抱三的話，可以連續投保，直到生完BB為止，咁就唔洗再等一年啦！
始終生BB都係一件開心事，保險亦都只係一個保障，所以最緊要健健康康。如果有咩問題就搵我為你解答啦！
|
https://gongjyuhok.hk/articles/13312
|
#伊比利亞半島，即現今西葡兩國所在，喺八世紀開始逐步被穆斯林佔領，佢哋將領地稱為 #安達盧斯 Al-Ándalus，幾百年間管治範圍大幅增減，造成多民族長期共存，衍生咗 #Jarcha（粵音近「哈茶」，阿拉伯語羅馬化寫成kharja）呢種文學形式。Jarcha原本係古典阿拉伯詩歌 [1] 嘅副歌歌詞，由受過教育嘅男人以比較通俗嘅阿拉伯方言寫成，主要畀女聲唱，嚟到伊比利亞半島演變出安達盧斯阿拉伯語、古西班牙語 [2]、#莫沙拉比 語 (#mozárabe) [3]、仿希伯來語版本，最具伊比利亞獨有特色嘅係同一首作品裏面可以混雜西、阿兩種語言，例如圖中嘅原文二，既用到同右面現代西班牙文譯文極相似嘅字眼同句子結構，但係又搵到 #habibi（我嘅愛人）、al字頭名詞呢啲 #阿拉伯文 痕跡 [4]。
10世紀埃及文獻就已經提到過伊比利亞Jarcha，現存文本大部份可以追溯到11世紀，長兩至八句不等，係伊比利亞羅曼語支同mozárabe語言最早有紀錄嘅詩詞，絕大部份以愛情為重心，但亦都有其他主題，例如原文一雖然提到「愛」，但據考究，作者原意係歌頌 #兄弟情誼。不過點樣翻譯同理解Jarcha，本身就係一件好大爭議同好複雜嘅事，因為阿拉伯文書寫嘅時候只寫出輔音，唔標示響音（見圖中原文一），同一個寫法可以係唔同讀音唔同意思嘅字；有啲作品文本，唔知道係邊種語言寫成、係原文定係音譯、記錄同抄寫過程有咩人為錯誤，再加埋古今語言差異，要研究同翻譯係好難嘅事，一直到20世紀中期先有學者開始做，我哋今日先得以一探西班牙文學嘅起源。
[1] 西班牙語稱moaxaja，阿拉伯語羅馬化寫法為muwashshah。
[2] romance castellano，亦稱古卡斯提亞語或中世紀西班牙語。
[3] mozárabe，得名自阿拉伯化基督徒，屬中世紀羅曼語方言。
|
https://mamidaily.com/article/63777/bb%E6%90%9E%E7%A0%B4%E5%A3%9E%E5%A5%BD%E6%9B%B3-%E5%85%B6%E5%AF%A6%E4%BF%82%E6%99%BA%E5%8A%9B%E7%99%BC%E5%B1%95%E4%B8%AD
|
BB搞破壞好曳？其實係智力發展中！
照顧囝囝囡囡某程度上係一件好開心嘅事，可惜自從佢哋愈學愈多嘢，明白嘅事情愈多，佢哋就愈識搞破壞。日日見證住佢哋啲頑皮事，有時真係攰到冇力再叫停佢哋！不過，媽媽唔使氣餒住，因為BB愈大愈曳曳，其實可能係智力發展中。如果正經歷以下呢4件事，媽媽就唔使擔心住啦！
BB無時無刻都鍾意吮手指，原來佢哋開始食手指係智力發展嘅信號。呢個行為可以刺激大腦發展，又可以透過吸吮嘅動作安撫自己，所以食手指嘅BB可能會愈食愈聰明！
BB大到去一個程度後，就唔再係玩玩具，而係開始拆玩具。呢個係大腦發展嘅訊號，小朋友會將任何可以拆得到落嚟嘅零件都拆晒落嚟，有時亦會將佢哋砌返好。雖然玩具就好快要買過啲新，不過呢個舉動唔係搞破壞咁簡單，絕對可以訓練小朋友思考同幫助腦部發展！
當小朋友大個仔，見到大人用一啲佢哋未用過嘅利器時，佢哋會開始想學習點用呢啲「只有大人可以用」嘅工具。爸爸媽媽可以買一啲小朋友專用嘅安全剪刀或刀，畀佢哋可以候大人嘅小幫手，幫手切吓水果、剪下紙咁！父母見到佢哋拎呢啲工具時，唔使大驚小怪，反而可以從旁協助佢哋。
|
https://www.fridaymorehk.com/lifestyle/%E5%BD%A9%E5%85%89%E8%84%AB%E6%AF%9B%E5%92%8C%E6%BF%80%E5%85%89%E8%84%AB%E6%AF%9B%E7%9A%84%E5%88%86%E5%88%A5/
|
現時既脫毛療程技術大致分為兩種，『激光脫毛』同『彩光脫毛』，但兩者既分別係點呢？效果又有分別嗎？
要了解兩者既分別就要先了解技術既特性：
激光脫毛：利用單一波長（755nm是現時科技脫毛最有效的波長）聚焦地將能量射到毛髮並利用毛髮既黑色素將能量帶到毛囊加熱，從而令毛髮與毛囊脫離，達到脫毛效果。
彩光脫毛：一次過使用放射式地發放多波長（550nm至1200nm）既光能到皮膚底層，並由血紅素（即細胞色素）吸收轉化為熱能，將毛囊加熱從而減少毛髮生長。
雖然兩種技術都可以達到脫毛效果，但由於彩光不能點對點地將光能帶到毛囊，所以會需要較多療程次數才能脫去毛髮。另外由於彩光係散射式射出並以細胞既血紅素令毛囊加熱，所以會有機會影響周邊既皮膚，最常見既問題係反黑（即發炎後色素沉澱）。
而激光脫毛技術係點對點形式，能量利用毛髮既黑色素直接到達755nm既深度並令毛囊加熱，從而達到脫毛效果，所以對周邊既皮膚影響減到最少。
所以現時較常見、有效和安全既脫毛方式都係激光脫毛，但市面上有售賣家用版既彩光脫毛儀器，雖然發射既能量比起真正療程用既儀器能量較低，但始終都係會達到皮膚深層，所以如果真係要使用既話就建議：
|
https://mamidaily.com/article/31740/%E6%AF%8D%E4%B9%B3%E5%AA%BD%E5%AA%BD%E8%B2%BC%E8%BA%AB%E4%B9%8B%E7%89%A9-%E6%87%89%E9%BB%9E%E6%8F%80%E8%87%B3%E5%95%B1-%E5%90%8C%E4%BD%A0%E6%8E%A8%E4%BB%8B3%E6%AC%BE%E6%96%B9%E4%BE%BF%E8%88%92%E9%81%A9%E5%98%85%E5%93%BA%E4%B9%B3bra
|
由陀住蠔豉妹妹大概9個月到，我就已經開始著哺乳bra~前前後後我都買左十幾個~主要分為以下三款！
由於哺乳期間係會貼防漏乳墊，用呢款時BB埋身既時間可以將乳墊既部分用腑下夾住，唔會掂到BB~比較衛生！
呢款係市面上比較貴既牌子都係呢類型...但如果你比較多奶，好易漲奶，其實好cool，佢其實只有乳頭部分無野cool住，多奶媽媽未必舒適。
每個媽媽都希望自己係多奶媽媽，所以買哺乳內衣都要好好選擇，千其唔好買鋼線既普通bra，因為鋼線會有機會壓到乳線，一陣塞奶就慘豬豬啦！
各位人奶媽媽/準媽媽都要加油呀！
|
https://www.gotrip.hk/lifestyle/%E5%BA%B7%E6%96%87%E7%BD%B2%E5%81%A5%E8%BA%AB%E5%AE%A4-13%E8%9A%8A-158648/
|
最近有連鎖健身中心突然結業，令買左會籍嘅朋友仔無得健身，少左個做運動嘅好機會。唔怕！康文署健身室 全港有幾十間「分館」，星期一至日都可以去做 gym ，$13 蚊就可以入場啦！想買月票又得，無壓力價2百蚊有找。即刻睇睇點 join：
2016年6月1日起， 康文署健身室 實施時票及月票 配額制度，職員話因為多咗人去健身 ，去到做gym 都要輪候，想人少啲平日去會比較好。
01) 咩人可以申請使用 康文署健身室 ？
D. 持有中國香港體適能總會認可相關資歷證明。
另外，九大院校學生有修畢以下其中一項課程嘅同學仔，即可申請登記為康文署健身室使用者，包括：
180元。全日制學生、60歲或以上的長者、殘疾人士及其照管人可獲半費優惠($90)。
星期一至五 6pm 前（公眾假期除外） $13元。星期一至五 6pm 後 $14元。
殘疾人士、全日制學生及60歲或以上長者，每小時 $7 元。
|
https://babyprinceworld.blogspot.com/2010_09_05_archive.html
|
充心多謝有份幚我留言鬧個癲婆嘅blog友！多謝哂你地，比我知道5係淨得我一個人作戰嘅！多謝哂！
今次我叻左，見到佢個留言，淨係個心跳得好緊要，未至於好似上次咁成身震到連字都打5到！不過我知道﹣﹣原來我重未ready到open返個blog。其實我一嬲都係牙尖咀ga，偏偏就鬼咁眼淺，嗌親咬更係d眼淚出得快過d說話！唉～～～～～～真係淨得個樣嚇得人ga咋陰公！
個癲婆到最後咁高調講bye bye～老實講﹣﹣我有d懷疑law！而且佢計續不停咁用假名想我add佢，又o係fb度開左個假account，入左我fan club。重post野上去tim！我都5知佢係咩居心。攪到我而家都5敢add人！不過我決定左要試下5理佢，佢留言就當佢透明，希望可以做得到。你地要支持我呀～～～而家我就肯定佢重未入到嚟我blog，but再咁落去，我5担保自己會5會5小心add左佢，所以我家下真係5知個blog私有化重有咩意義？
小王子爸爸叫我試下用ebook嚟賣自己d食譜喎～but yahoo blog 係5賣得野ga！不過呢個blog都會繼續嘅～o個個就放多d野law！
哼！好難na！
PS.呢篇blog我尊登今日出，5post相，因為等佢就算入到嚟，都5會睇到呢篇blog！
|
https://orientaldaily.on.cc/cnt/news/20210125/00176_065.html
|
新冠肺炎疫情爆發至今已逾一年，政府抗疫不力惹民怨，幸好民間團結自救發揮互助精神，先至能夠緩解社會燃眉之急。「愛心工程」副主席黃濤（Carmen）話自疫情爆發後，身邊嘅朋友都一呼百應，願意捐出物資協助有需要人士，認為經此一役，更加證明香港人並非如外界所言「人情薄如紙」。
舊年疫情爆發初期，市面上嘅防疫物資供應極為緊張。Carmen話自己過去10年一直都有落區向有需要人士派發物資，但面對疫情自己都唔夠用，搞到要向身處外國嘅朋友求救。至於用剩嘅物資又點樣處理呢？佢話會呼籲朋友捐出物資，集腋成裘，然後再捐畀社區有需要的人。
對於外界成日話香港人「人情薄如紙」，Carmen認為香港人平時對捐贈物品有避忌，其實都只係怕畀人呃，或者唔確定有關物品係咪真係送到有需要嘅人手上，所以先會畀人一種冷漠嘅感覺喎。佢話依家身邊好多朋友都係一呼百應，願意出嚟幫手，證明香港人其實好有善心（口架）！
Carmen尋日係響應一項義務活動，為一間非牟利機構進行消毒工作，消毒公司執行董事黃占永（Rambo）亦帶埋一班同事去幫手。Rambo回想舊年情況時，就慶幸公司廠房設喺新加坡，所以即使外地貨品運來香港受阻，但公司運作都冇受到影響，有時仲可以分到部分消毒用品畀朋友應急。佢又話今次所用嘅消毒藥水經過測試，已取得證明係對人畜無害。
黃占永嘅公司廠房設喺新加坡，所以未有受疫情太大影響。
黎卓邦（右）話工作時見到長者露出笑容，感到好窩心。
面對疫情肆虐，從事消毒工作難免會有一定嘅風險。該消毒公司經理黎卓邦就話自己入行兩年，雖然遇上疫情，但都冇諗過要放棄呢份工，不過平日收工返到屋企，踏入家門之前都會先為衣服鞋履消毒。佢話上門為長者消毒家居，只要對方露出道謝嘅笑容，佢都會感到非常窩心，認為繼續從事呢份工作都係值得嘅！
|
https://pretty.presslogic.com/article/289661/do%E5%A7%90%E8%BF%BD%E9%9F%93%E6%98%9F%E5%8B%81%E6%9C%89%E5%B0%91%E5%A5%B3%E5%BF%83-%E9%99%B8%E6%B0%B8%E5%9B%A1%E5%9B%A1%E7%8D%B2do%E5%A7%90%E9%80%81bts%E9%96%80%E7%A5%A8%E9%BD%8A%E9%BD%8A%E8%BF%BD%E6%98%9F-%E6%9C%B4%E5%AF%B6%E5%8A%8D%E5%9D%90%E7%AC%AC%E4%B8%80%E6%8E%92%E5%8B%81surprise
|
DO姐追韓星勁有少女心！陸永囡囡獲DO姐送BTS門票齊齊追星，朴寶劍坐第一排勁Surprise！！
有「世界彈」之稱嘅韓國組合「防彈少年團」（BTS）紅遍全球，多次打破韓國組合紀錄，更加勁到入圍《格林美獎》同埋登上<Billboard 200 ALBUMS>，人氣絕對係冠絕Kpop所有組合～近日BTS全球巡迴演唱會嚟到香港站，吸引咗唔少Fans入場，當中喺Fans之間引起話題嘅絕對係Dodo姐！
Dodo姐一向都係「防彈少年團」嘅Fans，更加多次喺電台節目度公開表示好欣賞佢地！而喺「防彈少年團」入面，佢最鐘意嘅隊員就係V，之前仲稱呼V做「泰泰」添（因為V本名係金泰亨）～今次去睇佢地嘅演唱會，Do姐仲要勁少女心地拎住V嘅透明應援扇！！
然後兩位7歲＋61歲充滿少女心嘅小女孩就結伴去睇防彈少年團嘅演唱會啦！睇吓Hannah睇得勁投入，仲要識唱韓文歌詞添㗎！！
而陸永同太太Reina就喺場館外面等足全程，等Hannah睇完演唱會再接佢，絕對係廿四孝父母無誤！
BTS喺全球都有勁多Fans，唔少明星都係佢地嘅忠實Fans！今次香港場令到粉絲們都大感驚喜嘅一定係男神朴寶劍都去咗睇今場演唱會，仲要坐最前排嘅A1行！小編真係超級羨慕今場觀眾可以一次過睇BTS同埋朴寶劍呀！！！
唔少Fans都期待Do姐會喺電台節目分享今次演唱會經驗，Do姐仲話「Loving BTS has no age barrier」！啱呀，追星邊有分年紀㗎～～Do姐之前仲買埋BTS嘅周邊產品，佢對BTS係真愛，仲要係如假包換嘅ARMY！
|
https://onlineshopmy.com/%E7%B6%B2%E8%B3%BClime-crime%E5%8C%96%E5%A6%9D%E5%93%8175%E6%8A%98%E6%B8%9B%E5%83%B9%E5%85%8D%E8%B2%BB%E7%9B%B4%E9%81%8B%E9%A6%99%E6%B8%AF-%E6%BE%B3%E9%96%80/
|
以夢幻出格style，價錢親民嘅化妝品牌Lime Crime係英國網站Lookfantastic又做promo啦！今次仲減到75折呀！去馬啦！
近幾季妝容都開始興返光面，甚至係金屬heavy metal唇色～Lime Crime呢枝唇粙上嘴之後會呈現半啞半閃嘅質地，就好似金屬俾光照射咁～加上勁快乾，唔痴嘴既質地，好多女仔一用完都鐘意架！
有超靚靚既愛神維納斯Venus做包裝封面，仲有勁易blend開同顯色既裸色同棕色眼影，相信好多女仔一睇完都鐘意！
呢盒18色眼影盤有唔同colour tone同style既眼影，包括紫紅色同啡色系，仲有霧面色同閃粉！真係可以想點化就點化！
好多女仔都驚用染髮劑會傷頭髮，但其實呢隻Unicorn Hair Tint唔單止有護髮嘅作用，顯色度仲超高！仲好多色選擇架！
Lime Crime既胭脂粉質順滑，可以逐層慢慢推上顏色，都唔會太過多或者顯毛孔～而且佢帶有少少閃粉，化上面一定好搶眼！
只要買一樣野就可以免費 standard delivery 送香港／澳門啦！買！
|
https://popa.hk/ad/%E9%A6%99%E6%B8%AF%E5%85%AC%E5%85%B1%E5%9C%96%E6%9B%B8%E9%A4%A8%E9%9B%BB%E5%AD%90%E8%B3%87%E6%BA%90-%E5%AD%B8%E7%BF%92%E5%B9%B3%E5%8F%B0-%E9%9B%BB%E5%AD%90%E5%AD%B8%E7%BF%92/
|
首頁 特約內容 香港公共圖書館電子資源：知識x趣味，why not both？
30, 29, 28, 27……
「唉，仲差少少……」陳師奶望住正在進入倒數嘅計時器，不禁嘆咗口氣。仲差不到三十秒，阿囡就成就解鎖，成功坐低睇書十分鐘，偏偏……
跟好多父母一樣，陳師奶對於小朋友嘅專注力問題感到十分困擾，佢網上搜尋過好多方法但都未能燃起阿囡嘅學習興趣。
「點算呢？咦，等等……」大概面書大神都感覺到陳師奶嘅憂慮氣場，畀佢發現到——香港公共圖書館嘅網上互動學習平台Miss Humblebee’s Academy。
有咩可以學？呢個平台嘅主要對象為學前兒童，內容包括藝術與音樂、語文與讀寫、數學、科學與社會學，以及社交情感學習等五大範疇，小朋友可以按興趣同程度選擇喜愛嘅內容。而每當完成一個項目，仲可以獲取虛擬金幣、拼圖同貼紙，換取網上小遊戲或其他獎勵，大大提升投入感同學習動機！
Miss Humblebee’s Academy互動學習平台主要對象係學前兒童，版面色彩豐富，內容以英語朗讀，生動有趣！
但正所謂花心始終係太太們嘅天性，明顯一個英語平台並不能滿足鍾意多選擇嘅陳師奶。好在除咗英語學習資源，公共圖書館仲提供一系列適合3-12歲學童嘅繁體中文電子書。FunPark童書夢工廠內容就涵蓋詩詞、數學邏輯、品德教育等等。
陳師奶大仔就私心偏愛《達克比辦案》系列，全套以漫畫形式連載，生動惹笑之餘，仲學到唔少關於昆蟲同動物嘅冷知識。例如有邊種蟲係吃糞長大？又好似負鼠係自然界中出晒名嘅扮死能手，你又知唔知？莫講話小朋友，就連大人都睇得津津有味！
「媽咪，我要睇呢本有得意動物嘅！」陳師奶睇得入神，連阿囡被吸引咗過嚟都無發現。難得佢主動要求，做阿媽嘅當然唔敢怠慢。有幸被阿囡選中嘅呢本《最棒的禮物》唔單止色彩豐富，仲有唔少隱藏小細節，小朋友喺學習數字同顏色之餘，仲可以考埋眼力，同爸爸媽媽一齊發掘書中彩蛋添！
「媽咪，你睇！啲公仔會郁㗎，㩒落去仲有聲添！」無睇錯呀，全部動畫故事均以普通話朗讀，仲有背景音效，加埋互動練習同小遊戲，難怪小朋友都愛不釋手。
望住自發坐定定睇書嘅阿囡，陳師奶已講唔出有幾咁感動，佢按下快門，將呢個寶貴時刻放到網上開心share。未幾，唔少媽媽朋友都表示好有興趣，仲問有冇畀年紀大啲小朋友嘅學習平台添。
「你哋問啱人啦！好似Gale in Context: Elementary就有唔少適合4-11歲小朋友嘅英文學習資源，藝術、人文、體育、科學等等嘅課題應有盡有。唔止呀，佢仲有兒童雜誌、新聞、人物傳記、圖片同教育影片。如果初學者想學英文，仲可以開埋個朗讀功能邊聽邊學，夠晒貼心❤️」陳師奶以指尖輕輕按出「傳送」，另一邊廂已經聽到阿仔阿囡興奮歡呼。
「媽咪，哥哥話知道嚟緊旅行，屋企兩隻蝸牛仔可以點處理啦！」阿囡指住屏幕上一條名為 “Can I go away on vacation and leave my worms alone?”嘅教育影片，向媽咪宣佈呢個開心大發現。不過對於陳師奶嚟講，最開心係見到啲仔女咁主動去搵答案，所以幾時都話自主學習從來係最好。
睇到呢度，係咪好想知點樣先可以用到呢啲網上資源呢？只要你係公共圖書館嘅登記讀者，無需額外申請就自動享有網上帳戶，以圖書證或身份證號碼及密碼登入，即可免費使用電子資源。如忘記密碼，可按指示以登記電郵地址重設密碼，或到就近圖書館辦理。
想了解公共圖書館電子資源，可以瀏覽「喜閱．飛越」網頁。唔想睇字，咁就睇片了解下喇：
研究：無聊定創新？為創意重新定義！
|
https://hkcasino365.com/%E7%9C%9F%E4%BA%BA%E7%99%BE%E5%AE%B6%E6%A8%82%E4%B9%8B%E5%AE%8C%E5%85%A8%E5%88%B6%E9%9C%B8%EF%BC%8C%E5%A5%BD%E5%BA%B7%E5%A0%B1%E4%BD%A0%E7%9F%A5/
|
真人百家樂同賭場百家樂有何不同？
講白咗就可以從手提電腦睇到真人荷官喺視訊畫面上進行發牌嘅動作。隨著科技日益進步，手機網路越嚟越先進，從賭場實際參予到而家只要用逐只或者係滑鼠啲啲就可以進行遊戲，非常之方便。百家樂之所以要發展成真人視訊，目的系一個，噉就系希望玩家能夠相信喺娛樂城中玩百家樂，絕對系君真公正嘅。
噉就喺賭場百家樂轉台需要實際起身褪，但真人百家樂就只要動動逐只啲滑鼠離開就好。
噉就喺賭場百家樂只睇唔落注會畀請離開，就唯有企喺張枱邊觀看局勢，但喺真人百家樂唔需要落注都可以一直對住睇局勢，想睇幾耐就睇幾耐，想乜嘢時候落注就落注。
真人百家樂嘅落注手路報你知：
單邊落注時機嚟嘞：
開始新牌路嘅時候，定啲嚟你步伐，千祈唔好畀連輸超過三次！
當你唔聽話已經連輸三次，唔該先修但幾勒，等對方連勝中斷後你再發動！
為自己設定個「完美嘅句點」，去到標的之後就收手！
凡走過使留低痕跡，好似單車競賽中嘅爛風手，百家樂都有識咩？連勝之路都開啟，唔同嘅話，真系對你唔住自己啦！觀察呢key嘅系咪聽個預期嘅走向，如果唔系，再繼續觀察，隨機應變。當然，止損啲都可以設定嘅寬裕一啲，大概系負12（-12）&加8（+8），採用呢一式，一定要喺兩種趨勢中控制獲利，以確保最後系贏錢嘅狀態！
想喺百家樂贏錢，一定要先考慮到百家樂嘅牌路趨勢成90%系由短鋸齒與及長條紋狀組成嘅。順著一定會預測失敗嘅路數上時，一定會知道兼夾去逃過，然後你就可以執出兩大我個point：
咁我個point嚟嘞，應該點運用雙倍落註：
當你預測到牌路有可能系鋸齒狀，而且系輸嘅時候，雙倍落注對面。
唔理系真人百家樂定超人百家樂亦或者係膠人百家樂，小作只希望各位都可以喺我啲文章裡學到嘢，吸走啲緊要嘅知識，運用喺你未來成為賭神之路，呢個世界上個個人都有佢自己所擅長嘅事情，我相信各位睇我文章，百家樂都可以做你哋擅長嘅事，希望各位都可以喺呢條路上闖出自己嘅一片日，如果想瞭解多啲歡迎搜尋線上博弈資訊，成神之路，有你有我！
|
https://hk.news.yahoo.com/%E9%A6%99%E6%B8%AF%E5%B0%8F%E5%A7%90-2022-%EF%BD%9C%E9%A6%96%E8%BC%AA%E9%9D%A2%E8%A9%A6%E4%BD%B3%E9%BA%97ig%E5%A4%A7%E8%B5%B7%E5%BA%95-%E9%80%A3%E8%A9%A9%E9%9B%85%E5%B8%AB%E5%A6%B9%E8%88%87%E6%B8%AF%E5%A7%90%E6%9C%89%E6%B7%B5%E6%BA%90-%E6%98%9F%E4%BA%8C%E4%BB%A3%E6%9E%97%E5%8D%93%E9%8C%A1%E6%9B%BE%E5%A4%A7%E8%AB%87%E6%80%A7%E5%8F%B2-031428383.html
|
《2022香港小姐競選》係TVB年度盛事，首輪面試已於上周四（2日）舉行，今年不乏高質佳麗參選，亦有比較騎呢嘅代表，除咗本地薑，今年都有好多內地和海外女生參選；部分面試佳麗亦火速被起底，搜索個人IG，網民就表示今屆質數極參差；以下就有10位面試佳麗嘅背景。
Blaire一現身將軍澳巴士站已經搶晒鏡，當日著上淺灰色背心及粉紅色恤衫嘅Blaire大曬豐滿上圍，力壓全場。睇返Blaire IG相，私下打扮其實同當日面試無咩分別，都係鍾意以小背心襯恤衫，不時又會分享泳衣照，似乎對自己身材相當有自信。而據知Blaire今次係特地向公司請假參與港姐首輪面試，就連同事都唔知情。
Bianca暫時係討論聲音較高嘅面試佳麗之一，皆因唔笑時貌似何超蓮。據悉，Bianca今年25歲，擁有鄒族血統（荷蘭人後裔）及港大中文系碩士高學歷，現時職業為網誌作家、註冊教師和編劇Model，佢亦不時喺IG大曬泳衣照。
邢慧敏（Sharon）現年27歲，係模特兒公司Jamcast嘅全職模特兒，與連詩雅、黎紀君係同門師妹，不時孖住連詩雅出席活動。邢慧敏亦擁有唔少幕前演出經驗，早前更與2020年港姐季軍郭柏妍參加演技訓練班；邢慧敏都識得唔少圈中人，其中與洪永城老婆梁諾妍（Inez）相當熟絡。
林卓錡係資深演員林俊賢女兒，以27歲之齡趕上港姐尾班車參選。林卓錡同樣擁有唔少幕前演出經驗，例如ViuTV節目《對號入座》和《鬼同你上位》；而佢就喺《對號入座》中大膽分享性史令網民印象深刻，佢就透露係因為身邊朋友提議先鼓起勇氣參選港姐，又表示有問過爸爸意見。
傅樂兒（Tiffany）五官標緻，係一名混血兒，21歲已經做模特兒，曾參加亞洲第一名模選秀節目《SUPERMODELME》第六季，現時亦係一名紋身師學徒。傅樂兒IG分享眾多泳衣照及模特兒工作照，粉絲人數已達1萬6千人，有一定人氣基礎。
27歲嘅Sheryl係一位瑜伽導師，平日亦熱衷於健身，IG不時都會分享運動照。
Mira今年26歲，職業為兼職模特兒，IG上不乏模特兒工作照；又喺簡介寫住自己鍾意打泰拳同跳當代舞。
Robin與歌手胡琳外貌有幾分相似，24歲嘅佢係一名核數師，而IG所PO嘅相都比較貼地。
25歲嘅Cecca從美國回港，現正從事金融行業。
Alina今年23歲，係一名商科學生，IG成日分享去酒店同餐廳打卡嘅相；而佢嘅才藝就係跳舞。
|
https://www.hongkongcard.com/blogs/%E7%A7%BB%E6%B0%91%E8%8B%B1%E5%9C%8Bmpf-%E6%90%AC%E9%81%8B-%E6%90%B5%E5%AD%B8%E6%A0%A1
|
要移民英國，隨咗住屋、工作呢啲最重要嘅生活問題之外，都仲有一大堆貼身嘅事項需要注意同處理，就好似提取喺香港儲落強積金MPF、由香港搬運家俬行李過英國、幫仔女搵學校等等，都要一直喺出發之前做好準備。呢篇文章會列出移民英國事項，要移民嘅你記得入嚟睇呀！
正常要夠65歲先可以選擇以一筆過或分期的方式提取強積金。不過根據法例規定，移民即係永久性地離開香港，都屬於特定情況下，所以可以提早提取強積金。簡單嚟講，係必須聲明已經或將會離開香港，去其他地方居住，而無意作為香港永久性居民返回香港工作或再定居，並且提供令已獲准在香港以外某地方居住嘅證明。
所需文件包括：
移民海外當然要埋齊成間屋嘅嘢過去啦，咁你就需要搵國際搬運公司喇，香港市面上嘅國際搬運公司普遍使用海運，需時通要1-2個月，可以揀散貨托運按重量收費，或者租成個貨櫃嚟搬運。另外，仲可以揀空郵，1-2個星期就寄到去，但相對會貴好多，隨非等唔切否則都建議用海運。另外，唔少搬運公司都會提供上門報價服務、包裝材料安排、額外存倉，選擇嗰時可以再望清楚要唔要額外收費。
以下係空郵同埋海運平郵嘅比較，收費係香港郵政提供嘅資料：
如果一家大細移民，都要幫仔女搵間學校，繼續學業。英國(除咗蘇格蘭，係7 年小學、6年中學加4年大學)同香港嘅教育制度差唔多，簡單嚟講都係分大學、高中、初中、小學。一般小學至初中嘅學生，都可以順利升讀英國中、小學嘅相應班級。其實英國嘅高中、大學學制係同以前嘅香港一樣，都係4年高中，包括兩個考試(GCSE、A-Level)，之後就係3年大學學士課程。
只要當你一申請到簽證，就可以向議會申請學校，政府學校係免費，而且英國學校好多，所以唔需要太擔心學位，每區都有好學校，揀地方住之前可以先問問心儀學校有無位，如果間屋近學校，學校又有位，政府就會派畀你。
想知道學校嘅詳細資料，可以上https://www.192.com/schools/做定功課。例如全校人數、男女比例、上課時間都可以睇到。
|
https://orientaldaily.on.cc/cnt/news/20200601/00176_064.html
|
海洋公園近年因管理不善而陷入財困，商務及經濟發展局早前向立法會財務委員會申請，向海洋公園注資超過五十四億元救亡。雖然今次嘅撥款申請喺三十二名建制派議員護航下獲通過，但其實都引起唔少議員不滿，仲有九位建制派議員冇投票添，當中有議員仲直斥商經局局長邱騰華冇交代撥款申請嘅細節。今次撥款議案走票走得咁嚴重，睇嚟邱騰華真係難辭其咎喇。
撥款議案雖然獲通過，不過喺審議期間，其實有唔少議員一直都不滿今次注資嘅金額過高；再加上今次政府方案之中，有約三十一億元係用作償還銀行貸款，個比例高到惹嚟唔少議員批評。另外，亦有議員覺得依家海洋公園嘅定位同管理都出現問題，所以啲政黨喺表決前，都冇表明過一定會支持方案，最終商經局承諾唔再將公園定位成大型主題樂園，只會用作教育、保育用途。
翻查當日嘅投票紀錄，有多達九位建制派議員冇參與投票，當中包括有建制派「班長」、身兼行政會議成員嘅商界廖長江、紡織及製衣界鍾國斌、金融界陳振英、工聯會郭偉强同麥美娟、民建聯劉國勳同李慧琼、實政圓桌田北辰同獨立嘅謝偉俊。
郭偉强接受查詢時承認，當日係透過唔出席會議表達對商經局嘅不滿。佢批評邱騰華一直未有交代撥款申請嘅細節，只係不斷重申若財委會唔通過撥款，海洋公園將會喺上個月清盤，但冇交代過一旦公園需要清盤，到時會點樣安置公園內嘅動物，同埋點樣保障現有員工嘅權益。雖然政府當提交咗新方案，但郭偉强就批評當局冇清楚交代點樣將海洋公園同南區其他景點配合，所以最後決定唔投票。
而田北辰就批評，政府過去一直未有處理好海洋公園嘅定位問題，所以佢一早就表明唔會支持政府嘅方案；但眼見當局最後將公園定位成教育、保育用途，佢自己都話有興趣，所以決定唔再反對方案。又話有興趣，但最終又唔投票？佢就解釋今次撥款申請係涉及五十幾億元，但銀行係可以撇帳，質疑政府有空間下調注資金額，再加上當局一路都冇交代新方案嘅細節，仲形容喺唔知道細節嘅情況下投贊成票嘅話，會過唔到自己嗰關喎。
撥款議案雖然通過咗，不過就連建制派議員都不滿，今次邱騰華再唔反省，下次分分鐘一個仙都唔批喇。
|
https://rainsora.com/unfaithfullove05/
|
夢想呢個話題無繼續到落去，返屋企之前，我地去左食牛涮鍋。
成件事發生得好自然，自然到我有半刻以為我地係情侶。
我諗好多人都會覺得，一男一女，單獨食晚餐，緊係有啲野。
但係，當呢啲事去到KATHY手中處理嘅時候，所有野都順理成章。
就係咁簡單嘅一句說話，又幫我個心泵左一大抽血。
上帝真係好撚唔公平，KATHY已經咁撚靚女，有啲波路同身材均勻，但其實佢食好撚多野。
如果以佢嘅食量，我諗佢應該係肥苟全盛時嘅身型。
但上帝就係咁撚唔公平。
「咁點解你揀左做呢行嘅，同音樂完全無關架喎。」我問KATHY。
「無呀，呢行其實自己都有興趣嘅，不過最主要原因係，我怕我接觸關於音樂嘅行業，會有眷戀……」佢答。
我覺得好可惜……
可惜在於，一個夢想係搖籃之中就殞落左。
可惜在於，KATHY覺得可惜。
「唔講呢樣啦，不如講下你～你返呢份工之前係做咩架？」KATHY問我。
我真係唔好意思話自己係廢青……
「做哲學家。」我答。
「哲學家？你大學讀哲學架？寫文出版個啲？」KATHY有啲雀躍，令我更加唔好意思，但我決定鳩UP到完場。
「之係點呀？」KATHY用帶點疑惑嘅眼神望住我，我用0.74秒回避開，埋首係食物當中。
「哈哈……哈哈哈」KATHY放聲大笑。
我希望我嘅鳩UP，可以令佢短暫咁忘記自己係音樂路上嘅遺憾。
「今日多謝你黎聽我拉小提琴。」道別之時，佢多謝我嘅出席。
「係我多謝你請我去聽就真。」雖然看似係客套說話，但其實我真心。
唔知係咩原因，我已經慣左行開少少，然後目送佢嘅背影消失。
或者我有少少期待過，佢會擰返轉頭偷望我。
不過呢個諗法係絕對多餘。
現實唔會上演童話入面嘅情節，無公主會嫁俾史力加。
我插入耳機戴上，揀左大開眼戒黎聽。
耳邊響起陳奕迅嘅聲線……溫柔，又帶點無奈，又散發出哀傷。
明顯地，係我將個人情感投放左落隻歌度……
返到屋企，我收到KATHY嘅WHATSAPP。
我唔知佢係想鼓勵我追夢，定係暗串我黯淡……定還是暗示佢鍾意左我地老細……
咩都好，總之呢種女仔，真係好叻玩弄人。
到底女仔要點樣先可以令一個男仔死心塌地呢？
好簡單，永遠唔好俾佢摸透。
男性天生係有征服慾，雖然我以自己為標準概括晒所有男性唔係咁好，但我依然覺得，男性基因入面，有征服女人嘅慾望。
越難征服嘅女人，男人嘅興趣就越大。
不過好可惜，現實係，大部份男人都係自卑，唔夠膽去行第一步。
因為萬一唔成功，俾人拒絕，男人嘅自尊心會瞬間蕩然無存。
而自尊心，係好多男人賴以為存嘅一樣虛無飄渺嘅野。
不幸地，我就係自尊心高又容易自卑嘅人。
導致我無可能踏出第一步征服KATHY。
就算愛，咁又點？
呢個世界，有無辦法跨越嘅距離。
人類無辦法行路去月球，同樣地，我都無辦法行入佢個心。
呢個就係我卑微嘅結論。
所以，我拒絕理解同消化KATHY個句說話嘅含意，而選擇大覺訓。
嗰次之後嘅返工時間，我多咗偷望佢。
以前我只會喺佢地傾野個陣先毫無忌憚咁望。
依家，就算佢係位做野，我都會望。
有時我地眼神會不經意對上，佢就會微微一笑。
有時我會感覺到嚟自佢嘅視線，但我唔知道佢係望我有冇望佢，定還是想望我……
有好一段時間，我都喺呢種猜度中返工。
我好享受。
即使我有99%肯定佢唔會鍾意我呢種人，但我都不能自拔地將自己浸淫係幻想入面。係幻想中尋求幸福嘅感覺。
其實，諗深一層，KATHY對所有同事嘅態度都係咁上下。
佢本身就係個交際能手，同任何一個人相處都駕輕就熟。
對佢黎講，人與人之間嘅牆就好似從來都唔存在一樣。
我好佩服佢，亦都係佢其中一個吸引我嘅地方。
如果要講佢到底有咩地方吸引我，我諗我數到個故事完都未數得晒。
所以就暫且擱下。
自從個次去聽佢拉小提琴之後，我嘅收工時間又再推遲左一啲。
本來我同RECEPTION個位一樣，係擁有搭正六點走權利嘅人。
不過，我個心因為KATHY而多左一啲奢侈嘅盼望。
我享受同佢一齊走嘅個份時間，我享受同佢獨處嘅時間。
有一次，佢終於發現我為左等埋佢而遲走。
「其實，你係唔係特登留到咁夜等我架？」個陣係夜晚八點。
「無野做呀嘛……」我就好似個位打飛機被老母發現嘅巴打一樣咁回答。
其實唔只一次，我真係以為佢鍾意我。
我重覆，我真係唔只一次，以為佢鍾意我。
不過當我冷靜落黎，搵盤水照下個樣，就知道世界需要我呢啲人黎襯托，免得天下大亂。
諗深一層，我都算為世界和平出左半分力。
「你屋企有冇煮飯呀，不如我地一齊食？」佢又問。
「好……好呀……」因為已經八點幾，我都錯過左屋企食飯嘅時間。
「你呢？你屋企人無話留飯俾你？」我問返KATHY。
「無呀，其實我屋企好少煮飯，依家多數都係我一個人係企，爹地媽咪長期去旅行，我又係獨生女。」佢答。
「大排檔丫不如？」KATHY提議。
「你鍾意就得啦，有冇話去開邊間？」我問佢。
最後我地去左某間大排檔，嗌左半隻炸子雞，椒鹽鮮魷，蠔仔餅，黑柳粒，炒通菜同一碟瀂水拼盤。
仲有幾枝啤酒。
「你洗唔洗嗌咁多呀……」我問佢。
「食唔晒咪打包囉！反正聽日星期六，我地今晚一於飲多兩杯！」KATHY有少少未飲先HIGH。
我隱約FEEL到，佢有些少唔開心。
「你覺得，做人有咩意義？」係飲左兩啖之後，KATHY好似準備開一個吐苦水MODE。
「我無睇過呀，講咩架？」佢問，我差少少唔記得左佢係DSE學生。
「咁你又講！」佢有少少責備嘅語氣。
「咁你呢，你覺得自己有冇達到？」KATHY 問我。
「點解？你無追求嘅咩？」KATHY已經飲左兩杯，紅住塊面咁問我。
KATHY無回應我，只係繼續飲酒，我都廢事講落去。
講真，我算係幾豁達嘅一種人，放唔低嘅，可能係兩老，不過唔記得同大家講，我有個搵到錢嘅家姐，所以都唔算太大負擔。
或者咁講，如果有一日我睜開眼，發覺眼前嘅全部都係外星人渣住手術刀對住我，我可能講句屌之後就認命。
呢個就係我嘅人生態度。
KATHY都仲係KEEP住無講野，一邊飲啖酒，一邊食舊肉。
原來，我地之間唔講野咁相處，都幾舒服。
我珍惜呢一刻嘅時間，甚至希望過呢一刻就係永恆。
「飽喇～」食左成個鐘之後，KATHY終於話飽。
飲左幾枝啤酒，我都係未有醉意。但KATHY似乎已經喪失左理智，係條街到FING黎FING去。
「我真係好鍾意拉小提琴呀！」佢大嗌。
我個心又痛左一下。
由於有啲唔放心，所以我送到佢返屋企門口，搞到我都差少少喪失理智入埋去……
「你唔講係咩，我又點答呢？」我苦笑。
我發覺，我地兜兜轉轉，都係講返夢想呢個話題。
|
http://yorkyorkpau.blogspot.com/2015/08/16_10.html
|
早上我地滑完水，行完馬公市，下午就要同澎湖告別，向墾丁出發喇！
35分鐘嘅機程，我地話咁快就到左高雄機場，比台北過黎仲要快呀！
好彩Albey都好熟路，喺機場搭到去左營站，打算再轉墾丁快線！
正當我地要去買墾丁快線票個時，有個拼車司機出手抵過墾丁快線價錢，而且時間又快D，我地就決定去拼車喇！
好可惜，我個行李太大，其他乘客又多行李，司機放左好多次都唔夠位，我地唯有去搵其他司機啦！
最後我地搵到個同價錢嘅，但要等埋另一個客人！
等緊嘅時候，我地好充份利用時間，一邊食飯盒，一邊整理早上活動嘅相同片啦！
我地拼車直接到墾丁酒店，第1晚住喺恆農假期，接近恆春！
之後個邊酒店經理同我地講左好多恆農假期歷史、呢邊有咩玩有咩食！
最搞笑係講左成個鐘，原來我地今晚唔係住係度囉！佢話因為恆農假期主要都係接待團體客，所以我地今晚會去另一邊=.=||| 個時心諗住邊都好啦！我地要快D打文章呀！
最後佢車左我地去一個外面好西式入面好中式嘅類似民宿嘅地方！
呢度就係今晚我地住嘅地方喇！
其實呢度係我同Albey都覺得成個旅程最差嘅住宿地方！
因為呢度係細到打唔開個行李箱，Albey索性將行李箱放上去雙人床嘅另一邊，同個箱一齊訓！而我個箱就唯有半打開啦！
連門口位都唔可以完全打開行李箱呢！
不過其實望真D，呢間民宿都幾傳統幾有特色！好似我睇台劇D 老一輩嘅屋企咁！
個廳好有屋企嘅感覺！
一張張珍貴嘅相片，現在嘅相好多時候都放入外置Harddisk，好耐冇見過真正曬出黎嘅相喇！
傳統嘅民宿都係一種好特別嘅體驗呢！
|
https://babyprinceworld.blogspot.com/2012_08_06_archive.html
|
就咁嘅～若然你地覺得我平時教你地整d野值廿萬嘅話，咁今日我要教你地做嘅o野肯定值兩億！
好簡單，因為想食而又因為5識整而無得食咩？
老師又玩o野，但係又無本事整o野比阿仔帶返學校充數咩？
你去5星級酒店食完個"抱飛"，再打包兩打high tea過阿仔聽日攞返學度充數，咁重有咩可以難到你先？
真係齋聽到個心都離一離gar！
無錯，想食而又無得食有幾大件事啫～個仔無功課交至係大事呀大佬。
老實講～咩o野係"植物細胞"我5知，我淨係問小王子，係米做個swimming pool，跟住整個奶黃包，然後做埋d青豆再加埋d煙肉碎呀？
查實呢d咁嘅功課，跟本就係要考驗d父母究竟有幾緊張自己個小朋友gar law！
呢個模型係用你同我屋企都一定有嘅o野嚟整嘅～試諗下....你家個小王子5生性，夜mama至同你講聽日要交模型，我問你去邊度賣o野嚟做？
o拿～只要你打開個廚櫃就攞到d o野出嚟整喎～係米正正正斗先？呢個模型5計顏色，我淨係用左AU$2 嚟做gar啫。你話係米聰明先？AU$2 o係呢度，買個波蘿包都5夠呀老友。
至於未有小王子 or 小公主嘅Blog友米懶得戚，因你除非你5生細路，or 你個小朋友5洗返學讀書，如果5係～你遲早都係同我地同一條船度 ga啫！抄低佢呀～5係到時你實後悔gar law！
面粉、鹽、油同水！
將面粉、幼鹽、油同水撈埋，用手搓均，再搓十分鐘。
o拿～搓到點呢？搓到你攞一小舊粉團出嚟，而你又好容易咁將舊粉團"初"到一條香腸咁就ok o勒。
做完之後就放上有焗爐紙嘅焗盤上面，放入5超過145C 嘅焗爐度，一路焗到佢全部乾哂。(要焗幾個鐘gar，5好諗你係用個焗爐嚟"煮"熟佢，查實你係用個焗爐嚟整乾佢）所以個焗爐5可以太熱。
乾透嘅模型就可以用廣告彩上色，最後油上光油(嚦架)就ok gar o勒！
呢個其實係手工嘅其中一種，所以就算你5係用嚟做模型，閒時放假都可以搓舊粉團嚟同小朋友玩。如果你5想上色，可以o係放入焗爐前查蛋汁上你做好嘅粉團做形上面，再放入焗爐度爐乾，咁出嚟嘅成品上面就會"令立立"gar na，不過就再上5到色law。以前小王子未出世o個陣，我用呢種粉團做過好多掛牆嘅裝飾品用嚟裝飾屋企gar！因為佢全乾再上左"嚦架"，所以係5會再潮返gar na，放一世都應該無問題。
無放過入焗爐作最後烘乾嘅粉糰，因為粉糰裡面未乾透，所以就做5到我頭先所講嘅效果，亦都5可以上"嚦架"gar na！
小王子爸爸用o係屋底搵到嘅癈木做嘅架，用料費為0蚊！
|
https://hkcarchannel.com/2022/12/20221210-imxhk-2022/
|
一年一度嘅「IMXHK 香港國際汽車博覽 2022」又嚟喇！今年已經嚟到第2屆。今年最特別嘅地方係大會分別喺亞洲國際博覽館設有「室內場地」外，亦喺西九龍文化區的AXA Wonderland 竹翠公園設有「戶外展場」，首創本港兩地一展嘅先河。
首先亞洲國際博覽館室內展館係由私家車、商用車生產商，到汽車零件例如輪胎產品、古典珍藏車、JDM汽車、動漫痛車、汽車藝術、汽車模型、賽車電競，甚至與汽車無關嘅模擬飛行、飛行運動等都喺場內搵到。
汽車生產商嚟講，除咗已經喺香港市場上賣緊嘅牌子，好似 Audi、BYD、DFSK 、Nissan、Tesla等等之外，喺中国大陸嘅知名牌子五菱都係今次參展商之一，五菱參展嘅係連中国大陸都未上市嘅WULING AirEV——今次香港展出嘅車型係由印尼生產嘅右軚版本，有別於其他牌子一般都係以左軚版作為首展車型。
至於商用車方面，除咗大家好熟悉嘅Scania同VOLVO外，今次仲有巴士迷都好熟悉嘅福建威馳騰，威馳膝除咗帶嚟大家熟悉並已經投入服務嘅城巴雙層電動巴士外，亦有展出係大陸某碼頭作業區廣泛使用、具有L4級自動駕駛嘅全電動拖頭及喺西九龍文化區展出一架全新嘅氫燃料電池單層電動巴士。
有新車當然亦有舊車啦，中場部分有三菱Evolution 會展出一系列有拉花嘅JDM 跑車，「掃巴佬」、日產、本田會都有展品登場，香港珍藏車會亦都挑選咗部份特別嘅會員車係現場展示。
其中最受矚目嘅，一定係一架全球只生產咗40架 嘅日產 Skyline GT-R (R33) Nismo 400R，依架車仲要曾經送回日本神奈川嘅日產總廠做翻新。
除咗傳統牌子同舊車之外，大家亦特別邀請Zeal參展向大家介紹日本盛行，香港仍然未成大氣候嘅痛車文化。
其他仲有VIP 展廊展出知名收藏家Corrado Lopresto 收藏嘅汽車（古董級）藝術品，仲有9月先係底特律車展登場由日本新創公司A.L.I. Technologies 開發嘅 全球首架飛行電單車XTURISMO，杜拜生產 由錢堆砌出嚟 嘅玩意 Devel Sixteen (16) 世界首架 全碳纖維車身嘅超級跑車嘅原型車亦首次喺香港亮相。
話明係兩地一展，當然唔少得係西九文化區AXA Wonderland 竹翠公園嘅展場，作為今次汽車博覽嘅戶外場地，除咗有汽車文化市集、電動車露營展示，以及上面提過嘅威馳騰氫燃料電池電動單層巴士外，亦都有一個頗大空間提供飄移賽車加電單車競技表演。對汽車有興趣嘅朋友，不妨去晒兩個展場參觀一下。
|
https://moneyfreeter.com/hang-seng-%E6%81%92%E7%94%9F%E4%BF%A1%E7%94%A8%E5%8D%A1%E5%84%AA%E6%83%A0-%E6%AF%8F%E6%9C%88%E6%9C%80%E6%96%B0%E5%84%AA%E6%83%A0%E6%94%BB%E7%95%A5/
|
恒生信用卡每個月都有推出不同信用卡優惠，現在更有冬日激賞，申請Enjoy卡更加可以全年係2,500間商舖獨享折扣優惠，吃喝玩樂上都有超值消費優惠，我地MoneyFreeter 每月都會同你更新恒生信用卡嘅限時同全年優惠攻略，等你簽卡都可以賺到無限着數！
憑恒生信用卡 / 商務卡選購大班賀年美食，可專享以下精彩優惠：
憑恒生信用卡於Agoda預訂酒店專享以下精彩折扣優惠：
憑卡於Agoda指定網站或透過該指定網站進入Agoda應用程式預訂台灣及泰國之酒店享額外88折。入住日期由即日至2019年6月30日。
由2019年1月1日至12月31日，憑特選恒生信用卡透過指定網址預訂全球酒店即享93折。入住日期由即日至2020年3月31日。
於ZALORA.COM.HK或ZALORA手機程式購買正價及減價貨品及於結賬時輸入優惠編號，專享以下額外折扣。
客戶同時可享多個精選品牌折上折優惠，簽賬滿HKD200或以上兼享免運費。
憑恒生信用卡於香港蘇寧分店購物，可專享以下多重優惠：
|
https://packngo.hk/15563/
|
全家歸西價！今期正垃圾！大灣區香港快運航空單程寧波$88起！
又係快運減價嘅時候喇！由香港快運完美蛻變做大灣區快運航空嘅灣運突然劈價，四人同行單程寧波$88起(來回連稅HKD$1038起)，寧波位於舟山以西，呢口全家歸西價真係快運先諗得出嘅！
價錢垃圾又唔包行李，不過大灣區(香港除外)嘅乘客先前可以半價買行李，今次香港都繼續冇份，喺大灣區快運眼中，香港人就係低等啲㗎喇～慘！
今晚快運玩邊科？買三送一單程$246起！
直航堅減！聯合航空來回三藩市連稅$5470起！
照舊啦！香港航空來回各精選航點$510起！
Next story 又介紹？個價冧完又冧！八舊水飛曼谷！亞洲航空深圳來回曼谷$267起！
Previous story 平香港一半！仲平過廣州！國泰航空曼谷來回約翰尼斯堡$2554起！
|
https://hkbuschannel.com/2020/02/%E3%80%90%E6%BE%B3%E9%96%80%E5%B7%B4%E5%A3%AB%E3%80%91%E8%82%BA%E7%82%8E%E5%BC%95%E8%87%B4%E5%AE%A2%E9%87%8F%E6%B8%9B-%E4%B8%83%E7%B7%9A%E5%B7%B4%E5%A3%AB%E8%BD%89%E7%B4%B0%E8%BB%8A/
|
因應新型冠狀病毒（武漢肺炎）疫情持續，防疫工作已經到咗關鍵時刻，澳門政府再次強調，居民應該留喺屋企，如非必要，唔應該外出。
伴隨相關防疫建議，澳門市面乘搭公共交通嘅人數銳減，澳門交通事務局連同兩間巴士公司經多日觀察客流情況後協調，由2月10號開始，陸續將7條路線嘅巴士轉為較細車型，直至另行通知，當中包括新福利嘅 4、9A、39、72 號線路；澳巴嘅 50B、71、MT2 號路線。
喺呢段期間，如果呢啲巴士路線用返原本巴士車型，相關財政援助仍會以較細車型計算，從而合理利用公共資源，並平衡出行同埋公共衛生嘅需要。
澳門交通事務局呼籲乘客留意並理解上述安排。
澳巴董事總經理梁美玲接受澳門廣播電視訪問時表示，經過商討之後，澳巴將繼續使用路線原有相同車型（大或中車型）行駛相關路線，令車廂內人與人之間保持一定距離，以保障車長同乘客安全、降低風險，但只會按中或細車型服務向澳門政府收取財政援助。
梁美玲又提到，目前澳巴已減少超過 5 成班次，客流量減少近 7 成，每日維持約 3000 班次。
新福利副總經理李啟見其後回應澳門廣播電視時表示，新福利暫時將 9A、72 號路線嘅巴士車型由大巴轉為中巴，另外 4、39 號路線就會視乎客流量變化再作調整。
李啟見解釋，每一班巴士班次計，目前 9A 號路線平均有 27 人乘搭，72 號路線只有 12 人乘搭，喺善用資源嘅前提下，新福利經評估後作出有關調整。
澳門電台就今次轉換巴士車型訪問巴士乘客，有巴士乘客認為改用較細型號巴士會增加傳播病毒風險，未來會考慮改搭其他巴士路線；亦有巴士乘客認為唔影響正常出街，因為喺繁忙時間，要搭巴士係大細車型一樣多人到無位坐，傳播風險一樣。
|
https://blog.carousell.com/hk/trend%E4%BB%8A%E6%9C%9F%E7%86%B1%E9%96%80/%E6%9C%AC%E5%9C%B0%E5%A4%8F%E5%A4%A9%E5%BF%85%E5%81%9A%E5%8D%81%E4%BB%B6%E4%BA%8B/
|
夏天又到喇！無論你係學生哥定打工仔，有冇暑假放都好，吊頸都要抖下氣嘅！7,8月嘅活動咁豐富，唔係唔出街玩放鬆下掛？今次同大家分享本地夏天必做十件事，創造個美好嘅夏日回憶啦。
「中環夏誌」將會由7月6日至8月26日喺中環海濱舉行，到時會有加大碼遊樂園、illuminate! 戶外燈光藝術展品、遊樂場設施同遊戲，最重要係免費參加，大家可以盡情享受休憩時間！
上次介紹這過香港邊度有波睇，大家今次就記得mark實日子，7月15日（星期日）晚上11點，直擊呢項四年一度世界盛事嘅決賽！難得今年個時間咁靚，唔洗捱夜睇波，世界盃決賽簡直係與眾同樂嘅絕佳活動！
每年書展都係暑假重點活動之一，2018年活動會喺7月18至24日喺會展覽舉行，主題仲係「愛情文學」！無論你係唔係愛書之人，書展都係值得一去嘅展覽，話唔定今次一去，就會重捨閱讀嘅熱情？
蘭桂坊音樂啤酒節一向都係年度盛事，嗰度除左有本地同進口精釀手工啤酒同各地美食外，仲有無間斷現場音樂表演，氣氛一定十分狂熱，適合一大班朋友飲個痛快！活動將會喺 7月21同22日（星期六日）一連兩天舉行，週末去盡情狂歡啦！
電競音樂節會係個結合電子競技賽同音樂會嘅活動，將會喺8月24至26號喺會展舉行，呢個活動每年都會邀請一班來自世界各地嘅頂尖電競選手對決，打機發燒友除左可以觀賽，仲可以去體驗專區試玩新game，而且仲可以直落去紅館參加音樂會，簡直就係一次過滿足你三個願望！
海洋公園夏日嘉年華一向都係一家大細好去處，除左有平時玩開嘅機動遊戲同動物館，仲有大型加勒比巡遊、奇藝雜技，同韻律泳表演！又玩又睇，夠哂豐富，快啲買返張飛去玩！
熱愛迪士尼卡通人物嘅粉絲今個夏天汁到喇，事關今年夏天樂園會有全新大街表演，到時會近距離見到超人特工隊同玩轉腦朋友 ，沿住美國小鎮大街帶黎水花四濺嘅動感表演。夏日炎炎，見到水花表演心都涼哂啦，快啲買返張飛去玩！
見到「美食」兩個字，相信我唔洗解釋大家都流哂口水啦？今次美食博覽喺8月16至20日會展舉行，到時過百個美食攤位，唔買都試食試到飽啦！
國際綜藝合家歡 會由7月6日至8月12日舉行，唔好以為個名叫合家歡，就係得細路仔岩去呀。其實綜藝合家歡 有好多藝術表演睇，有蘇格蘭芭蕾舞團改編的經典格林童話《糖果屋歷險記》、《老鼠上月球》為主題嘅電光霹靂舞，仲有香港中樂團推出的《幾米繪本》同名音樂會，包羅萬有，氣氛一定愉快輕鬆！
愛麗絲夢遊仙境係家傳戶曉嘅童話故事，仲曾經翻拍成電影，唔知大家又有冇睇過芭蕾舞演繹呢？香港芭蕾舞團將會喺8月17號至19號上演呢齣充滿驚險和奇遇嘅故事，一定會好有驚喜！
見到以上介紹，係咪覺得今個夏天活動好豐富好吸引呢，仲唔約實親朋戚友喺香港玩到盡？
Previous article舊衫歸宿何處有？
|
http://2h.com.hk/zh-hant/articletags/%E6%8A%97%E6%B0%A7%E5%8C%96
|
就係星期1-5，都要諗...今日食咩好? 日日出街食，咁落去都唔係好掂。
SIREO代餐 (香草斑斕/朱古力) 減肥係冇分季節，當然好多人都會話趁住秋冬減，夏天就可以比小背心出場啦。
因為唔想處理過程，感覺需時、麻煩，唔知點處理好，其實大家都想健康得黎又快又方便。
咁1日24小時，扣起瞓覺都只係淨返16個鐘，咁有冇咩係可以響office都做到? 都有喎，我係一個好鍾意沖野飲嘅人，除左coffee，我都好多時飲呢樣野。
石斛，係中草藥大家都知，清熱，生津止渴，滋陰清熱；常用來入膳、煎藥及泡茶。
在這個抗疫日子，大家應該都不會每天走到街市買菜，因為盡量都一次過買幾天份量，減少外出。
|
https://hkofficedaily.com/%E5%90%8C%E4%BA%8B%E8%80%81%E5%A9%86%E5%81%9A%E4%BF%9D%E9%9A%AA-%E7%96%B2%E5%8B%9E%E8%BD%9F%E7%82%B8%E4%BA%BA%E9%83%BD%E7%99%B2/
|
有益？同事個老婆？咁你老婆又係我同事？點解之前喺office唔覺見過呢個女人嘅？
我跟咗呢位Sophie去pantry，一坐低就見佢攤開晒啲小冊子，仲有一啲疑似係文件嘅紙張，究竟咩事呢？搞強積金？
既然係同事Daniel個老婆，我嗰陣戒心冇咁重，同埋我仲係覺得Sophie係公司嘅人，兩公婆都可以係同事㗎嘛，可能我太新，仲未識晒啲人啫！
雖然Sophie把口係讚美，但我從一個舉動就知道佢好假，因為佢鋪喺枱面上嗰幾張A4紙，我除咗見到有啲回報率嘅列表之外，仲有幾張分別係寫住25歲、26歲、27歲、28歲、29歲、30歲，佢係print定好晒有備而來。
我：「係咪公司要揀MPF定係點？」唔想再估喇，直接問啦！
我：「有！」唔係耍佢，我本身真係買咗保險。
跟住嘅對話細節我已經唔記得太清楚，只係得悉呢位Sophie係我同事Daniel個老婆，而且係一位保險經紀，但佢並唔係喺度做，今次上嚟純粹sell我買保險，因為老公話咗畀佢知公司嚟咗一位新人，就係我。
印象中呢位Sophie大約5:45pm上嚟office，雖然我多次表示唔打算轉保險公司，亦唔考慮買多一份保險，但佢仍然sell到我6:45，足足一個鐘咁耐，其實都係玩緊疲勞轟炸。因為當時係放工時間，所以其他同事都有行入pantry洗杯丟垃圾等等，個別幾個有同呢位Sophie打招呼，但我feel到更多嘅同事望住我偷笑。
話之邊個同你買吖，總之我唔買，你點sell都冇用，畀你疲勞轟炸成粒鐘，只係考慮到你係同事個老婆，如果係街外人我一早起身走咗。
後來聽返我部門另一位女同事講，Daniel個老婆Sophie的確成日上嚟我哋office sell基金sell保險，通常有新人入職就會見到佢，所以出沒時間係好飄忽，你永遠防範唔到，而且Daniel亦會幫Sophie「follow up」，不斷同你講佢老婆點樣盡心盡責跟客。
作為人哋老公，其實我好佩服Daniel，佢真係盡心盡力幫個老婆sell保險，以上都係佢之後同我分享嘅故事，隔日就轟炸我，有時忙起上嚟真係人都癲。
隔咗一個禮拜，Sophie又上嚟問我諗成點，又係失驚無神出現喺我眼前，當時係晏晝四點幾，有嘢趕住要覆，一路打email一路聽佢喺側邊講基金回報，又不斷分享佢啲客嘅claim錢案例，乜咁樣真係好咩？Office hour喎！做緊嘢喎！你影響緊我工作喎！
我最好奇係點解公司容許一個唔係職員嘅人入嚟咁樣sell嘢，得出嘅結論係，office真係有幾個人幫Sophie買咗，加上Daniel喺呢度做咗好耐，老細當佢係資深員工，好多嘢隻眼開隻眼閉。
我唔係要反保險，其實一份有用嘅保險真係可以救命，我只係唔鍾意呢種銷售手法，嗰樣嘢係好，你唔sell我都會買，但如果我唔需要，你搵鎖鏈鎖住我疲勞轟炸三日三夜都冇用。
|
http://moto-one.com.hk/Products.php?id=7873
|
要數下巴可以170度翻到後面嘅揭面頭盔，市面上並唔多，而品牌及產地往往要考慮嘅因素，咁究竟有無品牌又好，產地又靚，價錢又抵嘅款？
當然有啦！SHARK NEW MODEL EVO-ES就正正符合以上嘅條件，品牌原自法國，MotoGP 2020年一共有3名車手都選用品牌之一，均符合英國撞擊測試達4星水平。
而產地葡萄牙，質量當然唔同，EVO-ES屬2020年SHARK新揭面頭盔，設計要數到EVOLINE第1-3代、EVOLINE PRO CARBON、EVO-ONE2，每一次設計上又有不同改變，而今次嘅EVO-ES係鏡片上已有防霧效能，因為EVO系列並唔能夠揭起小段而揸車，同時降低左做PINLOCK成本，令鏡片已防霧。
價錢幾抵先？上黎利力網店睇下！或者黎分店睇下實物，試下戴都得架！
現貨提供，歡迎到店選購。
|
https://web-ch.scu.edu.tw/index.php/web_169/web_page/2257
|
1.電算中心購置或租賃之授權軟體，除下列第2項外，其授權範圍僅限屬本校財產之電腦使用。
2.微軟M365全校授權(租賃)、自然輸入法：授權教職員生可於家中電腦安裝授權軟體。
3.請尊重軟體之智慧財產權，切勿安裝於授權範圍以外之電腦，以免觸法。若經查獲具體違法情事，校方得要求其負責相關法律責任。
4.有關軟體之相關授權，請洽分機2233、5302。
5.電算中心所購買(或租賃)之軟體，其技術支援，請自行參閱原廠官網之使用說明，本中心恕無法提供產品使用諮詢。
1.防毒軟體(僅限教職員):卡巴斯基企業端點安全解決方案 標準防護版(可登入至MS TEAMS下載最新版軟體, 下載說明,安裝完需重新開機)。
2.微軟M365全校授權(教職員、學生):請參看行政諮詢組網站[微軟軟體下載]說明。
*本授權合約中之 Windows 為升級版，依合約規定，僅可安裝在已有微軟作業系統的電腦上。
3. Mathematica(目前版本:12) (僅限教職員):本軟體以數學系、物理系、財精系優先使用。
|
Subsets and Splits
No community queries yet
The top public SQL queries from the community will appear here once available.